نَحْمَدُہٗ و نُصلیّ علی رسولہٖ و علیٰ اٰل رسولہٖ

**قرآنی سورتوں کی عظمت اور ان کی تلاوت کی فضیلت**

**(رسول اکرم** ﷺ **اور ائمہ طاہرین ﷨ کی احادیث کی روشنی میں)**

احقر

الحاجسید بدرالحسن رضوی ہلّوری

کربلائی

**قرآنی سورتوں کی فہرست اور تفصیل**

|  |  |  |  |  |  |
| --- | --- | --- | --- | --- | --- |
| **سورت نمبر** | **پارہ نمبر** | **نام سورت** | **مقام نزول** | **تعداد آیات** | **صفحہ نمبر** |
| ۱ | ۱ | اَلْفَاتِحَۃِ | مکہ | ۷ | ۱0 |
| ۲ | ۱،۲،۳ | اَلْبَقَرَۃِ | مدینہ | ۲۸۶ | 11 |
| ۳ | ۳،۴ | اٰلِ عِمْرَان | مدینہ | ۲۰۰ | 12 |
| ۴ | ۴،۵،۶ | النِّسَاءِ | مدینہ | ۱۷۶ | 14 |
| ۵ | ۶،۷ | المَائِدَۃِ | مدینہ | ۱۲۰ | 15 |
| ۶ | ۷،۸ | اَلْاَنْعَامِ | مکہ | ۱۶۵ | 16 |
| ۷ | ۸،۹ | اَلْاَعْرَافِ | مکہ | ۲۰۶ | 17 |
| ۸ | ۹ | اَلْانْفَالُ | مدینہ | ۷۵ | ۱9 |
| ۹ | ۱۰،۱۱ | التَّوْبَہ | مدینہ | ۱۲۹ | 20 |
| ۱۰ | ۱۱ | یُوْنُسَ | مکہ | ۱۰۹ | 21 |
| ۱۱ | ۱۱،۱۲ | ہُوْدٍ | مکہ | ۱۲۳ | 22 |
| ۱۲ | ۱۲ | یُوْسُفَ | مکہ | ۱۱۱ | 24 |
| ۱۳ | ۱۳ | الرَّعْدِ | مکہ | ۴۳ | 25 |
| ۱۴ | ۱۳ | اِبْراہِیْمَ | مکہ | ۵۲ | 26 |
| ۱۵ | ۱۳،۱۴ | اَلْحِجْرِ | مکہ | ۹۹ | 27 |
| ۱۶ | ۱۴ | النَّحْلِ | مکہ | ۱۲۸ | ۲8 |
| ۱۷ | ۱۵ | بَنِیْ اِسْرائِیْلَ | مکہ | ۱۱۱ | 33 |
| ۱۸ | ۱۵،۱۶ | الکَہْفِ | مکہ | ۱۱۰ | 34 |
| ۱۹ | ۱۶ | مَرْیَمَ | مکہ | ۹۸ | 36 |
| ۲۰ | ۱۶ | طٰہٰ | مکہ | ۱۳۵ | ۳9 |
| ۲۱ | ۱۷ | اَلْاَنْبِیَاءِ | مکہ | ۱۱۲ | 41 |
| ۲۲ | ۱۷ | الْحَجِّ | مدینہ | ۷۸ | 43 |
| ۲۳ | ۱۸ | المُؤْمِنُوْنَ | مکہ | ۱۱۸ | 44 |
| ۲۴ | ۱۸ | النُّوْرِ | مدینہ | ۶۴ | 46 |
| ۲۵ | ۱۸،۱۹ | الفُرْقَانِ | مکہ | ۷۷ | ۴9 |
| ۲۶ | ۱۹ | الشُعْرآءِ | مکہ | ۲۲۷ | 51 |
| ۲۷ | ۱۹،۲۰ | النَّمْلِ | مکہ | ۹۳ | 52 |
| ۲۸ | ۲۰ | القَصَصِ | مکہ | ۸۸ | 54 |
| ۲۹ | ۲۰،۲۱ | اَلْعَنْکَبُوْتِ | مکہ | ۶۹ | 56 |
| ۳۰ | ۲۱ | الرُّوْمِ | مکہ | ۶۰ | ۵8 |
| ۳۱ | ۲۱ | لُقْمٰنَ | مکہ | ۳۴ | 60 |
| ۳۲ | ۲۱ | السَّجْدَۃِ | مکہ | ۳۰ | 62 |
| ۳۳ | ۲۱،۲۲ | الْاَحْزَابَ | مدینہ | ۷۳ | 64 |
| ۳۴ | ۲۲ | سَبَاءٍ | مکہ | ۵۴ | 65 |
| ۳۵ | ۲۲ | فَاطِرٍ | مکہ | ۴۵ | 67 |
| ۳۶ | ۲۲،۲۳ | یٰسین | مکہ | ۸۳ | ۶9 |
| ۳۷ | ۲۳ | الصَّافَاتِ | مکہ | ۱۸۲ | 71 |
| ۳۸ | ۲۳ | صٓ | مکہ | ۸۸ | 73 |
| ۳۹ | ۲۳،۲۴ | الزُّمَرِ | مکہ | ۷۵ | 75 |
| ۴۰ | ۲۴ | المُومِن | مکہ | ۸۵ | 77 |
| ۴۱ | ۲۴،۲۵ | حٓمّ السَّجْدَۃِ | مکہ | ۵۴ | 80 |
| ۴۲ | ۲۵ | الشُّورٰی | مکہ | ۵۳ | 82 |
| ۴۳ | ۲۵ | الزُّخْرُفِ | مکہ | ۸۹ | 84 |
| ۴۴ | ۲۵ | الدُّخَانِ | مکہ | ۵۹ | 85 |
| ۴۵ | ۲۵ | الجَاثِیَۃِ | مکہ | ۳۷ | ۸7 |
| ۴۶ | ۲۶ | الْاَحْقَافِ | مکہ | ۳۵ | ۸9 |
| ۴۷ | ۲۶ | مُحَمَّدٍ | مدینہ | ۳۸ | 91 |
| ۴۸ | ۲۶ | اَلْفَتَحِ | مدینہ | ۲۹ | 94 |
| ۴۹ | ۲۶ | اَلْحُجُرَاتِ | مدینہ | ۱۸ | 96 |
| ۵۰ | ۲۶ | قٓ | مکہ | ۴۵ | ۹8 |
| ۵۱ | ۲۶،۲۷ | الذَّارِیَاتِ | مکہ | ۶۰ | 100 |
| ۵۲ | ۲۷ | الطُّورِ | مکہ | ۴۹ | 101 |
| ۵۳ | ۲۷ | النَّجْمِ | مکہ | ۶۲ | 103 |
| ۵۴ | ۲۷ | اَلْقَمَرِ | مکہ | ۵۵ | 105 |
| ۵۵ | ۲۷ | الرَّحْمٰنِ | مدینہ | ۷۸ | 106 |
| ۵۶ | ۲۷ | الوَاقِعَۃِ | مکہ | ۹۶ | ۱10 |
| ۵۷ | ۲۷ | اَلْحَدِیْدِ | مدینہ | ۲۹ | ۱12 |
| ۵۸ | ۲۸ | الْمُجَادِلَۃِ | مدینہ | ۲۲ | ۱14 |
| ۵۹ | ۲۸ | الحَشْرِ | مدینہ | ۲۴ | ۱16 |
| ۶۰ | ۲۸ | اَلْمُمْتَحِنَۃِ | مدینہ | ۱۳ | ۱۱9 |
| ۶۱ | ۲۸ | الصَّفِّ (عیسیٰ) | مدینہ | ۱۴ | ۱21 |
| ۶۲ | ۲۸ | اَلْجُمُعَۃِ | مدینہ | ۱۱ | ۱23 |
| ۶۳ | ۲۸ | الْمُنَافِقُوْنَ | مدینہ | ۱۱ | ۱25 |
| ۶۴ | ۲۸ | التَّغَابُنِ | مدینہ | ۱۸ | ۱27 |
| ۶۵ | ۲۸ | اَلطَّلاَقِ | مدینہ | ۱۲ | ۱29 |
| ۶۶ | ۲۸ | التَّحْرِیْمِ | مدینہ | ۱۲ | ۱30 |
| ۶۷ | ۲۹ | المُلْکِ | مکہ | ۳۰ | ۱32 |
| ۶۸ | ۲۹ | اَلْقَلَمِ | مکہ | ۵۲ | ۱34 |
| ۶۹ | ۲۹ | اَلْحَاقَّۃِ | مکہ | ۵۲ | 136 |
| ۷۰ | ۲۹ | اَلْمَعَارِج | مکہ | ۴۴ | ۱38 |
| ۷۱ | ۲۹ | نُوْحٍ | مکہ | ۲۸ | ۱۳9 |
| ۷۲ | ۲۹ | الجِنِّ | مکہ | ۲۸ | ۱41 |
| ۷۳ | ۲۹ | المُزَّمِّلِ | مکہ | ۲۰ | 143 |
| ۷۴ | ۲۹ | المُدَّثِّرِ | مکہ | ۵۶ | ۱45 |
| ۷۵ | ۲۹ | القِیَامَۃِ | مکہ | ۴۰ | ۱46 |
| ۷۶ | ۲۹ | الدَّہَرِ | مدینہ | ۳۱ | ۱48 |
| ۷۷ | ۲۹ | المُرْسَلاَتِ | مکہ | ۵۰ | ۱50 |
| ۷۸ | ۳۰ | النَّبَاء | مکہ | ۴۰ | ۱52 |
| ۷۹ | ۳۰ | النّٰزِعٰتِ | مکہ | ۴۶ | ۱54 |
| ۸۰ | ۳۰ | عَبَسَ | مکہ | ۴۲ | ۱55 |
| ۸۱ | ۳۰ | التَکْوِیْرِ | مکہ | ۳۹ | ۱56 |
| ۸۲ | ۳۰ | الْاِنْفِطَارِ | مکہ | ۱۹ | ۱59 |
| ۸۳ | ۳۰ | المُطَفِّفِیْنَ | مکہ | ۳۶ | ۱60 |
| ۸۴ | ۳۰ | الْاِنْشِقَاقِ | مکہ | ۲۵ | ۱62 |
| ۸۵ | ۳۰ | البُرُوْجِ | مکہ | ۲۲ | ۱63 |
| ۸۶ | ۳۰ | الطَّارِقِ | مکہ | ۱۷ | ۱65 |
| ۸۷ | ۳۰ | اَلْاَعْلٰی | مکہ | ۱۹ | ۱66 |
| ۸۸ | ۳۰ | الغَاشِیَۃِ | مکہ | ۲۶ | ۱68 |
| ۸۹ | ۳۰ | اَلْفَجَرِ | مکہ | ۳۰ | ۱70 |
| ۹۰ | ۳۰ | اَلْبَلَدِ | مکہ | ۲۰ | ۱71 |
| ۹۱ | ۳۰ | اَلشَّمْسِ | مکہ | ۱۵ | ۱73 |
| ۹۲ | ۳۰ | اللَّیْلِ | مکہ | ۲۱ | ۱74 |
| ۹۳ | ۳۰ | الضُّحیٰ | مکہ | ۱۱ | ۱75 |
| ۹۴ | ۳۰ | اَلَمْ نَشْرَحَ | مکہ | ۸ | ۱77 |
| ۹۵ | ۳۰ | التِّیْنِ | مکہ | ۸ | ۱78 |
| ۹۶ | ۳۰ | اَلْعَلَقِ | مکہ | ۱۹ | ۱79 |
| ۹۷ | ۳۰ | اَلْقَدْرِ | مکہ | ۵ | ۱81 |
| ۹۸ | ۳۰ | البَیِّنَۃِ | مدینہ | ۸ | ۱82 |
| ۹۹ | ۳۰ | الزِّلْزَالِ | مدینہ | ۸ | ۱84 |
| ۱۰۰ | ۳۰ | العَادِیَاتِ | مکہ | ۱۱ | ۱86 |
| ۱۰۱ | ۳۰ | اَلْقَارِعَۃِ | مکہ | ۱۱ | ۱88 |
| ۱۰۲ | ۳۰ | التَّکَاثُرِ | مکہ | ۸ | ۱89 |
| ۱۰۳ | ۳۰ | العَصْرِ | مکہ | ۳ | 191 |
| ۱۰۴ | ۳۰ | الہُمَزَۃِ | مکہ | ۹ | ۱92 |
| ۱۰۵ | ۳۰ | الفِیْلِ | مکہ | ۵ | ۱9۴ |
| ۱۰۶ | ۳۰ | قُرَیْش | مکہ | ۴ | ۱9۵ |
| ۱۰۷ | ۳۰ | المَاعُوْنِ | مکہ | ۷ | ۱9۷ |
| ۱۰۸ | ۳۰ | اَلْکَوْثَر | مکہ | ۳ | ۱9۸ |
| ۱۰۹ | ۳۰ | الکافِرُوْن | مکہ | ۶ | 200 |
| ۱۱۰ | ۳۰ | النَّصَرِ | مدینہ | ۳ | 202 |
| ۱۱۱ | ۳۰ | اللَّہَبِ | مکہ | ۵ | 204 |
| ۱۱۲ | ۳۰ | الْاِخْلاَصِ | مکہ | ۴ | 205 |
| ۱۱۳ | ۳۰ | اَلْفَلَقِ | مکہ | ۵ | 207 |
| ۱۱۴ | ۳۰ | النَّاسِ | مکہ | ۶ | 207 |

# سورۃ الفاتحۃ

|  |  |  |  |
| --- | --- | --- | --- |
| سورہ: ۱ | پارہ: ۱ | مکہ | آیت: ۷ |

## تلاوت کی فضیلت

۱۔ نبی اکرم ﷺ (جناب جابر بن عبد اللہ انصار کے ذریعہ):

کیا تم کو سب سے فضیلت والی سورت تعلیم دوں۔ جو خدا نے اپنی کتاب میں نازل فرمائی ہے؟

جناب جابر نے عرض کیا: جی ہاں۔ میرے ماں باپ آپ پر قربان ہوں۔ مجھے اس کی تعلیم دیجئے۔ آں حضرتؐ نے سورہ حمد جو امّ الکتاب ہے انہیں تعلیم فرمائی اور یہ بھی ارشاد فرمایا:

سورہ حمد موت کے علاوہ ہر بیماری کی دوا ہے۔

۲۔ آپ کا یہ بھی ارشاد ہے:

قسم ہے اس ذات کی جس کے قبضے میں میری جان ہے۔ خداوند عالم نے تورات، انجیل، زبور یہاں تک کہ قرآن میں بھی ایسی کوئی سورہ نازل نہیں فرمائی اور یہ اُمّ الکتاب ہے۔[[1]](#footnote-1)؎

۳۔ رسول اللہ ﷺ:

جو مسلمان سورہ حمد پڑھے۔ اس کا اجر و ثواب اس شخص کے برابر ہے جس نے دو تہائی قرآن کی تلاوت کی ہو۔

(ایک اور حدیث میں پورے قرآن کی تلاوت کے برابر ثواب مذکور ہے) اور اتنا ثواب ملے گا گویا اس نے ہر مومن و مومنہ کو ہدیہ پیش کیا ہو۔[[2]](#footnote-2)؎

٭٭٭

# سورۃ البقرۃ

|  |  |  |  |  |  |
| --- | --- | --- | --- | --- | --- |
| سورہ: ۲ | پارہ: ۱-۲-۳ | | مدینہ | | آیت: ۲۸۶ |
| پارہ ۱: ۱ تا ۱۴۱ | | پارہ ۲: ۱۴۲تا۲۵۲ | | پارہ ۳:۲۵۳تا۲۸۶ | |

## تلاوت کی فصیلت

۱۔ رسولِ مقبول ﷺ:

٭ قرآن حکیم کا سب سے افضل سورہ، سورہ البقرہ ہے۔

٭ سورہ بقرہ کی سب سے افضل آیت آیۃ الکرسی ہے۔

۲۔ رسولِ اکرم ﷺ(حضرت علی ابن الحسین ﷦ کے ذریعہ) ارشاد فرماتے ہیں:

جو شخص سورہ بقرہ کی پہلی ۴ آیات، آیۃ الکرسی اور اس کے بعد کی دو آیتیں اور اس سورہ کی آخری ۳ آیات پڑھے وہ کبھی بھی اپنی جان و مال میں ناخوش گواری نہ پائے گا۔ شیطان اس کے نزدیک نہیں آئے گا اور وہ قرآن کو نہیں بھولے گا۔[[3]](#footnote-3)؎

٭٭٭

# سورہ اٰلِ عمران

|  |  |  |  |
| --- | --- | --- | --- |
| سورہ: ۳ | پارہ:۳- ۴ | مدینہ | آیت: ۲۰۰ |
| پارہ ۳: ۱ تا۹۱ | | پارہ ۴:۹۲تا۲۰۰ | |

## تلاوت کی فضیلت

۱۔ رسول اللہ ﷺ:

۱۔ہر آیت تلاوت کرنے والے کی پلِ صراط سے بخیریت گزر جانے کی ضمانت بن جائے گی۔ [[4]](#footnote-4)؎

۲۔رزق کی کشائش کے لئے لکھ کر گلے میں پہنے۔

۲۔ امام جعفر صادق ﷣:

۳۔ زعفران سے لکھ کر بانجھ عورت کے گلے میں ڈالنے سے صاحب اولاد ہو جائے گی۔ [[5]](#footnote-5)؎

## دُعا

اے خدا ئے بزرگ و برتر ہم سب کو یہ توفیق عطا فرما کہ ہم تیری آسمانی کتاب کے ان حیات بخش احکام کو اپنی چند روزہ زندگی میں اپنا لیں اور اپنی غیر محدود رحمت اور الطافِ بے پایاں کو ہمارئے شامل حال فرما۔

آمین یا رب العالمین.

٭٭٭

# سورۃ النساء

|  |  |  |  |  |  |
| --- | --- | --- | --- | --- | --- |
| سورہ: ۴ | پارہ: ۴-۵-۶ | | مدینہ | | آیت: ۱۷۶ |
| پارہ ۴: ۱ تا۲۳ | | پارہ ۵: ۲۴تا۱۴۷ | | پارہ۶:۱۴۸تا۱۷۶ | |

## تلاوت کی فضیلت:

۱۔ رسول اکرم ﷺ:

جو شخص سورہ النساء کی تلاوت کرے گویا اس نے اس قدر مال وزر خدا کی راہ میں دیا ہے جتنا کہ سورہ نساء کے لحاظ سے بطور وارث ہر ایک مسلمان کا حصہ ہے اور اسی طرح اُسے اس شخص کے برابر ثواب دیا جائے گا جس نے ایک غلام آزاد کیا ہو۔

نوٹ: واضح رہے کہ اس روایت میں اور اس قسم کی دوسری تمام روایتوں میں حرف آیتوں کا پڑھنا مقصد نہیں۔ بلکہ پڑھنا تو سمجھنے کے لئے مقدمہ اور تمہید ہے اور وہ بھی اپنے مقام پر۔

یہ ایک قدم ہے اسے اپنی انفرادی اور اجتماعی زندگی میں اپنا نے کے لئے یہ بات تسلیم شدہ ہے کہ اگر کوئی مسلمان اس سورہ کی آیات سے اپنی زندگی میں عملی نصیحت حاصل کرے تو وہ یہ تمام اجر و ثواب دنیاوی نتائج کے علاوہ حاصل کرے گا۔

٭٭٭

# سورہ المائدۃ

|  |  |  |  |
| --- | --- | --- | --- |
| سورہ: ۵ | پارہ:۶-۷ | مدینہ | آیت: ۱۲۰ |
| پارہ ۶: ۱ تا۸۲ | | پارہ۷:۸۳تا۱۲۰ | |

## تلاوت کی فضیلت

۱۔ رسول اللہ ﷺ۔

۱۔ پانی پر لکھ کر پینے سے بھوک پیاس کا ڈر نہیں رہتا ہے۔

۲۔ پڑھنے والے کو دس گنا حسنات ملیں گے۔[[6]](#footnote-6)؎

۲۔ امام رضا ﷣

۱۔ چوری چکاری سے مال بچ جاتا ہے۔ جہاں یہ سورہ لکھاہوا رکھا ہو۔[[7]](#footnote-7)؎

٭٭٭

# سورہ الانْعام

|  |  |  |  |
| --- | --- | --- | --- |
| سورہ:۶ | پارہ:۷-۸ | مکہ | آیت:۱۶۵ |
| پارہ ۷: ۱ تا۱۱۰ | | پارہ۸:۱۱۱تا۱۶۵ | |

## تلاوت کی فضیلت

سورہ انعام ایک ہی بار نازل ہوا۔ نزول کے وقت ستّر ہزار (۰۰۰،۷۰) فرشتے اسے لے کر نازل ہوئے تھے۔

جو شخص اس سورہ کو پڑھے (اور اس کے سائے میں اس کی روح و جان سر چشمہ توحید سے سیراب ہو) تو وہ تمام فرشتے اس کے لئے طلب مغفرت کرتے ہیں۔

ہو سکتا ہے کہ اس سورہ کی آیات میں غور و فکر کرنا مسلمانوں میں سے روح نفاق و پرا گندگی کو نکال کر باہر کرے اور کانوں کو سننے والا آنکھوں کو دیکھنے والا اور دلوں کو دانا بنادے۔

٭٭٭

# سورہ الاعراف

|  |  |  |  |
| --- | --- | --- | --- |
| سورہ: ۷ | پارہ:۸-۹ | مکہ | آیت: ۲۰۶ |
| پارہ۸: ۱ تا۸۷ | | پارہ۹:۸۸ تا ۲۰۶ | |

## تلاوت کی فضیلت

۱۔ امام جعفر صادق ﷣:

جو شخص سورہ اعراف کو مہینے میں کم از کم ایک بار پڑھے گا وہ بروز قیامت ان لوگوں میں سے ہوگا جنھیں کوئی خوف ہوگا نہ غم (من الذین لا خوف علیہم ولا ہم یحزنون) اور اگر اللہ اسے یہ توفیق دے کہ وہ سورہ اعراف کو ہر جمعہ کو پڑھے تو وہ قیامت کے روز ان لوگوں میں محشور ہوگا جو بغیر کسی حساب کے جنت میں داخل ہو جائیں گے۔

۲۔ نیز حضرت نے فرمایا کہ

اس سورہ میں کچھ آیات محکمہ ہیں جن کا پڑھنا، تلاوت کرنا اور ان پر عمل کرنا کبھی نہ بھولنا، کیوں کہ یہ آیات بروز محشر خدائے ذوالجلال کی پیشی میں اپنے پڑھنے والے کی گواہی دیں گی۔[[8]](#footnote-8)؎

۳۔ نیز فرمایا

جو شخص اس سورہ کو پڑھے گا قیامت میں الذین لا خوفٌ علیہم ولا ہم یحزنون کا مصداق بنے گا۔ اور یہ حقیقت اس سورہ کی آیت نمبر ۵۳ کی طرف ایک لطیف اشارہ ہے۔ جس میں خدا نے فرمایا ہے۔ فمن التقیٰ و اصلح فلا خوف علیہم ولا ہم یحزنون (جن لوگوں نے تقویٰ اختیار کیا اور اپنی اور انسانی معاشرے کی اصلاح کی انھیں (قیامت کے دن) کوئی خوف ہوگا نہ غم۔)

## دُعا

بارالہا! ہمارے دل کو اپنی یاد کے نور سے روشن کردے وہی روشنی جس کے سائے میں ہم اپنا راستہ حقیقت کی طرف کھول سکیں۔ اور اس نور سے پرچمِ حق لہرائے، ظالموں سے بر سرِ پیکار رہنے اورذمہ داریوں کو سمجھنے اور اپنے ذمہ پیغاموں کو پہونچانے میں مدد لیں۔

٭٭٭

# سورہ الانفال

|  |  |  |  |
| --- | --- | --- | --- |
| سورہ:۸ | پارہ:۹-۱۰ | مدینہ | آیت:۷۵ |
| پارہ۹: ۱ تا۴۰ | | پارہ۱۰:۴۱ تا۷۵ | |

## تلاوت کی فضیلت

۱۔ امام صادق ﷣:

جو شخص ہر ماہ انفال اور برأت کی تلاوت کرے گا اس کے وجود میں ہرگز روحِ نفاق داخل نہیں ہوگی اور وہ حقیقی طور پر امیر المومنین حضرت علی ﷣ کا پیرو ہوگا۔

اور قیامت کے دن ان کے ساتھ بیٹھ کر جنت کے کھانوں میں سے کھائے گا۔ یہاں تک کہ لوگ اپنے حساب سے فارغ ہوں گے۔[[9]](#footnote-9)؎

## دُعا

پرور دگارا! ہمارے معاشرے کو بیداری عطا فرما۔ مسلمانوں کو دشمنوں کے ساتھ ربط، تعلق اور ہم کاری کے حظرات سے آگاہ فرما۔

اور خود آگاہی اور وحدت کلمہ کے سائے میں ہمارے معاشرے کو فتنہ و فساد سے پاک کردے۔

٭٭٭

# سورہ التوبہ

|  |  |  |  |
| --- | --- | --- | --- |
| سورہ: ۹ | پارہ:۱۰-۱۱ | مدینہ | آیت: ۱۲۹ |
| پارہ۱۰: ۱ تا۹۳ | | پارہ۱۱:۹۴ تا ۱۲۹ | |

## تلاوت کی فضیلت

۱۔ امام جعفر صادق ﷣:

جو شخص ہر ماہ سورہ انفال اور برآت پڑھے اس میں روح نفاق داخل نہیں ہوگی اور امیر المومنین کے حقیقی شیعوں میں سے ہو گا۔

۲۔ پیغمبر اسلام ﷺ:

سورہ برآت اور سورہ توحید ستر ہزار ملائکہ کی معیّت میں مجھ پر نازل ہوئیں اور ان میں سے ہر آیت ان دونوں کی اہمیت کے بارے میں وصیت کرتا ہے۔

٭٭٭

# سورہ یونس

|  |  |  |  |
| --- | --- | --- | --- |
| سورہ:۱۰ | پارہ:۱۱ | مکہ | آیت:۱۰۹ |

## تلاوت کی فضیلت

۱۔ امام صادق ﷣:

جو شخص سورہ یونس دو یا تین مہینے میں ایک دفعیہ پڑھے تو اس کے لئے یہ خوف نہیں کہ وہ جاہلوں میں سے قرار پائے۔ نیز قیامت کے دن وہ مقر بین میں سے ہوگا۔[[10]](#footnote-10)؎

نوٹ: یاد دہانی کی ضرورت نہ ہو کہ سورتوں کے فضائل جیسا کہ بیان ہوچکا ہے۔ صرف آیات کی تلاوت سے بغیر معانی سمجھے اور بغیر اس کے مضامین پر عمل کئے فراہم نہیں ہوتے، کیوں کہ تلاوت، سمجھنے کا مقدمہ اور سمجھنا، عمل کرنے کی تمہید ہے۔

## دُعا

پروردگارا! تیر ے بندے جو تیری راہ میں جہاد کرتے ہیں۔

وہ جہاد جس میں خلوص اور ایمان کار فرما ہے۔

تیرے بندے جو تیری راہ میں صبر، استقامت اور پامَردی کا مظاہرہ کرتے ہیں تونے ان سے کامیابی کا وعدہ کیا ہے۔

بار الہٰا! تو بھی اپنے لطف و کرم سے مشکلات کے سیاہ بادل برطرف کردے اور ہمیں حق و عدالت کی حیات بخش شعاعوں سے نواز دے۔

٭٭٭

# سورہ ھود

|  |  |  |  |
| --- | --- | --- | --- |
| سورہ: ۱۱ | پارہ:۱۱-۱۲ | مکہ | آیت: ۱۲۳ |
| پارہ۱۱: ۱ تا۵ | | پارہ۱۲:۶ تا۱۲۳ | |

## تلاوت کی فضیلت

۱۔ پیغمبر اکرم ﷺ:

جو شخص اس سورہ کی تلاوت کرے اس کی جزاء اور ثواب ان اشخاص جیسا ہے جو حضرت ھودؑ اور باقی انبیاء پر ان کے جھٹلا نے والوں اور منکرین کے مقابلے میں ایمان لائے۔ ایسا شخص قیامت کے دن شہداء میں سے قرار پائے گا۔ اور اس کا حساب آسان و سہل ہوگا۔[[11]](#footnote-11)؎

۲۔ امام جعفر صادق ﷣:

جو شخص یہ سورہ اپنے پاس لکھ کر رکھے خدا اسے بے حد قوت و طاقت عطا فرمائے اور جس کے پاس یہ سورہ تحریرًا موجود ہو وہ جنگ میں دشمن پر غالب آئے گا۔ یہاںتک کہ جو بھی اسے دیکھے گا۔ اس سے خوف کھائے گا۔[[12]](#footnote-12)؎

## دعا

پروردگارا: ہمیں توفیق فرمادے کہ ہم خلوص کے ساتھ تیری عبادت کریں اور عشق کے ساتھ تجھ پر توکل کریں۔

خدایا! ایسا کرم کر کہ ہم تجھے تیری صفات جمال و جلال کے ساتھ پہچانیں۔ اور ایسا کر کہ آگا ہی اور علم کے ساتھ تیری طرف حرکت کریں۔

٭٭٭

# سورہ یوسف

|  |  |  |  |
| --- | --- | --- | --- |
| سورہ:۱۲ | پارہ:۱۲-۱۳ | مکہ | آیت: ۱۱۱ |
| پارہ۱۲: ۱ تا۵۲ | | پارہ۱۲:۵۳ تا۱۱۱ | |

## تلاوت کی فضیلت

۱۔ امام صادق ﷣:

جو شخص ہر روزیا ہر شب سورہ یوسف کی تلاوت کرے گا خدا اسے روز قیامت اس حالت میں اٹھائے گا کہ اس کا حسن و جمال حضرت یوسف ﷣ کا سا ہو گا اور اسے روز قیامت کسی پریشانی کا سامنا نہیں کرنا پڑے گا اور وہ خدا کے بہترین صالح اور نیک بندوں میں ہوگا۔[[13]](#footnote-13)؎

## دُعا

پروردگارا! ہماری مدد فرما کہ ہم تیرے قرآن کی نورانی آیات کے زیر سایہ ’’نفس آمارہ‘‘ سے ’’نفس لوّامہ‘‘ اور اس ’’نفسِ مطمینّہ‘‘ کی طرف ارتقاد کریں اور ایک مطمئن اور پر سکون روح پیدا کریں کہ جسے طوفانِ حوادث متزلزل و مضطرب نہ کر سکے اور ہم دشمنوں کے مقابلے میں قوی تر ہوں۔ دنیا کی رنگینیوں سے بے اعتناء ہوں اور سختیوں میں صابر و بردبار ہوں۔

خداوندا! ہم سب کو ایسی عقل عطا فرما کہ ہم سرکش ہوا و ہوس پر کامیاب ہوں اور اگر ہم غلطی پر ہیں تو توفیق ہدایت کے روشن چراغ سے ہماری راہ کو منوّر فرما۔

٭٭٭

# سورہ رعد

|  |  |  |  |
| --- | --- | --- | --- |
| سورہ:۱۳ | پارہ:۱۳ | مکہ | آیت: ۴۳ |

## تلاوت کی فضیلت

۱۔ عشاء کے بعد رات میں لکھ کر اگر ظالم و فاجر افسر کے گھر پر لگادیں تو لوگ اس کے خلاف ہو جائیں گے۔

۲۔ مسلسل تلاوت کرنے والے کو بجلی سے حفاظت اور جنت میں داخلہ۔

## دعا

پروردگارا! اپنی رحمت کے دروازے ہم پر کھول دے اور اپنی کتاب کا علم ہم پر ارزانی فرما۔

بارالہٰا! قرآن کی آگاہی سے ہمارے دل اس طرح سے روشن اور ہماری فکر کو ایسا توانا بنا کہ ہم تجھے چھوڑ کر تیرے غیر کی طرف نہ جائیں۔ کسی چیز کو تیری مشیت پر مقدم نہ کریں۔ خود غرضیوں اور خود بینیوں کے تنگ و تاریک گڑھوں میں نہ گریں۔ تیرے بندوں کے درمیان تفرقہ نہ ڈالیں۔

٭٭٭

# سورہ ابراہیم

|  |  |  |  |
| --- | --- | --- | --- |
| سورہ: ۱۴ | پارہ:۱۳ | مکہ | آیت:۵۲ |

(بعض روایات میں، آیات ۸۲-۹۲ کا مدنی ہونا لکھا ہے)

## تلاوت کی فضیلت

پیغمبر اکرم ﷺ:

جو شخص سورہ ابراہیم اور سور حجر پڑھے گا خداوند تعالیٰ اسے ان کی تعداد کے برابر کہ جوبتوں کی پوجا کرتے تھے اور جو پوجا نہیں کرتے تھے۔ دس گنا حسنات دے گا۔[[14]](#footnote-14)؎

٭٭٭

# سورہ حجر

|  |  |  |  |
| --- | --- | --- | --- |
| سورہ:۱۵ | پارہ:۱۳-۱۴ | مکہ | آیت:۹۹ |
| پارہ۱۳: ۱ | | پارہ۱۴:۲ تا۹۹ | |

## تلاوت کی فضیلت

پیغمبر اکرم ﷺ:

جو شخص سورہ ابراہیم اور سور حجر پڑھے گا خداوند تعالیٰ اسے ان کی تعداد کے برابر کہ جوبتوں کی پوجا کرتے تھے اور جو پوجا نہیں کرتے تھے۔ دس گنا حسنات دے گا۔[[15]](#footnote-15)؎

٭٭٭

# سورہ نحل (سورہ نَعَم)

|  |  |  |  |
| --- | --- | --- | --- |
| سورہ:۱۶ | پارہ:۱۴ | کچھ مکی کچھ مدنی | آیت:۱۲۸ |

## تلاوت کی فضیلت

جو شخص اس سورہ کو پڑھے گا خدائے تعالیٰ اس جہان میں اسے بخشی گئی نعمتیں کا حساب نہیں لے گا۔[[16]](#footnote-16)؎

## دُعا

پروردگارا! تیری بے پایاں نعمتیں ہمارے سارے وجود پر محیط ہیں ہم تیری نعمتوں میں مستغرق ہیں لیکن ابھی ہم نے تجھے پہچانا نہیں۔

بارالہٰا! ہمیں ایسا ادراک اور ایسی توفیق بخش کہ تیرے عشق کے راستے کے پیچ و خم میں ہماری مدد گار ہو، اور ہمیںشکر گزاروں کی منزل تک پہنچادے۔

خدا وندا! تو ہماری احتیاج اور خیاز کو ہر کسی سے بہتر جانتا ہے۔ اور ہمارے ذاتی تقاضوں کو خود ہم سے بہتر جانتا ہے۔ ہمیں توفیق دے کہ ہم ایسے ہو جائیں جیسا تو چاہتا ہے۔ اور ہمیں توفیق دے کہ ہم اس سے بہتر ہو جائیں کہ جو لوگ ہمارے متعلق سوچتے ہیں۔

## سورہ نحل ’’نعمتوں کی سورت‘‘

اس میں تقریباً چالیس ۴۰ چہوٹی بڑی مادّی، روحانی نعمتوں کا ذکر ہے وہ مندرجہ ذیل میں: ان کا مقصد پہلے توحید اور عظمت خالق کی تعلیم ہے اس کے بعد ان نعمتوں کے خالق سے انسان کے میلان کو تقویت پہنچانا ہے اور احساس تشکر کو ابھارنا ہے۔

۱۔ تخلیق فلک

۲۔ خلقت زمین

۳۔ چو پائوں کی پیدائش

۴۔ ان کی اون اور چمڑے کے ذریعے لباس کی تیاری۔

۵۔ جانوروں کے دیگر فائدے۔

۶۔ جانوروں کے گوشت سے استفادہ۔

۷۔ استقلال اقتصادی کے حسن سے فائدہ اٹھانا۔

۸۔ تقل و حمل کے لئے جانوروں سے کام لینا۔

۹۔ صراط مستقیم کی ہدایت۔

۱۰۔ آسمان سے بارش کا نزول اور اس سے پینے کے پانی کی دستیابی۔

۱۱۔ اس سے چاراگاہوں کی نشو نما۔

۱۲۔ اس سے فصلوں، زیتون، کھجور، انگور اور طرح طرح کے پھلوں کا اُگنا۔

۱۳۔ رات اور دن کا تسخیر ہونا۔

۱۴۔ سورج اور چاند کی تسخیر

۱۵۔ ستاروں کی تسخیر۔

۱۶۔ گوناں گوں مخلوق کہ جو زمین میں پیدا کی گئی ہے۔

۱۷۔ سمندروں میں موجود جانوروں کے گوشت اور جواہرات سے استفادہ ۔

۱۸۔ سینۂ آب پر کشتیوں کا چلنا۔

۱۹۔ پہاڑوں کا پیدا کرنا کہ جو زمین کو ٹھہراتے ہیں۔

۲۰۔ دریاؤں اور نہروں کا پیدا کرنا۔

۲۱۔ آپس میں مربوط راستے پیدا کرنا۔

۲۲۔ راستے پہچاننے کے لئے علامات پیدا کرنا۔

۲۳۔ رات کے وقت راستہ پہچاننے کے لئے ستاروں سے استفادہ کرنا۔

۲۴۔ آب باراں کے ذریعے مردہ زمینوں کو زندہ کرنا۔

۲۵۔ خالص اور عمدہ دودھ پیدا کرنا جو خون اور ہضم شدہ غذا کے درمیان سے نکلتا ہے۔

۲۶۔ کھجور اور انگور سے حاصل شدہ چیزیں۔

۲۷۔ شہد کہ جو شفابخش غذا ہے۔

۲۸۔ انسان کے لئے اس کی اپنی نوع میں سے ہم ذات اور شریک حیات پیدا کرنا۔

۲۹۔ اولاد جیسی نعمت۔

۳۰۔ طرح طرح کا پا کیزہ رزق …… (وسیع مفہوم کے اعتبار سے۔)

۳۱۔ سماعت کی نعمت۔

۳۲۔ آنکھوں کی نعمت۔

۳۳۔ عقل و ہوش کی نعمت۔

۳۴۔ ٹھہرے ہوئے مسکن اور گھر۔

۳۵۔ چلتے پھرتے گھر (خیمے)۔

۳۶۔ اسباب زندگی کہ جو اون، کھال اور جانوروں کے بالوں سے بنائے جاتے ہیں۔

۳۷۔ سائے کی نعمت۔

۳۸۔ پہاڑوں میں قابل اطمینان پناہ گاہوں کی نعمت۔

۳۹۔ طرح طرح کے لباس جو انسان کو سردی اور گرمی سے بچاتے ہیں۔

۴۰۔ زرہ اور لباس جنگ جو دشمن کی ضربوں سے بچاتا ہے۔

(کذٰلک یتم نعمتہ علیکم لعلکم تسلمون)

اس طرح سے اللہ اپنی نعمتیں تم پر تمام کرتا ہے تا کہ تم اس کے حکم پر سر تسلیم خم کرو۔

٭٭٭

# سورہ بنی اسرائیل

|  |  |  |  |
| --- | --- | --- | --- |
| سورہ:۱۷ | پارہ:۱۵ | مکہ | آیت:۱۱۱ |

## تلاوت کی فضیلت

۱۔ امام صادق ﷣:

جو شخص ہر شب جمعہ بنی اسرائیل کی تلاوت کرے گا وہ اس وقت تک دنیا سے نہ جائے گا جب تک قائم آل محمد(﷣) کو نہ دیکھ لے اور آپ کے یار و انصار میں ہوگا۔

## دعا

پروردگارا! ہمارے دل کو نور علم و ایمان سے سرشار کردے تاکہ ہم تیری عظمت کے سامنے جھکے رہیں۔ تیرے وعدوں پر ایمان رکھیں اور تیرے احکام کے سامنے سر تسلیم خم کردیں۔ تیرے علاوہ کسی کی پرستش نہ کریں۔ اور تیرے غیر کا سہارا نہ لیں۔

بارالہٰا! ہمیں توفیق دے کہ ہم زندگی بھر کبھی اعتدال سے باہر نہ نکلیں اور ہر قسم کی افراط تفریط سے پرہیز کریں۔

خداوندا! ہم تیری حمد کرتے ہیں۔ تجھے یگانہ و یکتا سمجھتے ہیں تجھے برتر سمجھتے ہیں ایسا برتر کہ جس کی توصیف کی جاسکے۔ تو بہی ہمیں بخش دے۔ ہمارے قدم اپنی راہ میں استوار کر اور داخلی اور خارجی دشمنوں پر ہمیں کامیاب فرما اور ہماری کامیابیوں کو قیام مہدی موعود (ہماری جانیں ان پر فدا ہوں) کی آخری کامیابی کے ساتھ متصل کردے۔

٭٭٭

# سورہ الکہف

|  |  |  |  |
| --- | --- | --- | --- |
| سورہ:۱۸ | پارہ:۱۵-۱۶ | مکہ | آیت:۱۱۰ |
| پارہ۱۵: ۱تا ۷۴ | | پارہ۱۶:۷۵ تا۱۱۰ | |

(سوائے آیت ۸۲ کے)

## تلاوت کی فضیلت

۱۔ رسول اللہ ﷺ:

سورہ کہف جب نازل ہوئی تو ستّر ہزار فرشتے نگرانی کررہے تھے اور اس کی عظمت سے زمین و آسمان معمور تھے۔

یہ وہ سورہ ہے کہ جو شخص جمعہ کے روز اس کی تلاوت کرے گا آئندہ جمعہ تک اس کو بخش دے گا۔ (ایک اور روایت کے مطابق آئندہ جمعہ تک اللہ اسے گناہ سے محفوظ رکھے گا) اور اسے ایسا نور عطا کرے گا کہ جو آسمان تک فشاں ہوگا اور وہ شخص دجّال کے فتنے سے محفوظ رہے گا۔[[17]](#footnote-17)؎

۲۔ نبی کریم ﷺ:

جو شخص سورہ کہف کی آخری دس۱۰ آیات حفظ کرے اسے دجّال نقصان نہیں پہنچا سکے گا۔ جو شخص اس سورہ کی آخری آیات حفظ کرے روز قیامت یہ اس کے لئے روشنی بن جائے گی۔[[18]](#footnote-18)؎

۳۔ امام صادق ﷣:

جو شخص ہر شب جمعہ سورہ کہف کی تلاوت کرے گا۔ دنیا سے وہ شہید جائے گا اور شہداء کے ساتھ مبعوث ہوگا اور روز قیامت شہداء کی صف میں شمار ہوگا۔[[19]](#footnote-19)؎

## دعا:

پروردگارا! تمام اعمال میں ہماری نیت کو اس طرح صاف کردے کہ ہم ترے علاوہ کسی کے لئے نہ سوچیں اور تیرئے علاوہ کسی کے لئے قدم نہ اٹھایں۔ اگر تیرئے علاوہ کسی کو چاہیں تو وہ بھی تیری رضا کے لئے ہو۔ اور اس لئے ہو کہ اس کا تعلق تجھ سے ہے۔

٭٭٭

# سورہ مریم

|  |  |  |  |
| --- | --- | --- | --- |
| سورہ:۱۹ | پارہ:۱۶ | مکہ | آیت:۹۸ |

## تلاوت کی فضیلت

۱۔ پیغمبر اکرم ﷺ:

جو شخص اس سورہ کو پڑھے اسے ان اشخاص کی تعداد کے برابر کہ جنھوں نے زکریا ؑ کی تصدیق یا تکذیب کی ہے اور اسی طرح سے یحیٰ ؑ، مریم ؑ، عیسیٰ ؑ، موسیٰ ؑ، ہارون ؑ، ابراہیم ؑ، اسحاقؑ، یعقوبؑ اور اسمٰعیل ؑ (کی تصدیق یا تکذیب کی ہے) ان میں سے ہر ایک کی تعداد سے دس ۱۰گنا نیکیاں خدا وند تعالیٰ اس کے نامۂ اعمال میں درج کردے گا۔ اور اسی طرح ان اشخاص کی تعداد کہ جو (جھوٹ اور تہمت کے طورپر) خدا کے لئے اولاد کے قائل ہوئے ہیں۔ اور ان اشخاص کی تعداد کہ جو خدا کی اولاد کے قائل نہیں ہوئے، دس۱۰ گنا نیکیاں عطا کرے گا۔

۲۔ امام صادق ﷣:

جو اس سورہ کو مسلسل پڑھتا رہے گا وہ اس دنیا سے نہیں جائے گا مگر یہ کہ خدا وند تعالیٰ اس سورہ کی برکت سے اسے جان و مال اور اولاد کے لحاظ سے بے نیاز کردے گا۔[[20]](#footnote-20)؎

## دعا:

پروردگارا! ہمارے دل کو نور ایمان کے ساتھ اور ہمارے تمام وجود کو عمل صالح کے نور کے ساتھ روشن کردے۔ ہمیں مومنین و صالحین خصوصا امام المتقین امیر المومنین علی ﷣ کے دوستوں میں سے قرار دے۔ اور ہماری محبت بھی تمام مومنین کے دلوں میں ڈال دے۔

بارالٰہا! ہمارا عظیم اسلامی معاشرہ اتنی بڑی تعداد میں ہونے اور اتنے وسیع مادی اور معنوی وسائل رکھنے کے باوجود دشمنوں کے پنجے میں گرفتار ہے اور آپس کے انتشار اور پھوٹ کی وجہ سے کمزور ہوگیا ہے۔ تو مسلمانوں کو ایمان اور عمل صالح کی مشعل کے گرد اکٹھا کردے۔

خدا وندا! جس طرح تونے پہلے زمانے کے سرکشوں اور جابروں کو ایسا ہلاک و محو اور نابود کیا ہے کہ ان کی بھنک بھی کانوں میں نہیں پڑتی۔ اسی طرح ہمارے زمانے کی سپر طاقتوں کو نیست و نابود کردے۔ ان کے شر کو مستضعفین کے سروں سے ٹال دے اور متکبرین کے خلاف مومنین کی جدہ جہد کو ضمنی کامیابی سے ہم کنار کردے۔

آمین، یارب العالمین.

٭٭٭

# سورہ طٰہٰ

|  |  |  |  |
| --- | --- | --- | --- |
| سورہ:۲۰ | پارہ:۱۶ | مکہ | آیت:۱۳۵ |

## تلاوت کی فضیلت

۱۔ پیغمبر اسلام ﷺ:

خدا نے سورہ طٰہٰ اور یٰسین کو خلقت آدمؑ سے دو ہزار سال پہلے فرشتوں کے سامنے بیان کیا جس وقت فرشتوں نے قرآن کا یہ حصہ سنا تو انھوں نے کہا۔

’’کیا کہنا اس امت کا کہ جس پر یہ آیتیں نازل ہوں گی۔ کیا کہنا ان دلوں کا جو ان آیات کو قبول کریں گے اور کیا کہنا ان زبانوں کا کہ جن پر یہ آیات جاری ہوں گی۔‘‘

۲۔ پیغمبر اکرم ﷺ:

جو شخص اسے پڑھے گا اسے روز قیامت مہاجرین و انصار کے برابر ثواب ملے گا۔[[21]](#footnote-21)؎

۳۔ امام صادق ﷣:

سورہ طٰہٰ کی تلاوت ترک نہ کرو کیوں کہ خدا اسے اور اس کی تلاوت کرنے والوں کو دوست رکھتا ہے۔ جوشخص ہمیشہ اس کی تلاوت کرتا رہے، خدا قیامت کے دن اس کا نامۂ اعمال اس کے دائین ہاتھ میں دے گا۔ اور وہ بغیر حساب کے جنت میں داخل کرے گا۔ اور آخرت میں اسے اتنا اجر ملے گا کہ وہ راضی ہوجائے گا۔[[22]](#footnote-22)؎

## دعا:

پروردگارا! ہمیں ہدایت یافتہ اور صراط مستقیم پر چلنے والوں میں سے قرار دے۔

خداوندا! ہمیں وہ قدرت اور رعب عطا فرما کہ (جس سے) نہ تو ہم دشمنوں کی کثرت سے ڈریں اور نہ ہی سخت حوادث اور مشکلات سے ہراساں ہوں۔ ہٹ دھرمی اور بہانہ سازی کو ہم سے دور رکھ اور ہمیں حق قبول کرنے کی توفیق عطا فرما۔

آمین، یا رب العالمین.

٭٭٭

# سورہ انبیاء

|  |  |  |  |
| --- | --- | --- | --- |
| سورہ:۲۱ | پارہ:۱۷ | مکہ | آیت:۱۱۲ |

## تلاوت کی فضیلت

۱۔ پیغمبر اسلام ﷺ:

جو شخص سورہ انبیاء کو پڑھے گا خدا اس کے حساب کو آسان کردے گا۔ (روز قیامت اس کے اعمال کا حساب سینے میں سخت گیری نہیں کرے گا) اور ہر وہ پیغمبر کہ جس کا نام قرآن میں ذکر ہوا ہے وہ اس سے مصافحہ کرے گا اور اسے سلام کرے گا۔[[23]](#footnote-23)؎

۲۔ امام صادق ﷣:

جو شخص سورہ انبیاء کو عشق و محبت کے ساتھ پڑھے گا وہ جنت کے پُرنعمت باغوں میں تمام انبیاء کا رفیق اور ہم نشین ہو گا اور دنیا کی زندگی میں بھی لوگوں کی نگاہ میں پُرو قار ہوگا۔[[24]](#footnote-24)؎

## دعا:

پروردگارا! جس طرح تونے اپنے پیغمبر گرامیؐ اور ان کے قلیل ساتھیوں کو ان کے کثیر دشمنوں کے مقابلے میں اکیلا نہیں چھوڑا، ہمیں بھی مشرق و مفرب کے ان دشمنوں کے مقابلے میں تنہا نہ رہنے دے۔ کہ جنھوں نے ہماری تباہی کے لئے ایکا کر لیا ہے۔

خدا وندا! تو نے اس پُر برکت سورت میں اپنی خاص رحمت کا ذکر کیا ہے کہ جو تونے اپنے پیغمبروہ پر سخت اور بحرانی مواقع میں اور زندگی کے طوفانوں کے مقابلے میں کی ہے۔

بار الٰہا! ہم بھی اس زمانے میں ایسے طوفانوں میں گرفتار ہیں اور اسی رحمت اور کشائش کے منتظر ہیں۔

آمین یا رب العالمین.

٭٭٭

# سورہ الحج

|  |  |  |  |
| --- | --- | --- | --- |
| سورہ:۲۲ | پارہ:۱۷ | مدینہ | آیت:۷۸ |

## تلاوت کی فضیلت

۱۔ رسول اکرم ﷺ:

جو بھی سورہ حج تلاوت کرے اللہ اسے ان تمام لوگوں کی تعداد کے برابر اجر و ثواب عطا کرے گا جو گزشتہ زمانے میں حج و عمرہ بجا لائے اور جو آئندہ بجالائیں گے۔ [[25]](#footnote-25)؎

## دعا:

خدا یا! جس طرح سابقہ کتب اور اس قرآن حکیم میں تونے ہمیں ’’مسلمان‘‘ کہہ کر پکارا ہے۔ یہ توفیق دے کہ سر تا پا تیرے حکم کے بندے بن جائیں۔

پروردگارا! یہ دشمن جو آج ہر طرف سے قرآن و اسلام پر حملہ آور ہورہا ہے ہمیں اس پر غلبہ عطا فرما کہ تو ہی بہترین مولاو مددگار ہے۔

(فَنِعْمَ المَوْلیٰ وَ نِعْمَ النَّصیر)

آمین، یا رب العالمین.

٭٭٭

# سورہ مومنون

|  |  |  |  |
| --- | --- | --- | --- |
| سورہ:۲۳ | پارہ:۱۷ | مکہ | آیت:۱۱۸ |

## تلاوت کی فضیلت

پیغمبر اکرم ﷺاور اَئمہ ہدیٰ ﷨کی طرف سے ہم تک پہنچنے والی روایات کے مطابق یہ سورت بڑی فضیلت کی حامل ہے۔

۱۔ رسول اکرم ﷺ:

اس سورت کی قرأت کرنے والے ہر شخص کو روز قیامت فرشتے، رُوح اور ریحان کی بشارت دیں گے اور جس وقت ملک الموت اس کی روح قبض کرنے کے لئے آئے گا اور اسے ایسی خوشخبری سنائے گا۔ اس کی آنکھیں روشن اور ٹھنڈی ہو جائیں گی۔[[26]](#footnote-26)؎

۲۔ رسول اکرم ﷺ:

جب یہ سورت نازل ہوئی تو رسول اللہﷺ نے فرمایا کہ مجھ پڑ دس ۱۰ آیتں ایسی نازل ہوئی ہیں کہ اگر کوئی ان کا عمل نمونہ بن جائے تو وہ جنت میں جائے گا۔[[27]](#footnote-27)؎

۳۔ امام صادق ﷣:

جو شخص سورہ مومنون کو پڑھے اور ہر جمعہ برابر پڑھتا رہے اس کا خاتمہ شہادت پر ہوگا۔ اور انبیا و مرسلین کے ساتھ فردوس بریں میں رہے گا۔[[28]](#footnote-28)؎

## دعا:

بارالٰہا! ان مومنین کے صدقے میں کہ جن سے تو نے اس سورت میں کامیابی کا وعدہ کیا ہے کہ جن کے سردار رسول اللہؐ اور ان کے اہل بیت ؑ ہیں ہمیں ان کی صف میں قرار دے اور فلاح ہمارے نام بھی لکھ دے۔

خداوندا! ہم پر اپنی مغفرت و رحمت نازل فرما کہ تو ارحم الرٰحمین ہے۔

پروردگارا! ہم سب کی عاقبت بخیر فرما اور ہر قلم کی لغزش و انحراف سے محفوظ رکھ۔

اِنَّکَ عَلَی کُلِّ شَیْءٍ قَدِیْر

آمین یا رب العالمین.

٭٭٭

# سورہ النُّور

|  |  |  |  |
| --- | --- | --- | --- |
| سورہ:۲۴ | پارہ:۱۸ | مدینہ | آیت:۶۴ |

## تلاوت کی فضیلت

۱۔ رسول اکرم ﷺ:

جو شخص سورہ نور کو پڑھے اور اس کے مطالب و احکام کو اپنی زندگی پر مطابقت کرے اللہ اسے تمام گزشتہ و آئندہ مومنات اور مومنین کی تعداد کے برابر دس گنا نیکیاں بطور اجر دے گا۔

۲۔ امام صادق ﷣:

سورہ نور کی تلاوت کے ذریعے دنیا میں مال تلف ہونے سے بچا وہ اپنا دامن بے عفتی سے آلودہ ہونے سے محفوظ فرما اور اپنی خواتین کو اس کے احکام کے زیر سایہ ٔانحرافات سے بچا کیوں کہ جو شخص ہر روز یا ہرشب ہمیشہ اس کی تلاوت کرے گا اس کے خاندان میں سے کوئی شخص آخر عمر تک خلاف عفت کام میں مبتلا نہیں ہوگا۔[[29]](#footnote-29)؎

## دعا

بارالٰہا! ہمارے دلوں کو چراغ علم و ایمان کے نور سے منور فرما دے اور ہمارے وجود کی مشکوٰۃ کو حفظ ایمان کے لئے تقویت دے تا کہ تیرے انبیاء کو ’صراط مستقیم‘ پر چلتے ہوئے دیکھ کر ہم تیری رضا کی طرف روانہ ہوں اور ’’لا شرقیۃ ولا غربیۃ‘‘ کا مصداق بن کر ہم تیرے لطف و کرم کے زیر سایہ ہر قسم کے انحراف اور کج روی سے محفوظ رہیں۔

خداوندا! ہماری آنکھ کو نور عفت سے، ہمارے دل کو نور معرفت سے ہماری روح کو نور تقویٰ سے اور ہمارے سارے وجود کو نور ہدایت سے منور فرما دے اور ہمیں بے راہ روی، غفلت اور شیطانی وسوسوں کے چنگل میں گرفتار ہونے سے محفوظ رکھ۔

پرور دگارا! اپنے احکام کے اجراء کے لئے حکومت اسلامی کی بنیادوں کو مستحکم کردے اور ہمارے معاشرے کو برائیوں اور غلاظتوں کے گڑھے میں گرنے سے محفوظ رکھ۔

اِنَّکَ عَلَی کُلِّ شَیْءٍ قَدِیْر.

آمین، یا رب العالمین.

٭٭٭

# سورہ الفرقان

|  |  |  |  |
| --- | --- | --- | --- |
| سورہ:۲۵ | پارہ:۱۸-۱۹ | مکہ | آیت:۷۷ |
| پارہ۱۸: ۱تا ۳۰ | | پارہ۱۹:۳۱ تا۷۷ | |

## تلاوت کی فضیلت

۱۔ پیغمبر اسلام ﷺ:

جو شخص سورہ فرقان کی تلاوت کرے (اس کے مضامین میں غور و فکر کرے اور اعتقاد و عمل میں اس سے ہدایت لے) تو وہ قیامت کے دن قیامت پر ایمان رکھنے والوں کی صف میں ہوگا۔ اور اس کا حشر و نشر ان لوگوں کے ساٹھ ہوگا جنھیں یقین ہے کہ قیامت آکر رہے گی اور خدا مردوں کو نئی زندگی کے ساتھ مبعوث کرے گا۔[[30]](#footnote-30)؎

۲۔ امام موسی کاظم ﷣:

سورہ تبارک الذی (فرقان) کی تلاوت ترک نہ کرو کیوں کہ جو شخص ہر رات اس کی تلاوت کرے گا خدا وند عالم ہر گز اسے عذاب نہیں دے گا۔ اور نہ ہی اس سے حساب لے گا اور اس کی قیام گاہ بہشت بریں ہوگی۔[[31]](#footnote-31)؎

## دعا

پروردگارا! ہمیں اپنے خاص بندوں میں سے قرار دے اور توفیق عنایت فرما کہ ہم ’’عباد الرحمن‘‘ کی صفات کو اپنا سکیں۔

خداوندا! دعا کے دروازے ہم پر کھول دے اور ہمارے وجود کی قدر و قیمت کا سبب بنادے۔

خدایا! ہمیں ایسی دعا کی توفیق عطا فرما جو تیری پاک ذات کو مطلوب ہے اور اس کی قبولیت سے ہمیں محروم نہ فرما۔

اِنَّکَ عَلَی کُلِّ شَیْءٍ قَدِیْر.

آمین، یا رب العالمین.

٭٭٭

# سورہ شعراء

|  |  |  |  |
| --- | --- | --- | --- |
| سورہ:۲۶ | پارہ:۱۹ | مکہ | آیت:۲۲۷ |

(آخری ۴ آیات کے علاوہ)

## تلاوت کی فضیلت

۱۔ پیغمبر اسلام ﷺ:

جو شخص سورہ شعراء کو پڑھے اسے نوح ﷣ کی تصدیق اور تکذیب کرنے والوں کی تعداد سے دس گنا نیکیاں ملیں گی اس طرح ہود، شعیب، صالح اور ابراہم ﷨ کی تصدیق یا تکذیب کرنے والوں کی تعداد سے دس۱۰ گنا نیکیاں ملیں گی اور جتنی تعداد نے عیسیٰ ﷣ کی تکذیب اور محمد (مصطفٰی ﷺ) کی تصدیق کی، ان کے برابر نیکیاں ملیں گی۔ [[32]](#footnote-32)؎

۲۔ امام جعفر صادق ﷣:

ہر شب جمعہ سورہ شعرائ، نمل اور قصص کے ساتھ پڑھو۔

## دعا

پروردگارا! تو ہمارے دلوں کو اپنی یاد کے ساتھ سرشار فرما تاکہ جہاں اور جس چیزے تیری ذات کی رضا مندی ہے اسے اپنائیں اور جس میں تیری ذات کی نارضگی ہے اسے چھوڑدیں۔

٭٭٭

# سورہ النمل

|  |  |  |  |
| --- | --- | --- | --- |
| سورہ:۲۷ | پارہ:۱۹-۲۰ | مکہ | آیت:۹۳ |
| پارہ۱۹: ۱تا ۵۹ | | پارہ۲۰:۶۰ تا۹۳ | |

## تلاوت کی فضیلت

۱۔ پیغمبر اسلام ﷺ:

جو شخص سورہ طٰس سلیمان (سورہ نمل) کی تلاوت کرے گا خدا وند عالم اسے ان لوگوں کی تعداد سے دس ۱۰ گنا اجر دے گا، جنھوں نے سلیمان ﷣ کی تصدیق یا تکذیب کی۔ اسی طرح ان لوگوں کی تعدادسے بھی جنھوں نے جناب ہود، شعیب، صالح اور ابراہیم ﷨ کی تصدیق یا تکذیب کی اور بروز قیامت جب وہ اپنی قبر سے باہر نکلے گا تو اس کے منہ پر لا الہ الا اللہ کا ورد ہوگا۔ [[33]](#footnote-33)؎

۲۔ حضرت امام جعفر صادق ﷣:

جو شخص طواسین ثلاثہ (سورہ شعرائ، نمل اور قصص کہ جن کے آغاز میں طٰسٓ ہے) کی ہر شب جمعہ تلاوت کرے گا وہ اولیاء اللہ سے ہوگا۔ اسی کے جوار اور اس کے لطف و حمایت کے زیر سایہ رہے گا۔[[34]](#footnote-34)؎

## دعا

پروردگارا! ہم تجھے تیرے ان باعظمت مہینوں کی قسم دے کر سوال کرتے ہیں کہ ہمیں اپنی خالص بندگی، اپنے فرمان کے آگے سرجھکا دینے اور اپنے قرآن مجیدکی تلاوت کی توفیق عطا فرما۔

خداوندا! ہمیں ہر روز اپنی نت نئی نشانیاں دکھلانا کہ ہم تجھے ہر روز مسلسل پہچانتے رہیں اور ان سب نعمتوں کا شکر ادا کرتے رہیں جو تونے ہمیں عطا فرمائی ہیں۔

بارالٰہا! ہمارے اسلامی معاشرے کو گونا گوں مشکلات نے گھیر رکھا ہے اور اندرونی دشمن اس بات کی زبر دست کوشش کررہے ہیں کہ تیرے نور کو بجھا دیں۔

لیکن تونے ہی سلیمان ؑ کو اس قدر قدرت عطا فرمائی۔ موسیٰؑ کو فرعون اور فرعونیوں کے مقابلے میں اس قدر قوت عطا فرمائی۔ ہمیں بھی ان دشمنوں پر کامیابی عطا فرما اور جو لوگ قابل ہدایت نہیں انھیں قوم عاد، قوم ھود و ثمود اور قوم لوط کی طرح نیست و نابود فرما۔

٭٭٭

# سورہ القصص

|  |  |  |  |
| --- | --- | --- | --- |
| سورہ:۲۸ | پارہ:۲۰ | مکہ | آیت:۸۸ |

## تلاوت کی فضیلت

۱۔ جناب رسالتمأب ﷺ:

جو آدمی سورۃ قصص کو پڑھے گا تو اسے اُن لوگوں کہ جنھوں نے حضرت موسیٰ﷣ کی تصدیق یا تکذیب کی، تعداد کی نسبت سے دس گنا نیکیوں کا ثواب دیا جائے گااور زمین و آسمان میں کوئی فرشتہ ایسانہ ہوگا جو بروز قیامت اس شخص کی صداقت پر گواہی نہ دے۔[[35]](#footnote-35)؎

۲۔ حضرت امام جعفر صادق ﷣:

جو شخص طواسین ثلاثہ یعنی سورہ القصص ’نمل‘ اور شعراء کو ہر شب جمعہ میں پڑھے گا۔ اس کا شمار دوستان خدا میں ہوگا۔ اور وہ جوار الٰہی اور اُس کے سایۂ رحمت میں رہے گا۔ وہ دنیا میں کبھی بے امن ناراحت اور فقیر نہ رہے گا۔ اور آخرت میں خدا اس کو اس قدر انعامات عنایت کرے گا کہ وہ نہ صرف راضی ہو جائے گا بلکہ اس کی مسرّت کی کیفیت اس سے بھی زیادہ ہوگی۔[[36]](#footnote-36)؎

نوٹ: یہ امر بدیہی ہے کہ یہ تمام اجر و ثواب ان لوگوں کے لئے ہے جو اس سورہ کو پڑھ کر دنیا کے قارونوں، فرعونوں کے مقابلے میں حضرت موسیٰ اور راست باز مومنین کی صف میں کھڑے ہو کر باطل کے خلاف جہاد کرتے ہیں اور مشکلات کے وقت دشمن کے مقابلہ میں ہار نہیں مانتے اور شکست کی ذلّت کو گوارا نہیں کرتے۔

کیوں کہ نعمات الٰہی کسی کو مفت نہیں مل جاتیں۔ یہ نعمات و برکات انھیں لوگوں کے لئے مخصوص ہیں جو کلام الٰہی کو پڑھتے ہیں اس پر غور کرتے ہیں اور اس کی تعلیم کو اپنی زندگی کا دستور اعمال بناتے ہیں۔

٭٭٭

# سورہ العنکبوت

|  |  |  |  |
| --- | --- | --- | --- |
| سورہ:۲۹ | پارہ:۲۰-۲۱ | مکہ | آیت:۶۹ |
| پارہ۲۰: ۱تا ۴۴ | | پارہ۲۱:۴۵ تا۶۹ | |

## تلاوت کی فضیلت

۱۔ جناب رسالت مآب ﷺ:

جو آدمی سورہ عنکبوت پڑھتا ہے اس کے حصے میں تمام مومنین اور منافقین کی تعداد سے دس۱۰ گنا زیادہ حسنات لکھے جاتے ہیں۔[[37]](#footnote-37)؎

بالخصوص ماہ رمضان کی ۲۳ تاریخ کی شب میں سورہ عنکبوت اور سورہ روم کی تلاوت کے متعلق غیر معمولی فضیلت وارد ہوئی ہیں۔

۲۔ امام جعفر صادق ﷣:

جو آدمی ماہ رمضان کی شب ۲۳ تاریخ کو شورہ عنکبوت اور سورہ روم کی تلاوت کرے قسم بخدا وہ اہل بہشت میں سے ہے۔ میں اس معاملے میں کسی کو مستثنیٰ نہیں کرتا اور اس بات سے بھی نہیں ڈرتا کہ اس قسم کے لئے میرے نامہ اعمال میں کوئی گناہ نہ لکھ دے۔

بطور مسلم ان دونوں سورتوں کا خدا کے حضور بڑا مرتبہ ہے۔[[38]](#footnote-38)؎

## دعا:

اے پروردگار! تو ہمیں ایسی توفیق عنایت فرما کہ تمام عمر تیری راہ میں سعی و کوشش سے دست بردار نہ ہوں۔

خدا وندا! تو ہمیں ایسا اخلاص مرحمت فرما کہ ہمیں تیرے سوا کسی غیر کا خیال بھی نہ آئے اور کسی غیر کی طرف ہمارا قدم نہ اٹھے۔

بارالٰہا! تو ہمارا مقام مجاہدین سے بلند کردے اور ہمیں محسنین کے مقام احسان و ایثار پر فائز کردے اور تمام عمر تو ہمارے سروں پر اپنی ہدایت کا سایہ رکھ۔

آمین، یا رب العالمین.

٭٭٭

# سورہ الروم

|  |  |  |  |
| --- | --- | --- | --- |
| سورہ:۳۰ | پارہ:۲۱ | مکہ | آیت:۶۰ |

## تلاوت کی فضیلت

۱۔ جناب رسول خدا ﷺ:

جو شخص کہ سورہ روم کو پڑھے گا اسے ہر دس ۱۰فرشتے کے حسنات کے مقابل جو زمین و آسمان کے درمیان خدا کی تسبیح کرتا ہے دس ۱۰گناہ اجر ملے گا اور جو کچھ اس نے رات یا دن میں تلف کیا ہے اس کی بھی تلافی ہوجائے گی۔[[39]](#footnote-39)؎

۲۔ امام جعفر صادق ﷣:

جو شخص ماہ رمضان کی ۲۳ تئیسویں شب میں سورہ عنکبوت اور سورہ روم پڑھے گا قسم بخدا وہ اہل بہشت میں سے ہے۔ میں اس میں کسی کو استشنا نہیں کرتا۔[[40]](#footnote-40)؎

## دعا:

پروردگارا! تو ہمیں بھی ایسا صبر اور استقامت عطا کر کہ مشکلات و حوادث کے طوفان ہمارے استقلال میں خلل انداز نہ ہو سکیں۔

خداوندا! ہم تیری ذات پاک کے دامنِ تحفظ میں پناہ لیتے ہیں تاکہ ایسا نہ ہو کہ ہمارا شمار ان لوگوں میں ہوجن پر کسی وعظ، نصیحت، عبرت اور تخویف کااثر ہی نہیں ہوتاہو۔

بار الٰہا! دشمن باہم مد بوط اور متحد ہیں اور طرح طرح کے شیطانی اسلحے سے مسلح ہیں ہم دعا کرتے ہیں کہ تو ہمیں بیردنی دشمنوں اور اندرونی شیطانوں پر فتح عنایت کر۔

آمین یا رب العالمین.

(و الحمد للہ اوّلاً وَ آخرًا و الصّلوٰۃ علی النبّی و آلہٖ سرمدًا ایدًا)

٭٭٭

# سورہ لقمان

|  |  |  |  |
| --- | --- | --- | --- |
| سورہ:۳۱ | پارہ:۲۱ | مکہ | آیت:۳۴ |

## تلاوت کی فضیلت

۱۔ پیغمبر اکرم ﷺ:

جو شخص سورہ لقمان پڑھے حضرت لقمان آخرت میں اس کے رفیق اور دوست ہوں گے اور جن لوگوں نے نیک یا بد اعمال انجام دیئے ہیں (امر بالمروف اور نہی از منکر کے حکم کے خلاف) ان کی تعداد کے مطابق دس ۱۰ گنا نیکیاں اسے دی جائیں گی۔[[41]](#footnote-41)؎

۲۔ حضرت امام محمد باقر ﷣:

جو شخص رات کو سورہ لقمان کی تلاوت کرے تو خدا وند عالم تیس ۳۰ فرشتوں کو اس کی حفاظت کے لئے صبح تک شیطان اور اس کے لشکر کے مقابلے کے لئے مامور کر دیتا ہے، اور اگر دن کو اس کی تلاوت کرے تو یہ تیس ۳۰ فرشتے غروب آفتاب تک شیطان اور اس کے لشکر سے اس کی حفاظت کرتے ہیں۔[[42]](#footnote-42)؎

## دعا:

پروردگارا! ہمارے دل کی آنکھ علم و دانش کے نور سے منوّر فرما اور اپنے بے پایاں علم کا ایک گوشہ مرحمت فرما۔

خداوندا! اس دنیا کا زرق و برق ہمیں فریب نہ دے اور دھوکہ باز شیطان اور ہوائے نفس ہمیں مغرور نہ کرے۔

بارالٰہا! ایسا کردے کہ ہم ہمیشہ تیرے احاطۂ علمی سے آگاہ رہیں اور تیرے حضور تیری رضا کے خلاف کوئی کام انجام نہ دیں۔

آمین، یا رب العالمین.

٭٭٭

# سورہ الٓمّٓ سَجْدۃ

|  |  |  |  |
| --- | --- | --- | --- |
| سورہ:۳۲ | پارہ:۲۱ | مکہ | آیت:۳۰ |

## دوسرے نام:

سورہ سجدہ یا الم سجدہ، حٰمٓ سجدہ، سجدہ لقمان اور سورہ مضاجع اور الم تنزیل بھی۔

## تلاوت کی فضیلت:

۱۔ پیغمبر اسلام ﷺ:

جو شخص سورہ الم تنزیل اور تبارک الذی کو پڑھے تو گویا اس نے شب قدر جاگ کر گزاری۔[[43]](#footnote-43)؎

۲۔ حضرت امام جعفر بن محمد صادق ﷣:

جو شخص سورہ سجدہ ہر شب جمعہ پڑھے خدا اس کا نامۂ اعمال اس کے دائیں ہاتھ میں دے گا اور اس کے گزشتہ گناہوں کو بخش دے گا۔ اور محمد و آل بیت محمد علیہم السلام کے دوستوں میں ہوگا۔[[44]](#footnote-44)؎

## دعا:

پروردگارا! ہمیں ایسے لوگوں میں سے قرار دے جو حق کی اوّلین نشانی کو دیکھ کر اس کے سامنے جھک گئے اور ایمان لے آئے ہیں۔

بار الٰہا! تکبر، غرور، سرکشی اور ہٹ دھرمی کی روح ہم سب سے دور فرما۔

خدا وندا! کفر و استکبار اور استعمار کے لشکروں پر لشکر اسلام کی مکمل کامیابی جلد سے جلد عطا فرما۔

٭٭٭

# سورہ الاحزاب

|  |  |  |  |
| --- | --- | --- | --- |
| سورہ:۳۳ | پارہ:۲۱-۲۲ | مدینہ | آیت:۷۳ |
| پارہ۲۱: ۱تا۳۰ | | پارہ۲۲:۳۱ تا۷۳ | |

## تلاوت کی فضیلت

۱۔ پیغمبر اسلام ﷺ:

جو شخص سورہ احزاب کی تلاوت کرے اور اپنے گھر والوں کو اس کی تعلیم دے تووہ عذاب قبر سے مامون رہے گا۔[[45]](#footnote-45)؎

۲۔ امام صادق ﷣:

جو شخص سورہ احزاب کی تلاوت کرتا ہے قیامت کے دن پیغمبر اکرم ﷺاور ان کے خاندان والوں کے جوار میں رہے گا۔[[46]](#footnote-46)؎

## دعا:

پروردگارا! ہمیں ایسے لوگوں میں سے قرار دے جنھوں نے تیری امانت کو خلوص دل کے ساتھ قبول کیا اور عشق کی حدتک اس کی حفاظت کی اور اپنے فریضے سے عہدہ برآہوئے۔

خداوندا! ہمیں ایسا مومن بنا جس پر تیری رحمت اور مغفرت نازل ہوئی ہے۔ منافقین اور مشرکین سے قرار نہ دے کہ جو ظلم و جہول ہونے کے باعث عذاب کے مستحق ٹھہرے ہیں۔

آمین یا رب العالمین.

٭٭٭

# سورہ السبا

|  |  |  |  |
| --- | --- | --- | --- |
| سورہ:۳۴ | پارہ:۲۲ | مکہ | آیت:۵۴ |

## تلاوت کی فضیلت

۱۔ رسول اکرم ﷺ:

جو شخص سورہ سبا کو پڑھے گا قیامت میں تمام انبیاء مرسلین اس کے رفیق و ہمنشین ہوں گے اور سب کے سب اس سے مصافحہ کریں گے۔[[47]](#footnote-47)؎

۲۔ امام جعفر صادق ﷣:

جو شخص ان دو سورتوں کو کہ جن کی الحمد کے ساتھ ابتداء ہوتی ہے (سورہ سباء اور سور فاطر) کو کسی رات میں پڑھے گا تو وہ ساری رات خدا کی حفاظت و نگرانی میں اہے گا اور اگر ان دونوں سورتوں کو دن میں پڑھے گا تو (اس دن) کوئی مکروہ اور ناپسندیدہ بات اسے پیش نہیں آئے گی اور اسے اس قدر خیر دنیا و آخرت میں عطاکیا جائے گا کہ اس کے دل میں کبھی اس کا گمان بھی نہ گزرا ہوگا اور نہ اس نے کبھی اس کے بارے میں سوچا ہوگا۔ اور نہ آرزو کی ہو گی۔[[48]](#footnote-48)؎

## دعا:

پروردگارا! ہمیں ان لوگوں میں قرار دے کہ جو اوقات کے ہاتھ سے نکل جانے سے پہلے بیدار ہو جاتے ہیں اور جو کچھ ان سے فوت ہو چکا ہے اس کی تلافی کرتے ہیں۔

بارالٰہا! دنیا کا جال بڑا سخت ہے اور دشمن طاقت ور اور قوی ہے اگر تیرا لطف و کرم شامل نہ ہو اور ہماری مدد نہ کرے تو ہمارا حال خراب ہوگا۔

خداوندا! ہمیں ان لوگوں میں سے قرار دے کہ جو نعمتوں کے ملنے کے وقت ان کا شکر ادا کرتے ہیں اور مغرور و غافل نہیں ہوتے اور مصیبتوں کے نازل ہونے کے وقت آہ و زاری نہیں کرتے بلکہ عبرت حاصل کرتے ہیں۔

آمین یا رب العالمین.

٭٭٭

# سورہ الفاطر

|  |  |  |  |
| --- | --- | --- | --- |
| سورہ:۳۵ | پارہ:۲۲ | مکہ | آیت:۴۵ |

## تلاوت کی فضیلت

۱۔ پیغمبر اکرم ﷺ:

جو شخص سورہ فاطر کو پڑھے گا تو اس دن جنّت کے دروازوں میں سے تین دروازے اسے اپنی طرف دعوت دیں گے کہ وہ جس دروازے سے چاہے داخل ہو جائے۔[[49]](#footnote-49)؎

۲۔ امام جعفر صادق ﷣:

قرآن مجید میں دو سورتیں (یکے بعد دیگرے قرار پائی ہیں) سورہ سبا اور سورہ فاطر کہ جو الحمد اللہ سے شروع ہوتی میں۔ جو شخص انھیں رات کو پڑھے گا تو خدا اسے اپنی حمایت کے سائے میں حفاظت کرے گا اور جو شخص دن میں پڑھے گا تو اسے کوئی تکلیف نہیں پہنچے گی اور خدا اسے اس قدر خیر دنیا و آخرت عطا فرمائے گا کہ جو کسی کے وہم و گمان میں بھی نہ آیا ہوگا اور کسی نے اس کی تنمّا تک نہ کی ہوگی۔[[50]](#footnote-50)؎

## دعا:

پروردگارا! ہمیں ان لوگوں میں سے قرار دے کہ جو موقع نکل جانے سے پہلے بیدار ہو جاتے ہیں اور تیری طرف پلٹ آتے ہیں اور اپنے تاریک ماضی کو حسنات کے نور اور تیری رضا سے روشن کرتے ہیں۔

بارالہٰا! اگر تیری رحمت شامل حال نہ ہوتی تو وہ آگ کہ جو برے اعمال کے اندر سے بھڑکتی ہے ہمیں نگل جاتی اور اگر تیری بخشش کے نور اور روشنی کا ہمارے دل پر جوکاو نہ ہوتا تو شیطان کا لشکر اس پر قبضہ کرلیتا۔

خداوندا! ہمیں ہر قسم کے شرک سے محفوظ رکھ اور ایمان اور خالص توحید کا چراغ ہمارے دل میں روشن فرما اور ہماری گفتار و اعمال میں تقویٰ کی روشنی زیادہ کردے۔

آمین یا رب العالمین.

٭٭٭

# سورہ یٰسٓ

|  |  |  |  |
| --- | --- | --- | --- |
| سورہ:۳۶ | پارہ:۲۲-۲۳ | مکہ | آیت:۸۳ |
| پارہ۲۲: ۱تا۲۱ | | پارہ۲۳:۲۲ تا۸۳ | |

## تلاوت کی فضیلت

۱۔ پیغمبر گرامی ﷺ:

ہر چیز کا ایک دل ہوتا ہے اور قرآن کا دل یٰسین ہے۔[[51]](#footnote-51)؎

۲۔ امام جعفر صادق ﷣:

جو شخص سورہ یٰسٓ کو غروب آفتاب سے پہلے، دن میں پڑھے تو خدا ایک ہزار فرشتے اس پر مامور کرتا ہے جو شیطان مردود اور ہر آفت سے اس کی حفاظت کرتے ہیں۔[[52]](#footnote-52)؎

۳۔ پیغمبر اکرم ﷺ:

سورہ یٰسین رات میں عمومیت آخرین کے عنوان سے موسوم ہوئی ہے۔ پوچھا گیا کہ اسے عمومیت آخرین کیوں کہا جاتا ہے۔ فرمایا کہ اس بناپر کہ جو شخص سورہ کا ہمدم اور ہم نشین ہو اسے تمام خیر دنیا و آخرت سے نوازا جاتا ہے۔‘‘[[53]](#footnote-53)؎

## دعا:

پروردگارا! اس پُر خوف و خطردن میں اس عظیم قیامت اور عدالت میں ہمیں اپنے لطف و کرم سے امن و سکون بخشنا۔

خداوندا! اگر فیصلہ اعمال کے معیار پر ہو تو ہمارا ہاتھ خالی ہے اپنے فضل و کرم کے ترازو سے ہماری نا چیز نیکیوں کو تولنا اور اپنی رحمت و غفران سے ہماری برائیوں پر پردہ ڈال دینا۔

بارالٰہا! ایسا کرنا کہ انجام کار تو بھی ہم سے خوش ہو اور ہم بھی تیری بارگاہ میں کامیاب و رستگار ہوں۔

آمین یارب العاکمین.

٭٭٭

# سورہ الصافّات

|  |  |  |  |
| --- | --- | --- | --- |
| سورہ:۳۷ | پارہ:۲۳ | مکہ | آیت:۱۸۲ |

## تلاوت کی فضیلت

۱۔ پیغمبر گرامی ﷺ:

جو شخص سورہ صافات کو پڑھے اسے تمام جنوں اور شیطانوں کی تعداد سے دس ۱۰ گنا نیکیاں دی جاتی ہیں اور سرکش شیطان اس سے دور رہتے ہیں اور شرک سے پاک رہتا ہے اور وہ دونوں فرشتے جو اس کی حفاظت پر مامور ہیں۔ قیامت میں اس کے لئے گواہی دیں گے کہ یہ خدا کے رسولوں پر ایمان رکھتا تھا۔[[54]](#footnote-54)؎

۲۔ امام جعفر صادق ﷣:

جو شخص سورہ صافات جمعہ کو پڑھے گا وہ ہر آفت سے محفوظ رہے گااور دنیا کی زندگی میں ہر بلا اس سے دور رہے گی۔ خدا وند تعالیٰ اس کے رزق میں کشادگی کرے گا اور اس کے مال و اولاد اور بدن پر شیطان رجیم اور جابر دشمن کو مسلط نہیں ہونے دے گا۔ اور اگر اس دن یا رات کو دنیا سے کوچ کر جائے تو خدا اسے شہید اٹھائے گا اور شہید کی موت دے گا۔[[55]](#footnote-55)؎

## دعا:

پروردگارا! تونے خود وعدہ کیا ہے کہ اپنے رسولوں کی مدد اور اپنے لشکروں کو کامیاب کرے گا۔ ہمیں رسولوں کا پیرو اور اپنے لشکروں میں قراردے اور ہمیں ان خونخوار دشمنوں پر کامیاب فرما کہ جو عالم کے مشرق و مغرب سے قرآن کے نور کو خاموش کرنے کے لئے اٹھ کھڑے ہوئے ہیں۔

بارالٰہا! ہمیں ہر قسم کے شرک میں آلودہ ہونے سے اور توحید کے راستے سے انحراف کرنے سے محفوظ فرما۔

خداوندا! جو شکلات انبیاء مرسل کو تاریخ میں شرک و کفر کے لشکر کے مقابلے میں درپیش تھیں وہی اس وقت ہمارے اسلامی معاشرے کے مامنے پیدا ہو چکی ہیں۔وہی سلام جو پیغمبرانِ مُرسل کی سلامتی کا باعث تھا۔ ان معرکوں میں ہمارے شامل حال فرما۔ آمین یا رب العالمین.

٭٭٭

# سورہ ص

|  |  |  |  |
| --- | --- | --- | --- |
| سورہ:۳۸ | پارہ:۲۳ | مکہ | آیت:۸۸ |

## تلاوت کی فضیلت

۱۔ پیغمبر گرامی ﷺ:

جو شخص سورہ ص پڑھے گا ہر اس پہاڑ کے مطابق کہ جو خدا نے داود کے لئے مسخر کیا تھا۔ اسے نیکی عطا کرے گا اور صغیرہ و کبیرہ گناہ سے آلودہ ہونے اور اس پر اصرار کرنے سے اسے محفوظ رکھے گا۔[[56]](#footnote-56)؎

۲۔ حضرت امام محمد باقر ﷣:

جو شخص سورہ ص شب جمعہ میں پڑھے گا (خدا کی طرف سے) خیرِ دنیا و آخرت میں سے اس قدر اسے دیا جائے گا کہ پیغمبرانِ مرسل اور مقرب فرشتوں کے سوا اور کسی کو نہیں دیا جائے گا اور خدا اسے اور ان تمام افراد کو جو اس کے گھر والوں میں سے اس سے تعلق رکھتے تھے۔ جنت میں داخل کرے گا۔ یہاں تک کہ اس خدمت گار کو بھی جو اس کی خدمت کرتا تھا۔[[57]](#footnote-57)؎

## دعا:

پروردگارا! ہمیں توفقیق عطا فرما کہ ہم تکلف، نفاق، تمرد اور سرکشی کے تمام آثار سے دور رہیں۔

خداوندا! ہمیں مخلصین کی صف میں قرار دے جن کی تو اپنی حمایت کے سایہ تلے حفاظت فرماتا ہے اور گمراہ کرنے والا شیطان ان سے مایوس ہے۔

بارالٰہا! ہمیں وہ بیداری اور سمجھ داری مرحمت فرما کہ ہم اس قرآن عظیم کے مطالب و معانی کو زندہ کرنے کے لئے اٹھ کھڑے ہوں۔ ہم ساری دنیا کے مسلمانوں کی طاقت و قوت کوا کٹھا کریں اور ایک دل اور ایک زبان تیری راہ میں قدم بڑھائیں اور حق و حقیقت کے دشمنوں کا قلح قمع کر کے رکھ دیں۔

آمین یا رب العالمین.

٭٭٭

# سورہ الزمر

|  |  |  |  |
| --- | --- | --- | --- |
| سورہ:۳۹ | پارہ:۲۳-۲۴ | مکہ | آیت:۷۵ |
| پارہ۲۳: ۱تا۳۱ | | پارہ۲۴:۳۲ تا۷۵ | |

## تلاوت کی قضیلت

۱۔ حضرت پیغمبر اسلام ﷺ:

جو شخص سورہ زمر کی تلادت کرے خدا (اپنی رحمت سے) اس کی امید منقطع نہیں کرے گا اور ان لوگوں کا اجر اسے عطا کرے گا۔ جو خدا سے دڑتے ہیں۔[[58]](#footnote-58)؎

۲۔ حضرت امام صادق ﷣:

جو شخص سورہ زمر کی تلاوت کرے گا خدا اسے دنیا و آخرت کا شرف عطا کرے گا، اور مال و قبیلہ کے بغیر بھی اسے قدرت و عزت بخشے گا اس طرح سے جو شخص بھی اسے دیکھے گا اس سے ہیبت کھائے گا اور اس کا بدن آتش دوزخ پر حرام کردے گا۔[[59]](#footnote-59)؎

## دعا:

خداوندا! ہم بھی تمام فرشتوں اور تیرے فرما نبردار بندوں کے ساتھ ہم صدا اور ہم آواز ہوتے ہیں اور تیری ان تمام نعمتوں پر جو تونے ہمیں عنایت فرمائی ہیں، شکر بجالاتے ہیں۔ خصوصاً اس عظیم نعمت پر ہم تیرا شکر کرتے ہیں کہ تونے اپنے قرآن مجید کی آیات میں فکر و نظر کی ہمیں توفیق دی ہے اور عرض کرتے الحمد للہ رب العالمین۔

بارالٰہا! ہم تجھے تیرے عظیم پیغمبر کی تیرے حاملین عرش کی اور تیری بارگاہ کے تمام مقربین کی قسم دیتے ہیں کہ ہمیں اس جہان میں بھی اور اُس جہان میں بھی ان سے جدا نہ فرما۔

بارالٰہا! ہمیں ان لوگوں کے زُمرے میں قرار دے جو تقویٰ اور عمل صالح کے سایہ میں گروہ تیری بہشت بریں میں وارد ہوں گے اور تیرے فرشتے جن پر درود و سلام کریں گے۔

آمین یا رب العالمین.

٭٭٭

# سورہ مؤمن

|  |  |  |  |
| --- | --- | --- | --- |
| سورہ:۴۰ | پارہ:۲۴ | مکہ | آیت:۸۵ |

## تلاوت کی فضیلت:

۱۔ آنحضرت ﷺ:

(ساتوں) حٰمٓ سورتیں قرآن کا تاج ہیں۔[[60]](#footnote-60)؎

۲۔ پیغمبر خدا ﷺیا حضرت امیر المومنین ﷣:

ہر چیز کا ایک مفز ہوتا ہے اور قرآن کا مفز حٰمٓ سورتیں ہیں۔[[61]](#footnote-61)؎

۳۔ حضرت امام جعفر صادق ﷣:

حٰمٓ سورتیں قرآن مجید کے خوشبودار پھول ہیں پس حمد خدا بجالاؤ اور انھیں حفظ کر کے اور ان کی تلاوت کر کے خدا کا شکر بجا لاؤ اور جو شخص نیند سے بیدار ہونے کے بعد حٰمٓ سورتوں کی تلاوت کرے تو (قیامت کے دن) اس کے منہ سے نہایت ہی دل انگیز خوشبو نکلے گی جو مشک و عنبر سے کئی گنا بہتر ہو گی اور خدا وند عالم ان سورتوں کی تلاوت کرنے والوں پر بھی رحمت کرنا ہے اور ان کے ہمسایوں، دو ستوں، واقف کاروں اور ان کے نزدیک و دور کے دوستوں کو بھی اپنی رحمت میں شامل کر دیتا ہے۔ قیامت کے دن عرش و کرسی اور خدا کے مقرب فرشتے بھی ان کے لئے استغفار کریں گے۔[[62]](#footnote-62)؎

۴۔ پیغمبر اسلام ﷺ:

حامیم والی سات ۷ سورتیں ہیں اور جہنم کے دروازے بھی سات ۷ ہیں اور ہر ایک ان میں سے ایک ایک دروازے پر کھڑی ہو جائے گی اور کہے گی خداوندا! جو شخص مجھ پر ایمان نہ لایا اور میری تلاوت کی اسے اس دروازے سے داخل نہ فرما۔[[63]](#footnote-63)؎

۵۔ آنحضرت ﷺ:

جو شخص حٰمٓ مومن کی تلاوت کرتا ہے تمام انبیاء صدیقین اور مومنین کی ارواح اس پر درود بھیجتی ہیں اور اس کے لئے استغفار کرتی ہیں۔[[64]](#footnote-64)؎

## دعا:

پروردگارا! ہمیں غرور، تکبر، ضد، بٹ دھرمی اور خود خواہی سے امان میں رکھ کہ یہی چیزیں انسان کی ہلاکت، بدبختی اور شرم ساری کا سبب ہیں۔

خداوندا! ہماری دنیا کو بیدار فرما قبل اس کے کہ تیری ’’بآس شدید‘‘ ہمارے اس دور کے لوگوں کو اپنی لپیٹ میں لے۔

بارالٰہا! ہمیں ان لوگوں میں سے قرار دے جو دوسروں کے انجام سے عبرت حاصل کرتے ہیں تاکہ ہمارا انجام دوسروں کے لئے عبرت نہ ہو۔ آمین یا رب العالمین.

٭٭٭

# سورہ حٰمٓ السجدۃ (فُصلت)

|  |  |  |  |
| --- | --- | --- | --- |
| سورہ:۴۱ | پارہ:۲۴-۲۵ | مکہ | آیت:۵۴ |
| پارہ۲۴: ۱تا۴۶ | | پارہ۲۵:۴۷ تا۵۴ | |

## تلاوت کی فضیلت

۱۔ پیغمبر اسلام ﷺ:

جو شخص حٰمٓ سجدہ کی تلاوت کرے اسے ہر حرف کے بدلے دس ۱۰ نیکیاں عطا کی جائیں گی۔[[65]](#footnote-65)؎

۲۔ امام جعفر صادق ﷣:

جو شخص حٰمٓ سجدہ کی تلاوت کرے گا قیامت کے دن یہی سورت اس کے سامنے نور بن کر آجائے گی جہاں تک کہ اس کی نگاہ پہنچے گی نور ہی نور ہو گا اور اس کی حسرت اور خوشی کا سبب ہوگی۔ اور اس دنیا میں بھی وہ شخص ایسا اچھا مقام پیدا کرے گا کہ جو دوسروں کے لئے عبرت کا سبب ہو گی اور اس دنیا میں بھی وہ شخص ایسا اچھا مقام پیدا کرے گا کہ جو دوسروں کے لئے باعث رشک ہو گا۔[[66]](#footnote-66)؎

۳۔ آیت اور حدیث میں جوبیہقی سے نقل ہوئی ہے خلیل بن مرہ کہتے ہیں:

’’کوئی رات بھی ایسی نہیں ہوئی تھی جس میں پیغمبر اسلام ﷺ سورہ ’’تبارک‘‘ اور ’’حٰمٓ سجدہ‘‘ پڑھ کر نہ سوتے ہوں۔[[67]](#footnote-67)؎

## دعا:

ہم بھی سید الشہداء حضرت حسین علیہ السلام کے ہم صدا ہو کر کہتے ہیں خداوندا! اندھی ہو جائے وہ آنکھ جو تجھے نہ دیکھے۔

٭٭٭

# سورہ الشوریٰ

|  |  |  |  |
| --- | --- | --- | --- |
| سورہ:۴۲ | پارہ:۲۵ | مکہ | آیت:۵۳ |

## تلاوت کی فضیلت

۱۔ پیغمبر اسلام ﷺ:

جو شخص سورہ شوریٰ (حٰمٓ عٓسٓقٓ) کی تلاوت کرے گا وہ ان لوگوں میں ہوگا کہ جن کے لئے فرشتے درود بھیجتے اور استغفار رتے ہیں۔[[68]](#footnote-68)؎

۲۔ امام جعفر صادق ﷣:

جو شخص سورہ شوریٰ کی تلاوت کرے وہ بروز قیامت آفتاب کی مانند چمکدار چہرے کے ساتھ محشور ہوگا اور اسی حالت میں اللہ رب العزت کی بارگاہ میں پیش ہوگا۔ خدا فرمائے گا میرے بندے! تونے سورہ حٰمٓ عٓسٓقٓ کی تلاوت کی پابندی کے ساتھ جاری رکھی رجب کہ تو اس کے ثواب سے بے خبر تھا اور اگر اس ثواب سے باخبر ہوتا تو اس کی تلاوت سے کبھی نہ تھکتا لیکن آج میں تجھے اس کا ثواب ضرور عطا کروں گا۔ پھر حکم دے گا کہ اسے بہشت کی خصوصی نعمتوں تک پہنچا دیا جائے۔[[69]](#footnote-69)؎

## دعا:

پروردگارا! ہمارے دلوں کو ہمیشہ کے لئے نور ایمان کے ساتھ منور فرما۔ اور ہمیں اس طرف ہدایت فرما جہاں خیر اور سعادت ہے۔)

بارالٰہا! ہمیں اس قدر بلند ظرنی اور صبر عنایت فرما کہ نعمتوں کے موقع پر سرکشی نہ کریں اور مصائب و مشکلات میں ہمت نہ ہاریں۔

خداوندا! جس دن ظالم اور متکبر لوگ حیرٰن و سرگردان اور بغیر کسی جائے پناہ کے ٹھو کریں کھاتے پھریں گے۔ اور مومنین تیری پناہ اور حمایت میں محفوظ و مامون ہوں گے۔ ہمیں مخلص مومنین کی صف میں قرار دنیا۔

آمین یا رب العالمین.

٭٭٭

# سورہ الزُخُرف

|  |  |  |  |
| --- | --- | --- | --- |
| سورہ:۴۳ | پارہ:۲۵ | مکہ | آیت:۸۹ |

## تلاوت کی فضیلت

۱۔ آن حضرت ﷺ:

جو شخص سورہ زخرف کی تلاوت کرے گا وہ ان لوگوں میں قرار پائے گا۔ جنھیں روز قیامت اس طرح مخاطب کیا جائے گا۔ ’’اے میرے بندو! آج نہ توتم پر کسی قسم کا خوف ہے اور نہ ہی غم تم بہشت میں حساب و کتاب کے بغیر چلے جاؤ۔‘‘[[70]](#footnote-70)؎

## دعا:

پروردگارا! ہمارا رابطہ اپنے ساتھ اور اپنے اولیاء کے ساتھ روز بروز زیادہ سے زیادہ مستحکم قرما۔ تاکہ اس کی شفاعت ہمارے شامل حال ہو سکے۔

خداوندا! ہمیں ہر قسم کے جلی اور خفی شرک سے محفوظ فرما اور اس سے دور رکھ۔

بارالٰہا! قیامت کے دن جو اوصاف تونے اپنی آسمانی کتابوں میں بیان فرمائیں ان کے مطابق وہ دن بہت سخت اور طاقت فرما ہوگا۔ اس دن تو ہمارے ساتھ اپنے فضل و کرم کا مظاہرہ فرما نہ کہ اپنے عدل کا۔

آمین یا رب العالمین.

٭٭٭

# سورہ الدخان

|  |  |  |  |
| --- | --- | --- | --- |
| سورہ:۴۴ | پارہ:۲۵ | مکہ | آیت:۵۹ |

## تلاوت کی فضیلت

۱۔ پیغمبر اسلام ﷺ:

جو شخص شب جمعہ اور جمعہ کے دن سورہ دخان کی تلاوت کرے گا خدا اس کے لئے بہشت میں گھر بنائے گا۔[[71]](#footnote-71)؎

۲۔ حضور اکرم ﷺ:

جو شخص سورہ دخان رات کو پڑھے ایسی حالت میں صبح کرے گا کہ ستر ہزار فرشتے اس کے لئے استغفار کرتے ہوں گے۔[[72]](#footnote-72)؎

۳۔ حضرت امام محمد باقر ﷣:

جو شخص اپنی فرض و نفل نمازوں میں سورہ دخان کی تلاوت کرے گا خدا اسے ان لوگوں کے ساتھ محشور کرے گا جو قیامت کے دن امن و امان میں ہوں گے۔ اسے اپنے عرش کے زیر سایہ رکھے گا۔ اس کا حساب آسان طریقے سے لے گا۔ اور اس کے نامۂ اعمال کو اس کے داہنے ہاتھ میں دے گا۔[[73]](#footnote-73)؎

## دعا:

خداوندا! ہمیں ان لوگوں میں قرار دے جو تیرے اس عظیم اور بے نظیر کلام یعنی قرآن پاک سے نصیحت حاصل کرتے ہیں اور تمام جہات میں اپنی زندگی کو اس کے ہم آہنگ کرتے ہیں۔

خداوندا! جو سکون و اطمینان تو پرہیز گاروں کو عنایت کرتا ہے اور طوفانِ حوادث میں ان کے دل کی ڈھارس بندھا تا ہے ہمیں عنایت فرما۔

بارالٰہا! تیری نعمتیں بے شمار، تیری رحمت بے حساب اور تیری سنرا درد ناک ہے۔ ہمارے اعمال ایسے نہیں ہیں جو تیری رحمت سے ہم کنار او سزاسے دور کر سکیں۔

اپنا وہ فضل ہمارے شامل حال فرما جس کا تونے متقین سے وعدہ فرمایا ہے۔ وگرنہ ہم کسی قیمت پر بھی تیری جا و دانی بہشت کی آغوش کے لائق نہیں۔ آمین یا رب العالمین.

٭٭٭

# سورہ الجاثیۃ

|  |  |  |  |
| --- | --- | --- | --- |
| سورہ:۴۵ | پارہ:۲۵ | مکہ | آیت:۳۷ |

## تلاوت کی فضیلت

۱۔ پیغمبر اسلام ﷺ:

جو شخص سورہ جاثیہ کی تلاوت کرے گا (البتہ اس مطالب میں غور و فکر کرے گا اور اپنی زندگی کو ان مطالب کے مطابق ڈھا لے گا) خدا بروز قیامت اس کے تمام عیوب کی پردہ پوشی کرے گا اور اس کے خوف کو اطمینان سے بدل دے گا۔[[74]](#footnote-74)؎

۲۔ حضرت امام جعفر صادق ﷣:

جو شخص سورہ جاثیہ کی (غور و فکر کے ساتھ جو عمل کا مقدمہ ہے) تلاوت کرے گا اس کا ثواب یہ ہے کہ وہ آتش جہنم کو ہرگز نہیں دیکھ پائے گا اور اسے حضرت محمد (مصطفی ﷺ) کی ہم نشینی کا شرف حاصل ہوگا۔[[75]](#footnote-75)؎

## دعا:

پرورگارا! تجھے اپنی عظمت و کبریائی کی قسم تجھے اپنے مقام ربوبیت، عزت و حکمت کی سوگند ہمیں اپنے فرمان کی بجاآوری کے رستوں پر ثابت قدم رکھ۔

خداوندا! ہر قسم کی حمد و ستائش تیری ذات کے لئے مخصوص ہے اور ہر قسم کی توفیق کو جو ہمارے نصیب میں ہے، تیرے بے پناہ الطاف و اکرام کی وجہ سے ہے ان نعمتوں کو ہمارے لئے قائم و دائم اور روز افزوں فرما۔

بارالٰہا! ہم سب تیرے احسانوں میں مستغرق ہیں۔ تو ہمیں اپنے شکر کی بجا آوری کی توفیق عنایت فرما۔

آمین یا رب العالمین.

٭٭٭

# سورہ الاحقاف

|  |  |  |  |
| --- | --- | --- | --- |
| سورہ:۴۶ | پارہ:۲۶ | مکہ | آیت:۳۵ |

## تلاوت کی فضیلت

۱۔ رسول اکرم ﷺ:

جو شخص سورہ احقاف کی تلاوت کرے گا اسے دنیا میں موجود ریت کے ہر ذرّے کے بدلے دس ۱۰؍ نیکیاں دی جائیں گی۔ اور دس ۱۰؍ برائیاں مٹائی جائیں گی اور دس ۱۰؍ درجے بلند کئے جائیں گے۔[[76]](#footnote-76)؎

۲۔ حضرت امام جعفر صادق ﷣:

جو شخص ہر رات یا ہر جمعہ کو سورہ احقاف کی تلاوت کرے خدا وند بزرگ و برتر اس سے دنیا کی وحشت اور خوف اٹھا لیتا ہے اور قیامت کے دن کی وحشت سے بھی وہ اس کی امان میں آجاتا ہے۔[[77]](#footnote-77)؎

## دعا

خداوندا! یہ عظیم نعمت، یہ آسمانی عطیہ اور مصائب و مشکلات کے مقابلے میں صبر و شکیبانی اور استقامت ہمیں بھی عنایت فرما۔

پرور دگارا! ہدایت کا یہ چراغ جسے تیرے اولو العزم رسولوں خصوصاً خاتم الانبیاء صلی اللہ علیہ و آلہٖ وسلم نے طاقت فرسا تکلیفیں اٹھا کر بشریت کے راستے میں روشن رکھا ہے۔ ہمیں توفیق عطافرما کہ ہم اسے روشن ہی رکھیں اور پوری لیاقت کے ساتھ اس کی حفاظت کرتے رہیں۔

بارالٰہا! ہم جانتے ہیں کہ حق کے تمام دشمن متفق اور متحد ہو چکے ہیںاور کسی بھی جرم کے ارتکاب سے دریغ نہیں کرتے تو ان کی کوششوں سے زیادہ ہمیں صبر و شکیبائی کی توفیق عطا فرمانا کہ ان بے حد و حساب مشکلات کے سامنے ہم ہرگز نہ جھکنے پائیں اور طوفانی موجوں سے کامیابی سے گزر جائیں جو تیری امداد اور تیرے بے انتہا لطف و کرم کے بغیر قطعاً ناممکن ہے۔

آمین یا رب العالمین.

٭٭٭

# سورۂ محمد (ﷺ)

|  |  |  |  |
| --- | --- | --- | --- |
| سورہ:۴۷ | پارہ:۲۶ | مدینہ | آیت:۳۸ |

## تلاوت کی فضیلت

۱۔ پیغمبر اسلام ﷺ:

جو شخص سورہ محمد کی تلاوت کرے گا خدا پر حق بن جاتا ہے کہ اسے بہشت کی نہروں سے سیراب کرے۔[[78]](#footnote-78)؎

۲۔ حضرت امام جعفر صادق ﷣:

جو شخص سورہ محمد کی تلاوت کرے کبھی بھی شک و شبہ اس کے دین میں داخل نہیں ہوگا اور خدا اسے کبھی دین کے فقر میں مبتلا نہیں کرے گا۔ اور اسے ہرگز بادشاہ کا خوف لاحق نہیں ہوگا اور آخر عمر تک شرک و کفر سے محفوظ اور امان میں ہوگا اور جب مرے گا تو خدا ایک ہزار فرشتے کو حکم دے گا کہ اس کی قبر میں جاکر نماز ادا کریں اور اس نماز کا ثواب اسی مرنے والے کو ملے گا اور یہ ہزار فرشتے محشر تک اس کے ساتھ دیں گے اور وہ ہمیشہ اللہ اور محمدﷺ کی امان میں رہے گا۔[[79]](#footnote-79)؎

۳۔ امام جعفر صادق ﷣:

جو ہمارے دشمنوں کے حال کو دیکھنا چاہے اسے سورہ محمدؐ کی تلاوت کرنا چاہئے کیوں کہ اس کی ایک آیت ہمارے حق میں اور ایک آیت ہمارے دشمنوں کے بارے میں ہے۔[[80]](#footnote-80)؎

## دعا:

خداوندا! اپنے پاک دین کی راہ میں جہاد، ایثار اور فداکاری کے لئے ثابت قدم رکھ۔

بارالٰہا! یہ عظیم اعزاز جو تونے ہمیں بخشا ہے کہ تیرے دین پاک کے داعی ہوں ہم سے واپس نہ لے۔

پروردگار! اس وقت جب مشرق و مغرب کے شدید طوفان تیرے پاک دین کے آثار مٹانے کے لئے اٹھ کھڑے ہوئے ہیں ہمیں زیادہ سے زیادہ قوت، محکم ایمان، زیادہ ایثار اور زیادہ سے زیادہ خلوص کی دولت سے مالامال فرما۔

آمین یا رب العالمین.

٭٭٭

# سورہ الفتح

|  |  |  |  |
| --- | --- | --- | --- |
| سورہ:۴۸ | پارہ:۲۶ | مدینہ | آیت:۲۹ |

## تلاوت کی فضیلت

۱۔ پیغمبر اسلام ﷺ:

جو اس سورے کو پڑھے وہ اس شخص کے مانند ہے جو فتح مکہ کے موقع پر پیغمبر اسلام کے ساتھ اور ان کے لشکر میں تھا۔ اور دوسری روایت میں یہ آیا ہے کہ وہ اس شخص کے مانند ہے جس نے اس درخت کے نیچے جو حدیبیہ میں تھا۔ محمد ﷺ کی بیعت کی۔[[81]](#footnote-81)؎

۲۔ امام صادق ﷣:

اپنے مالوں، عورتوں اور جو کچھ تمہاری مِلک میں ہے اسے ’’انّا فَتَحْنَا‘‘ کی قرأت سے محفوظ کرلو۔ جو شخص مسلسل اس کی تلاوت کرے تو قیامت کے دن ایک منادی اس طرح ندا کرے گا کہ اسے تمام مخلوق سنے گی۔ یہ میرے مخلص بندوں میں سے ہے اسے میرے صالح بندوں کے ساتھ ملادو اور بہشت کے نعمتوں بھرے باغات میں اسے داخل کر دو اور بہشتو ں کے مخصوص مشروب سے اسے سیراب کرو۔[[82]](#footnote-82)؎

## دعا

خداوندا! ہمیں توفیق مرحمت فرما کہ ہم پیغمبرﷺ کے سچے اصحاب و انصار کی اخلاقی خصوصیات کو، جو ان آیات میں آئی ہیں اپنے اندر زندہ کریں۔

بارالٰہا! ہمیں دشمنوں کے مقابلے میں شدت، دوستوں کے ساتھ محبت تیرے فرمان کے لئے تسلیم و رضا تیری خاص عنایت کی طرف توجہ اور اسلامی معاشرے کو بارور کرنے کے لئے سعی و کوشش اور اس کو ترقی دینے اور پھیلانے کی توفیق عنایات فرما۔

پروردگارا! ہم تجھ سے فتح مبین کے طلب گار ہیں جس کے سائے میں ہمارا اسلامی معاشرہ حرکت میں آجائے اور اس عصر اور زمانے میں جس میں ہر دوسرے وقت سے زیادہ معنویت و روحانیت کی احتیاج و ضرورت ہے۔ ہم اس دین کی حیات بخش تعلیمات کو لوگوں کے سامنے پیش کریں روز بروز نئے دلوں کو اسلام کی تسخیر و اطاعت میں داخل کریں اور دلوں کے ممالک میں سے ایک نیا ملک فتح کریں۔

آمین یا رب العالمین.

٭٭٭

# سورہ الحجرات

|  |  |  |  |
| --- | --- | --- | --- |
| سورہ:۴۹ | پارہ:۲۶ | مدینہ | آیت:۱۸ |

## تلاوت کی فضیلت

۱۔ پیغمبر گرامی ﷺ:

جو شخص سورہ حجرات کو پڑھے گا اسے ان تمام افراد کی تعداد کے برابر جنھوں نے خدا کی اطاعت کی ہے یا نا فرمانی کی ہے دس ۱۰؍ نیکیاں دی جائیں گی۔

۲۔ امام صادق ﷣:

جو شخص سورہ حجرات کو ہر رات یا ہر روز پڑھے گا وہ زائرین حضرت محمد ﷺ میں سے ہوگا۔

## دعا

خداوندا! تونے ہم پر احسان کیا ہے اور ہمارے دل میں ایمان کا نور روشن کیا ہے۔ تجھے ہدایت کی عظیم نعمت کی قسم ہمیں اس راستہ پر ثابت قدم رکھ اور تکامل و ارتقاء کی راہ میں ہماری رہبری فرما۔

پروردگارا! تو ہمارے دل کی بُرائیوں سے آگاہ ہے۔ ہماری نیتوں کو اچھی طرح جانتا ہے ہمارے عیوب کو اپنے بندوں سے پوشیدہ رکھ اور اپنے فضل و کرم سے ہماری اصلاح فرما۔

بارالٰہا! ہمیں توفیق اور ایسی قدرت عطا فرما کہ ہم ان عظیم اخلاقی قدروں کو جو تونے اس پر عظمت سورہ میں بیان فرمائی ہیں۔ اپنے وجود کے اندر زندہ کریں اور ان کے احترام کی پاسداری کریں۔

آمین یا رب العالمین.

٭٭٭

# سورہ ق

|  |  |  |  |
| --- | --- | --- | --- |
| سورہ:۵۰ | پارہ:۲۶ | مکہ | آیت:۴۵ |

## تلاوت کی فضیلت

۱۔ پیغمبر اکرمﷺ:

اس سورہ کو آپؐ جمعہ کے خطبے میں بھی تلاوت کرتے تھے اور ہر جمعہ اور عید کے دن بھی اس کی تلاوت فرماتے تھے۔[[83]](#footnote-83)؎

۲۔ رسول اکرم ﷺ:

جو شخص سورہ ق کی تلاوت کرے گا خداوند عالم اس پر موت کی مشکلات اور سکرات کو آسان کردے گا۔[[84]](#footnote-84)؎

۳۔ امام محمد باقر ﷣:

جو شخص واجب اور مستحب نمازوں میں سورہ قؔ کی تلاوت کرتا رہے گا خدا اس کی روزی میں وسعت پیدا کردے گا۔ اور اس کا نامۂ عمال اس کے دائیں ہاتھ میں دے گا اور قیامت میں اس کا حساب کتاب آسان کردے۔[[85]](#footnote-85)؎

## دعا

پروردگارا! ہمیں ایسے لوگوں میں سے قرار دے۔ جو تیری وعید سے ڈرتے ہیں اور تیرے قرآن سے نصیحت حاصل کرتے ہیں۔

خداوندا! اس دن جب وحشت اور اضطراب نے سب کو گھیرا ہوگا۔ ہمیں اپنی رحمت سے سکون عنایت فرما۔

بارالٰہا! زندگی کے دن تو جتنے بھی ہوں بڑی تیزی سے گزر جائیں گے لیکن جو ہمیشہ ہمیشہ رہے گا۔ وہ تیرا آخرت کا گھر ہے ہمیں حسن عاقبت اور آخرت میں نجات مرحمت فرما۔

آمین یا رب العالمین.

٭٭٭

# سورہ ذاریات

|  |  |  |  |
| --- | --- | --- | --- |
| سورہ:۵۱ | پارہ:۲۶-۲۷ | مکہ | آیت:۶۰ |
| پارہ۲۶: ۱تا۳۰ | | پارہ۲۷:۳۱ تا۶۰ | |

## تلاوت کی فضیلت

۱۔ امام جعفر صادق ﷣:

جو شخص دن یا رات کے وقت سورہ ذاریات کو پڑھے گا۔ خدا اس کی زندگی کے حالات اور معیشت کی اصلاح کرے گا۔ اس کو روزی دے گا اور اس کی قبر کو ایک ایسے چراغ سے روشن کرے گا جو قیامت کے دن تک چمکتا رہے گا۔[[86]](#footnote-86)؎

## دعا

خداوندا! ہمیں اس عظیم دن کے عذاب اور وحشناک رسوائی سے اپنے لطف و کرم کی پناہ میں رکھ۔

بارالٰہا! ہمیں قبول کرنے کے لئے آمادہ ہونے اور اپنی عبودیت اور بندگی کے افتخار کی توفیق مرحمت فرما۔

پروردگارا! اہمیں ان اقوام کی دردناک سر نوشت میں جنھوں نے تیرے پیغمبروں اور آیات کی تکذیب کی ہے یا انھیں پس پشت ڈالا ہے مبتلا نہ کر۔ اس وقت کے ہاتھ سے نکل جانے سے پہلے ہمیں خوابِ غفلت سے بیدار کردے۔

آمین یا رب العالمین.

٭٭٭

# سورہ طور

|  |  |  |  |
| --- | --- | --- | --- |
| سورہ:۵۲ | پارہ:۲۷ | مکہ | آیت:۴۹ |

## تلاوت کی فضیلت

۱۔ پیغمبر اسلام ﷺ:

جو شخص اس سورہ طور کی تلاوت کرے تو خدا پر لازم ہے کہ اسے اپنے عذاب سے مامون قرار دے۔[[87]](#footnote-87)؎

۲۔ امام محمد باقر ﷣:

جو شخص سورہ طور کی تلاوت کرے خدا دنیا و آخرت کی بھلائی اس کے لئے جمع کردے گا۔[[88]](#footnote-88)؎

## دعا

خداوندا! مجھے عمر بھر سرخیزی اور اپنی ذات سے راز و نیاز کی توفیق مرحمت فرما۔

پروردگارا! ہمارے قلب کو اپنے عشق سے مطمئن اور اپنی محبت سے نورانی اور اپنے لطف و کرم کا امیدوار بنادے۔

بارالٰہا! ہمیں شیطانی قوتوں اور اپنے دشمنوں کی کار شکنیوں کے مقابلے میں صبر و شکیبانی اور استقامت و پامردی مرحمت فرما۔ تاکہ ہم تیرے پیغمبرؐ کی پیروی کریں ان کی سنت کے مطابق زندگی گزاریں اور ان کی سنت پر ہی داعیٔ اجل کو لبیک کہیں۔

آمین یا رب العالمین.

٭٭٭

# سورہ النجم

|  |  |  |  |
| --- | --- | --- | --- |
| سورہ:۵۳ | پارہ:۲۷ | مکہ | آیت:۶۲ |

## تلاوت کی فضیلت

۱۔ رسول اللہ ﷺ:

جو شخص سورہ نجم کو پڑھے گا خدا ان لوگوں کی تعداد کے مطابق جو پیغمبرﷺ پر ایمان لائے تھے اور ان لوگوں کی تعداد کے مطابق جنھوں نے آپ کا انکار کیا تھا دس ۱۰؍ نیکیاں اسے عطاکرے گا۔[[89]](#footnote-89)؎

۲۔ امام جعفر صادق ﷣:

جو شخص سورہ النجم کو ہر دن اور ہر رات تلاوت کرے گا وہ لوگوں کے درمیان ایک قابل تعریف اور شائسۃ شخص سمجھا جائے گا۔ خدا اس کو بخش دے گا اور وہ لوگوں کے درمیان محبوب رہے گا۔[[90]](#footnote-90)؎

## دعا

خداوندا! ہمیشہ معرفت کے انوار کو ہمارے دلوں پر سایہ فگن کر تا کہ ہم تیرے غیر کی پرستش نہ کریں اور تیرے غیر کے سامنے سجدہ نہ کریں۔

بارالٰہا! تمام خیرات کی کلید تیرے ہی دست قدرت میں ہے ہمیں اپنے بہترین مواہب و عطایا سے یعنی اپنی خوشنودی اور رضا سے بہرہ مند کردے۔

پروردگارا! ہمیں عبرت میں نگاہ عطا فرما تاکہ ہم گزشتہ ظالم و ستمگر اقوام کے حالات سے عبرت سیکھیں اور ان کے راستے پر قدم رکھنے سے بچے رہیں۔

آمین یا رب العالمین.

٭٭٭

# سورہ القمر

|  |  |  |  |
| --- | --- | --- | --- |
| سورہ:۵۴ | پارہ:۲۷ | مکہ | آیت:۵۵ |

## تلاوت کی فضیلت

۱۔ پیغمبر اسلام ﷺ:

جو شخص سورہ ’’اقتربت‘‘ کو ایک دن چھوڑ کر پڑھے گا وہ قیامت کے دن اس حالت میں اٹھے گا کہ اس کا چہرہ چودھویں رات کے چاند کی مانند چمکتا ہوگا اور جو اسے ہر شب میں پڑھے گا تو یہ اس سے بھی افضل ہے۔ قیامت میں ایسے شخص کے چہرے کی روشنی تمام مخلوق پر بر تری رکھتی ہوگی۔[[91]](#footnote-91)؎

## دعا

خداوندا! تو ملیک و مقتدر ہے ہمیں اس طرح کی توفیق عطا فرما کہ ہم ایمان و عمل اور تقویٰ کے سائے میں مقام صدق میں تیرے جوارِ رحمت کے سائے میں قیام پزیر ہوں۔

پروردگارا! ہم ایمان رکھتے ہیں کہ قیامت کا دن گہناگاروں کے لئے وحشت ناک، تلخ اور ناگوار ہے اس دن ہماری امید صرف تیرے لطف و کرم سے وابستہ ہے۔

بارالہٰا! ہمیں بیدار روح اور ہوشیار عقل مرحمت فرما تاکہ ہم گذشتہ لوگوں کے حالات سے درسِ عبرت حاصل کریں اور اُس راستے پر نہ چلیں جس پر چل کر وہ ہلاک ہوئے۔

٭٭٭

# سورہ الرحمن

|  |  |  |  |
| --- | --- | --- | --- |
| سورہ:۵۵ | پارہ:۲۷ | مکہ | آیت:۷۸ |

## تلاوت کی فضیلت

۱۔ رسول خدا ﷺ:

جو شخص سورہ رحمن کو پڑھے تو خدا نعمتوں کا شکر ادا کرنے کے سلسلے میں اس کمزورں پر رحم کرے گا اور نعمتوں کی شکر گزاری کا حق کہ جو اسے عطا کی گئی ہیں خود ادا کرے گا۔[[92]](#footnote-92)؎

۲۔ امام جعفر صادق ﷣:

سورہ رحمن کی تلاوت اور اس کے قیام کو ہرگز استقرار نہیں پاتا اور خدا اس سورہ کو قیامت کے دن ایک انسان کی شکل عطا کرے گا جو بہیت ہی خوبصورت ہوگا اور جس میں سے بہت عمدہ خوشبو آتی ہوگی۔ پھر دو ایسی جگہ قیام کرے گا کہ جو خداوند متعال سے بہ اعتبار معنی بہت زیادہ قریب ہوگی۔ تو خدا اس سورہ سے پو چھے گا کہ دنیاوی زندگی میں کون سا شخص تیرے مضامین کے ساتھ قیام پزیر ہوتا تھا اور ہمیشہ تیری تلاوت کرتا تھا وہ سورہ جواب دے گا کہ پرور دگار وہ فلاں فلاں اشخاص ہیں اس وقت ان افراد کے چہرے چمکنے لگیں گے۔ اب خدا ان لوگوں سے مخاطب ہو کر کہے گا کہ تم جس جس کے لئے چاہتے ہو بخشش کی سفارش کرو وہ جتنی آرزو دل میں رکھتے ہوں گے۔ اپنے لوگوں کی سفارش کریں گے اور ہر وہ شخص جس کی بخشش کی وہ سفارش کریں گے۔ اس سے کہا جائے گا کہ جنت میں داخل ہوجا اور جہاں چاہتا ہے سکونت اختیار کرے۔[[93]](#footnote-93)؎

۳۔ امام جعفر صادق ﷣:

جو شخص سورہ رحمن اور سورہ حشر غروب آفتاب کے وقت پڑھے تو خدا ایک فرشتے کو ننگی تلوار کے ساتھ اس کے گھر کی حفاظت پر مامور کرے گا۔[[94]](#footnote-94)؎

۴۔ رسول اکر ﷺ:

جو شخص سورہ رحمن کی تلاوت کرے جب وہ آیت فَبِای اٰلاٰئِ رَبِّکُمَا تُکِذبان پڑھے تو کہے لا بشیء من آلا ئک رَبِّ اکذّب (یعنی خداوندا! میں تیری کسی نعمت کا انکار نہیں کرتا)۔

اگروہ رات میں تلاوت کرے اور اسی شب انتقال کر جائے تو شہید قرار پائے گا۔ اسی طرح دن کی تلاوت کی ہو اور اسی دن انتقال کرجائے تو بھی شہید قرار پائے گا۔

## دعا

خداوندا! تو ذو الجلال و الاکرام ہے تجھے تیرے جلال و اکرام کی قسم ہمیں بہشت کی نعمتوں سے محروم نہ رکھیو۔

پروردگارا! تیری رحمت کا دائرہ بہت وسیع ہے۔ اگر چہ ہم نے کوئی ایسا کام نہیں کیا جو تیری رحمت کے شایان شان ہو پھر بھی تو ہمارے ساتھ وہ سلوک کر جو تیرے مقام رحمت کے شایانِ شان ہے۔

بارالٰہا! ہم تیری کسی نعمت کی کبھی تکذیب نہیں کرتے اور اپنے آپ کو تیرے احسان میں ہمیشہ محصور و مستغرق جانتے ہیں ہمیں ان نعمتوں سے ہمیشہ بہرہ ور فرما۔

آمین یا رب العالمین.

٭٭٭

# سورہ الواقعۃ

|  |  |  |  |
| --- | --- | --- | --- |
| سورہ:۵۶ | پارہ:۲۷ | مکہ | آیت:۹۶ |

## تلاوت کی فضیلت

۱۔ رسول اللہ ﷺ:

جو شخص سورہ واقعہ کی تلاوت کرے گا تو اس کے بارے میں لکھا جائے گا کہ یہ غافلین میں سے نہیں ہے۔[[95]](#footnote-95)؎

۲۔ رسول اللہ ﷺ کے چہرے پر بڑھا پے کے آثار سورہائے ھودؔ، واقعہؔ، المرسلاتؔ اور عمّ یتسا ؔئلون سے آئے۔[[96]](#footnote-96)؎

۳۔ امام جعفر صادق ﷣:

جو شخص ہر شب سورہ واقعہ کی تلاوت کرے تو خدا اس کو دوست رکھتا ہے اور اسے لوگوں کا محبوب بنادیتا ہے اور وہ دنیا میں ہرگز ناراض اور تکلیف نہیں دیکھتا اور فقر و فاقہ و آفات دنیا میں سے کوئی آفت اس پر نہیں آئے گی اور وہ امیر المومنین حضرت علی ﷣ کے رفقاء میں شمار ہوگا۔

۴۔ رسول خدا ﷺ:

جو شخص رات میں سورہ واقعہ پڑھے تو کبھی بھی افلاس کا شکار نہیں ہوگا۔[[97]](#footnote-97)؎

۵۔ اسی بنا پر اس سورہ کو ایک روایت میں، سورہ غنی کے نام سے موسوم ہوا ہے۔[[98]](#footnote-98)؎

## دعا

اے پروردگار! ہمیں مقربین، اصحاب یمین اور اپنے خالص اولیاء میں شمار کر اور موت کے وقت ہمیں روح و ریحان اور جنت نعیم کی نعمتوں سے سرفراز فرما۔

خداوندا! قیامت کا عذاب ایسا دردناک عذاب ہے کہ اسے برداشت کرنے کی طاقت نہیں ہے اور تیری بے شمار رحمتیں اور عظیم موہتیں ہیں جن کا کوئی بھی شخص اپنے عمل سے حقدار نہیں ہوگا۔ اس روز ہمارا سرمایہ صرف تیرا لطف و کرم ہوگا۔

بارالٰہا! قیامت کبریٰ اور موت جو قیامت صغریٰ ہے اس کے آنے سے پہلے ہمیں بیدار کردے۔ تاکہ اپنے آپ کو ہم اس عظیم سفر کے لئے آمادہ کر سکیں جو ہمارے سامنے ہے۔

آمین یا رب العالمین.

٭٭٭

# سورہ الحدید

|  |  |  |  |
| --- | --- | --- | --- |
| سورہ:۵۷ | پارہ:۲۷ | مدینہ | آیت:۲۹ |

## تلاوت کی فضیلت

۱۔ پیغمبر اسلام ﷺ:

جو سورہ حدید پڑھے گا وہ ان لوگوں کے زُمرہ میں شمار ہوگا جو خدا اور اس کے پیغمبرؐ پر ایمان رکھتے ہیں۔[[99]](#footnote-99)؎

۲۔ آنحضرت ﷺ:

آپ سونے سے پہلے مسُبّحات کی تلاوت فرماتے تھے۔ مُسبّحات وہ سورتیں ہیں جو سبّح لِلّٰہِ یا یُسَبِّحُ لِلّٰہِ سے شروع ہوتی ہیں اور وہ پانچ ہیں۔ ۱۔ سورہ حدید، ۲۔ حشر، ۳۔ صف، ۴۔ جمعہ، ۵۔ تغابن۔

آپؐ فرمایا کرتے تھے ان میں ایک ایسی آیت ہے جو ہزار آیتوں سے افضل و برتر ہے۔[[100]](#footnote-100)؎

البتہ آپ نے اس آیت کومتعین نہیں فرمایا لیکن بعض مفسرین نے یہ خیال ظاہر کیا ہے کہ اس سے مراد سورۂ حشر کی آخری آیت ہے۔ اگر چہ اس سلسلے میں انھوں نے کوئی واضح دلیل پیش نہیں کی۔ [[101]](#footnote-101)؎

۳۔ امام محمد باقر ﷣:

جو شخص مسبحات کی تلاوت کرے تو وہ اس وقت تک دنیا سے نہیں اُٹھے گا۔ جب تک حضرت مہدی ﷣ کا ظہور نہ ہو جائے اور اگر اس سے پہلے دنیا سے اُٹھ گیا تو دوسرے جہاں میں رسولِ خدا ﷺ کا ہم سایہ ہوگا۔

## دعا

پروردگار! ہمیں ہوائے نفس سے محفوظ رکھ اور ہمیں تقویٰ اور نگا ہ دور رس عطا فرما۔

خدا وندا! تمام رحمتیں تیرے قبضۂ قدرت میں ہیں ہمیں ان سے محروم نہ کر بارالٰہا! ہمیں حق اور عدل و انصاف قائم کرنے کی توفیق عطا فرما اور بیّنات سے استفادہ کے زیر سایہ مُنہ اور افراد کے مقابلے میں کھڑے ہونے کا حوصلہ اور حریم کتاب و میزان کی پاسداری کی توفیق عطافرما۔

٭٭٭

# سورہ مجادلۃ

|  |  |  |  |
| --- | --- | --- | --- |
| سورہ:۵۸ | پارہ:۲۸ | مدینہ | آیت:۲۲ |

## تلاوت کی فضیلت

۱۔ پیغمبر اسلام ﷺ:

جو شخص سورہ مجادلہ کی تلاوت کرے (اور اس کی غور و فکر کرے اور اس پر کاربند ہو) بروز قیامت وہ حزب اللہ میں شمار ہوگا۔

۲۔ امام جعفر صادق ﷣:

جو سورہ حدید و مجادلہ واجب نمازوں میں پڑھے اور اس کا وِرد رکھے تو خدا اس کی پوری زندگی میں اس پر کوئی عذاب نازل نہیں کرے گا اور وہ اپنی ذات میں اور اپنے اہل خانہ میں کوئی بُرائی نہیں دیکھے گا۔

نیز فقرو بد حالی میں گرفتار نہیں ہوگا۔

## دعا

خدا وندا! اگر تو ہمیں یہ روح ایمان عطا کردے تو اپنے کمزور اور ضعیف بندوں پر تیرا احسانِ عظیم ہوگا۔ اس کے بعد انھیں کوئی غم نہیں رہے گا۔

پرور دگارا! ہمیں اپنے دوستوں کی دوستی، اپنے دشمنوں کی دشمنی کی توفیق عطا فرما۔ اور اپنے دشموں کی دوستی اور اپنے دوستوں کی دشمنی سے محفوظ فرما۔

بارالٰہا! تونے سچے مومن سے کامیابی کا وعدہ کیا ہے۔ اور انھیں حزب اللہ شمار کیا ہے۔ ہمیں اس حزب میں شامل ہونے کی اجازت مرحمت فرما اور اپنی کامیابی ہمارے شامل حال فرما۔

آمین یا رب العالمین.

٭٭٭

# سورہ الحشر

|  |  |  |  |
| --- | --- | --- | --- |
| سورہ:۵۹ | پارہ:۲۸ | مدینہ | آیت:۲۴ |

## تلاوت کی فضیلت

۱۔ پیغمبر اسلام ﷺ:

جو شخص سورہ حشر پڑھے تو جنت و دوزخ، عرش و کرسی، حجاب، ساتوں آسمان، ساتوں زمین، حشرات الارض، ہوائیں، پرندے، درخت، چلتے پھرتے ہوئے جاندار، چاند، سورج اور ملائکہ سب اسی کے لئے دعائے مغفرت کریں گے۔ اور اگر اس دن یا اس رات فوت ہو جائے تو شہید شمار ہوگا۔

۲۔ امام جعفر صادق ﷣:

جو شخص سورہ رحمن اور سورہ حشر غروب آفتاب کے وقت پڑھے تو خدا ایک فرشتے کو ننگی تلوار کے ساتھ اس کے گھر کی حفاظت پر مامور کرے گا۔[[102]](#footnote-102)؎

## سورہ حشر کی آخری آیات کی عظمت

اس سورہ کی آخری آیات جو اسماء و صفات الٰہی کے اہم حصے پر مشتمل ہے حدسے زیادہ الہام بخش اور با عظمت آیات ہیں اور انسانوں کے لئے ایک بڑا درس عبرت ہے کیوں کہ

۱۔ خدا کہتاہے:

’’اگر قرب خدا طلب کرتے ہو اور عظمت کمال کے خواہاں ہو تو ان صفات کا ایک شعلہ اپنے وجود میں زندہ کرلو۔‘‘[[103]](#footnote-103)؎

۲۔ رسول خدا ﷺ:

جو شخص سورہ حشر کے آخر کو پڑھے گا تو اس کے گزشتہ اور آئندہ گناہ بخش دیئے جائیں گے۔ [[104]](#footnote-104)؎

۳۔ آنحضرت ﷺ:

جو شخص لو انزلنا ہٰذا القرآن کی آیتوں کو آخر تک پڑھے اور اسی رات مرجائے تو وہ شہید مرتا ہے۔[[105]](#footnote-105)؎

۴۔ بعض روایات میں آیا ہے کہ خدا کا اسم اعظم سورہ حشرؔ کی آخری آیات میں ہے۔

۵۔ رسول اللہ ﷺ:

ایک صحابی کے اسم اعظم کے بارے میں سوال کرنے پر آپؐ نے فرمایا کہ ’’تو سورہ حشر کے آخری حصے کو پڑھ اور زیادہ پڑھ۔‘‘

۶۔ رسول اکرم ﷺ:

یہ آیات سوائے موت کے ہر بیماری کی دوا ہیں۔‘‘[[106]](#footnote-106)؎

## دعا

خدا وندا! تجھے اپنے اسمائے حسنیٰ اور صفات قدسیہ کی عظمت کی قسم ہمارے دلوں کو قرآن مجید کے سامنے خاضح و خاشح قرار دے۔

پروردگارا! شیطان کا دام فریب سخت ہے۔ اگر تیار لطف و کرم مددگار نہ ہو تو ہمارا اس سے بچنا مشکل ہے۔ ہمیں اپنے لطف و کرم کی پناہ میں شیاطین کے وسوسوں سے محفوظ رکھ۔

بارالٰہا! ایثار و تقویٰ کی روح، ہر قسم کے بخل، کینہ اور حسد سے دور رکھ، ہمیں عطا فرما اور ہم کو خود پسندی و خود خواہی سے محفوظ رکھ۔

آمین یا رب العالمین.

الحمدُ اللّٰہِ اَوْلاً وَ آخِرًا و صلّی اللّٰہ عَلَی مُحَمَّدٍ و آلِہٖ سَرْمَدًا اَبَدًا.

٭٭٭

# سورہ المُمْتَحَنَہ

|  |  |  |  |
| --- | --- | --- | --- |
| سورہ:۶۰ | پارہ:۲۸ | مدینہ | آیت:۱۳ |

## تلاوت کی فضیلت

۱۔ رسولِ خدا ﷺ:

جو شخص سورہ ممتحنہ کی تلاوت کرے گا۔ تمام مومنین و مومنات قیامت کے دن اس کے شفیع ہوں گے۔

۲۔ امام علی ابن الحسین ﷦:

جو شخص سورہ ممتحنہ کو واجب اور مستحب نمازوں میں پڑھے گا خدا اس کے دل کو ایمان کیلئے خالص اور آمادہ کردے گا اور اسے نور بصیرت عطا کرے گا۔ اور ہرگز اسے فقر و فاقہ دامن گیر نہ ہوگا۔ اور وہ خود اور اس کی اولاد جنون میں گرفتار نہ ہوگی۔

## دعا

خداوندا! ہمیں اپنے بے پایاں لطف و کرم سے ہرگز محروم و مایوس نہ کرنا۔

پروردگارا! ہمیں ایسی توفیق مرحمت فرما کہ ہم ہمیشہ تیرے دوستوں کے دوست اور دشمنوں کے دشمن رہیں اور تیری دوستی کی راہ میں ثابت قدم رہیں۔

بارالٰہا! ہمیں اپنے اولیاء اور انبیاء کرام کی پیروی کرنے کی توفیق عطا فرما۔

آمین یا رب العالمین.

٭٭٭

# سورۂ الصَفّ

|  |  |  |  |
| --- | --- | --- | --- |
| سورہ:۶۱ | پارہ:۲۸ | مدینہ | آیت:۱۴ |

(سورہ عیسیٰ اور سورہ حواریین بھی)

## تلاوت کی فضیلت

۱۔ پیغمبر گرامی ﷺ:

جو شخص سورہ عیسیٰ (سورہ صف) کو پڑھے تو حضرت عیسیٰ اس کے لئے دعا ئے رحمت کریں گے جب تک وہ دنیا میں زندہ ہے اس کے لئے استغفار کریں گے اور قیامت میں وہ ان کا رفیق اور ساتھی ہوگا۔

۲۔ امام محمد باقر ﷣:

جو شخص سورہ صف کو پڑھے یا واجب اور مستحب نمازوں میں اس کی تلاوت کرے خدا اسے فرشتوں اور انبیاء مرسلین کی صف میں قرار دے گا۔[[107]](#footnote-107)؎

## دعا

خداوندا! ہمیں توفیق دے کہ ہم اس سودمند تجارت میں شرکت کریں کہ جسے تونے اپنے اولیاء کے لئے فراہم کیا ہے۔ تاکہ ہم بھی اس کی عظیم برکتوں سے بہرہ مند ہوں۔

پروردگارا! اختلاف و پراگندگی نے مسلمانانِ عالم کی صفوں کو دشمنوں کے مقابلے میں متزلزل کردیا ہے۔ تو انھیں ایسی آگاہی اور بیداری مرحمت فرما کہ ساری دنیا کے مسلمان ’’بنیان مرصوص‘‘ (سیسہ پلائی ہوئی دیوار) کی طرف خونخوار دشمن کے مقابلے میں ڈٹ جائیں۔

بارالٰہا! تیرا دین بے ناصر و مددگار نہیں رہ سکتا۔ یہ اعزاز و افتخار ہمیں نصیب فرما کہ ہم ان یاورانِ اسلام کے زمرہ میں داخل ہوں۔

آمین یا رب العالمین.

٭٭٭

# سورۂ جُمْعَۃ

|  |  |  |  |
| --- | --- | --- | --- |
| سورہ:۶۲ | پارہ:۲۸ | مدینہ | آیت:۱۱ |

## تلاوت کی فضیلت

۱۔ اس سورہ کی تلاوت کی فضیلت کے بارے میں بہت سی روایات وارد ہوئی ہیں۔ چاہے اسے مستقل طور پر پڑھائے یا یومیہ نمازوں کے ضمن میں۔

۲۔ پیغمبر اکرم ﷺ:

جو شخص سورہ جمعہ کی تلاوت کرے، خدا اسے بلاد مسلمین میں سے ان لوگوں کی تعداد سے نماز جمعہ میں شرکت کرتے ہیں۔ اور ان لوگوں کی تعداد سے جو اس میں شرکت نہیں کرتے ہیں۔ دس۱۰؍ گنا حسنہ بخشے گا۔[[108]](#footnote-108)؎

۳۔ امام جعفر صادق ﷣:

ہمارے شیعوں میں سے ہر مومن پر لازم ہے کہ شب جمعہ میں سورہ جمعہ اور سورہ ٔ اعلیٰ پڑھے۔ اور جمعہ کے ظہر میں سورہ جمعہ اور سورہ منافقون پڑھے۔ جب وہ ایسا کرے گا تو گویا اس نے رسول اللہ صلی اللہ علیہ وآلہٖ وسلم کا عمل انجام دیا اور خدا کے یہاں اس کا اجر و ثواب بہشت ہے۔[[109]](#footnote-109)؎

خصوصیت کے ساتھ اس بات کی تاکیہ ہوئی ہے کہ نماز جمعہ میں سورہ جمعہ اور منافقون پڑھیں۔ ان روایات میں سے بعض میں یہ آیا ہے کہ حتیٰ الامکان اس کو ترک نہ کریں۔[[110]](#footnote-110)؎

باوجود اس کے کہ قرآت نماز میں سورہ توحید اور کافرون سے عدول جائز نہیں ہے لیکن نماز جمعہ میں خصوصت سے استشنا ہوا ہے۔ یعنی ان دونوں سورتوں سے سورہ جمعہ اور منافقین کی طرف سے عدول جائز بلکہ مستحب شمار کیا گیا ہے۔

## دعا

خداوندا ہمیں توفیق مرحمت فرما کہ ہم ان عظیم شعائرے نفوس کی تربیت اور مسلمانوں کو دشمن کے چنگل سے نجات دلانے کے لئے زیادہ سے زیادہ فائدہ اٹھائیں۔

پروردگارا! ہمیں ایسے لوگوں میں سے قرار دے کہ ہم تیری ملاقات کے مشتاق ہوں اور موت سے ہرگز نہ ڈریں۔

بارالٰہا! نعمت ایمان اور انبیاء کی تعلیم و تربیت کو ہم سے ہرگز سلب نہ کرنا۔

آمین یا رب العالمین.

٭٭٭

# سورۂ المنافقون

|  |  |  |  |
| --- | --- | --- | --- |
| سورہ:۶۳ | پارہ:۲۸ | مدینہ | آیت:۱۱ |

## تلاوت کی فضیلت

۱۔ پیغمبر اسلام ﷺ:

جو شخص سورہ منافقون کو پڑھے وہ ہر قسم کے نفاق سے پاک ہو جاتا ہے۔ [[111]](#footnote-111)؎

۲۔ امام صادق ﷣:

ہمارے شیعوں میں سے ہر مومن کے لئے ضروری ہے کہ وہ شب جمعہ میں سورہ جمعہ اور سورہ اعلیٰ پڑھے اور جمعہ کے دن نماز ظہر میں سورہ جمعہ اور سورہ منافقون پڑھے۔ جب وہ ایسا کرے گا تو گویا اس نے حضرت رسولؐ کے عمل کو انجام دیا اور اس کی جزا اور ثواب اللہ کے ہاں جنت ہے۔[[112]](#footnote-112)؎

## دعا

خداوندا! نفاق کا دامن بہت ہی وسیع و کشادہ ہے۔ اور تیرے لطف و کرم کے بغیر اس سے نجات کی کوئی راہ نہیں ہے۔ تو اس پُر پیچ و خم راہ میں ہماری مدد فرما۔

پروردگارا! ہمیں ایسے لوگوں میں سے قرار دے جو دنیا سے رخصت ہوتے وقت حسرت کی آگ میں نہیں جلتے اور داپس لوٹنے کا تقاضا نہیں کرتے۔

بارالٰہا! آسمانوں اور زمین کے خزانے تیری ہی ملکیت ہیں اور عزت تجھ سے اور تیرے اولیاء کے ساتھ مخصوص ہے۔ ہمیں ایمان کی برکت سے عزت والا بنادے اور اپنے بے پا یاں خزانوں میں سے ایک حصہ مرحمت فرما۔

آمین یا رب العالین.

٭٭٭

# سورۂ التغابُن

|  |  |  |  |
| --- | --- | --- | --- |
| سورہ:۶۴ | پارہ:۲۸ | مدینہ | آیت:۱۸ |

## تلاوت کی فضیلت

۱۔ رسول خدا ﷺ:

جو شخص سورہ تغابُن پڑھے گا اس سے ناگہانی موت دور ہوجائے گی۔

۲۔ امام صادق ﷣:

جو شخص سورۂ تغابُن کو اپنی واجب نمازوں میں پڑھے گا وہ قیامت کے دن اس کی شفاعت کرے گی اور اس ہستی کے سامنے ایک ایسی شاہد و عادل ہوگی جس نے اس کی شفاعت کی اجازت دی ہے پھر اس سے الگ نہیں ہوگی۔ یہاں تک کہ وہ جنت میں داخل ہوجائے۔[[113]](#footnote-113)؎

## دعا

خداوندا! مال و اولاد اور بیویوں کی عظیم آزمائش میں ہماری مدد فرما۔

پروردگارا! ہمیں بخل حرص اور کج نفس سے دور رکھ۔ کیوں کہ جسے تو ان سے دور رکھے گا، وہی اہل جنت اور رستگار ہیں۔

بارالٰہا! تو ہمیں قیامت کے دن جب گنہگار بندوں کا غبن اور نقصان ظاہر ہوجائے گا۔ تو اپنے لُطف کے دامن میں اس تغابن سے بچائے رکھ۔

آمین یا رب العالمین.

٭٭٭

# سورہ طلاق

|  |  |  |  |
| --- | --- | --- | --- |
| سورہ:۶۵ | پارہ:۲۸ | مدینہ | آیت:۱۲ |

## تلاوت کی فضیلت

۱۔ پیغمبر اکرم ﷺ:

جو شخص سورہ طلاق کو پڑھے (اور اسے اپنی زندگی کے امور میں اپنائے اور اس پر کاربند رہے) وہ دنیا سے سنت پیغمبر پر جائے گا۔[[114]](#footnote-114)؎

## دعا

خداوندا! اب جب کہ تونے ہمیں عظیم خلقت کے ہدف سے آشنا کردیا ہے اس عظیم ہدف تک پہونچنے کے سلسلے میں ہماری مدد فرما۔

پروردگارا! تیرا علم و قدرت بے پایاں ہے اور تیری رحمت بھی لامتناہی ہے۔ ہمیں اس بے انتہا رحمت کا ایک حصہ عنایت فرما۔

بارالٰہا! تونے قرآن و پیغمبر کو ظلمات سے نور کی طرف لانے والے بناکر بھیجا ہے۔ ہمیں گناہ اور ہوائے نفس کی ظلمت اور تاریکی سے باہر نکال لے اور ہمارے دلوں کو نور ایمان و تقویٰ سے منور کردے۔

آمین یا رب العالمین.

٭٭٭

# سورہ تحریم

|  |  |  |  |
| --- | --- | --- | --- |
| سورہ:۶۶ | پارہ:۲۸ | مدینہ | آیت:۱۲ |

## تلاوت کی فضیلت

۱۔ رسولِ خدا ﷺ:

جو شخص سورہ تحریم کو پڑھے گا تو خدا اسے خالص توبہ کی توفیق عطا فرمائے گا۔[[115]](#footnote-115)؎

۲۔ امام جعفر صادق ﷣:

جو شخص سورہ طلاق و تحریم کو نماز واجب میں پڑھے گا خدا اسے قیامت میں خوف و ہراس سے پناہ دے گا۔ جہنم کی آگ سے رہائی بخشے گا۔ اور اسے اس سورہ کی تلاوت اور اس پر مداومت کی بنا پر جنت میں داخل کرے گا۔ کیوں کہ یہ دونوں سورتیں پیغمبر کے ساتھ مخصوص ہیں۔[[116]](#footnote-116)؎

## دعا

خداوندا! ہمیں بے سبوت اور تعصب آمیز حب و بغض سے محفوظ رکھ اور ایسا کر کہ ہم قرآن مجید کی آیات کے مقابلے میں اپنے سارے وجود کے ساتھ سر تسلیم خم کردیں۔ اور خاضع رہیں ۔

پروردگارا! وہ دن نہ آئے کہ تیرا عظیم پیغمبر ہمارے اعمال سے ناخوش اور ہمار زندگی کی روش سے ناراض ہو۔

بارالٰہا! ہمیں ایسی استقامت عطافرما کہ مارے جہاں میں زمانے کے فرعونوں کے دباؤ اور شکنجے ہماری روح اور ایمان پر معمولی سے معمولی اثر بھی نہ کریں۔ آمین یا رب العالمین.

٭٭٭

# سورہ المُلک

|  |  |  |  |
| --- | --- | --- | --- |
| سورہ:۶۷ | پارہ:۲۹ | مکہ | آیت:۳۰ |

## تلاوت کی فضیلت

۱۔ پیغمبر اکرم ﷺ:

جو شخص سورہ تباراک الّذی کو پڑھے تو ایسا ہے جیسے کہ اس نے شب قدر بیدار رہ کر عبادت میں بسر کی ہو۔[[117]](#footnote-117)؎

۲۔ ایضاً:

میں دوست رکھتا ہوں کہ سورہ تبارک تمام مومنین کے دل میں مثبت ہو جائے۔[[118]](#footnote-118)؎

۳۔ امام محمد باقر ﷣:

سورہ مُلک، سورہ مانعہ ہے یعنی عذاب قبر سے بچاتی ہے اور تورٰت میں اسی نام کے ساتھ لکھی ہوئی ہے۔ جو شخص اس کو رات کے وقت پڑھے تو اس نے بہت کچھ پڑھا اور خوب پڑھا وہ غافلین میں شمار نہیں ہوگا۔[[119]](#footnote-119)؎

## دعا

خداوندا! ہمیں اپنی عام اور خاص رحمت کا شمول قرار دے اور اپنے اولیاء کے آبِ حیات سے سیراب فرما۔

پروردگارا! حضرت مہدی علیہ السلام کا ظہور جلد فرما کہ جو آب حیات کا چشمہ لئے آئیں ان کے جمال کے متوالوں کو ان کے ظہور سے سیراب کردے۔

بارالٰہا! تو ہمیں دیکھنے والی آنکھ، سننے والے کان اور سمجھنے والی عقل مرحمت فرما۔ پس خود خواہی، غرور کے پردوں کو ان کے سامنے سے ہٹادے تاکہ ہم حقیقت کے چہرے کو جس طرح کا وہ ہے اسی طرح سے دیکھ سکیں اور تیری ہدایت کے صراطِ مستقیم میں راست قامت ہو کر قدم بڑھائیں۔

آمین یارب العالمین.

٭٭٭

# سورہ قَلَم

|  |  |  |  |
| --- | --- | --- | --- |
| سورہ:۶۸ | پارہ:۲۹ | مکہ | آیت:۵۲ |

## تلاوت کی فضیلت

۱۔ پیغمبر اکرم ﷺ:

جو شخص سورہ نؔ والقلم کی تلاوت کرے گا خدا اس کو ان لوگوں کا ثواب دے گا۔ جو شخص اخلاق کے حامل ہیں۔[[120]](#footnote-120)؎

۲۔ امام جعفر صادق ﷣:

جو شخص سورہ ن وؔالقلم کو واجب نماز میں پڑھے گا خدا ہمیشہ کے لئے فقر و فاقہ سے امان میں رکھے گا اور جب وہ مرے گا تو انشاء اللہ اسے فشار قبر سے امان دے گا۔[[121]](#footnote-121)؎

## دعا

خداوندا! ہمیں شر اشرار اور دشمنوں کے مکر سے اپنی پناہ میں محفوظ رکھ۔

پروردگارا! ہمیں وہ صبر و استقامت مرحمت فرما۔ جس کے سائے میں ہم تیری رضا کو حاصل کر سکیں۔

بارالٰہا! ہمیں اپنے بے پایاں نعمتوں سے فائدہ اٹھا نے کی توفیق مرحمت فرما۔ اس سے پہلے کہ ناشکرے اسے ہم سے طلب کریں۔

آمین یا رب العالمین.

٭٭٭

# سورہ الحاقّۃ

|  |  |  |  |
| --- | --- | --- | --- |
| سورہ:۶۹ | پارہ:۲۹ | مکہ | آیت:۵۲ |

## تلاوت کی فضیلت

۱۔ پیغمبر گرامی ﷺ:

جو شخص سورہ حاقّہ کی تلاوت کرے گا خدا قیامت میں اس کے حساب کو آسان کردے گا۔[[122]](#footnote-122)؎

۲۔ حضرت امام باقر ﷣:

سورہ حاقّہ کی بہت زیادہ تلاوت کیا کرو کیوں کہ فرائض و نوافل میں اس کی قرآت خدا اور اس کے رسول پر ایمان کی نشانی ہے اور جو شخص اسے پڑھے گا۔ اس کا دین محفوظ رہے گا۔ یہاں تک کہ لقاء اللہ پر پہونچ جائے۔ [[123]](#footnote-123)؎

## دعا

خداوندا! توخود جانتا ہے کہ کوئی چیز سرمائیہ یقین سے برتر نہیں ہے ہمیں ایسا ایمان اور یقین مرحمت فرما جو حق الیقین کا مصداق ہو۔

پروردگارا! قیامت کا دن یوم الحسرت ہے ہمیں کم از کم ان لوگوں میں سے قرار دے کہ جنھیں طاعتوں کی کمی پر حسرت ہو نہ کہ کثرتِ گناہ پر اور ترکِ طاعت پر حسرت و ندامت ہو۔

بارالٰہا! ہمارا نامۂ اعمال ہمارے دائیں ہاتھ میں دنیا اور اپنی جنت عالیہ اور عیشۂ راضیہ (پسندیدہ زندگی) میں داخل فرمانا۔

آمین یا رب العالمین.

٭٭٭

# سورہ المعارج (سَاَلَ سَائِل)

|  |  |  |  |
| --- | --- | --- | --- |
| سورہ:۷۰ | پارہ:۲۹ | مکہ | آیت:۲۴ |

## تلاوت کی فضیلت

۱۔ رسول اکرم ﷺ:

جو شخص سورہ سَاَلَ سَائِل کو پڑھے گا خدا ان لوگوں کا ثواب دے گا۔ جو اپنی امانتوں اور عہد و پیمان کی حفاظت کرتے ہیں۔ اور وہ لوگ جو اپنی نمازوں کی حفاظت کرتے ہے۔

۲۔ امام محمد باقر ﷣:

جو شخص سورہ سَاَلَ سَائِل کو پڑھے تو خدا قیامت کے دن اس سے اس کے گناہوں کی پاز پرسی نہیں کرے گا اور اس کو جنت میں حضرت محمد ﷺ کے ساتھ سکونت عطا فرمائے گا۔

۳۔ امام جعفر صادق ﷣: یہی مضمون۔

## دعا

خداوندا! اس ہولناک دن ہمیں اپنی رحمت کے پردے میں دھانپ لینا۔ پروردگارا! شیطان کے جال سخت، ہوائے نفس غالب اور لمبی چوڑی آرزوئیں فریب دینے والی ہیں۔ تو خودہی بیداری و آگاہی اور راہِ ہدایت سے عدم انحراف کی ہمیں توفیق عطافرما۔

بارالٰہا! ہمیں ان مومنین میں سے قرار دے۔ جنھوں نے اپنے عہد کو وفا کرنے اور تیری اطاعت کے لئے کمرِ ہمت باندھے ہوئی ہے۔

آمین یا رب العالمین.

٭٭٭

# سورہ نوح

|  |  |  |  |
| --- | --- | --- | --- |
| سورہ:۷۱ | پارہ:۲۹ | مکہ | آیت:۲۸ |

## فضیلت کی تلاوت

۱۔ پیغمبر اکرم ﷺ:

جو شخص سورہ نوحؑ کو پڑھے گا وہ ان مومنین میں سے ہو جائے گا جنہیں نوحؑ کی دعوت کی شعاع دھانپ لیتی ہے۔[[124]](#footnote-124)؎

۲۔ امام جعفر صادق ﷣:

جو شخص خدا اور قیامت کے دن پر ایمان رکھتا ہے اور اس کی کتاب کو پڑھتا ہے وہ سورۂ نوح کی تلاوت کو ترک نہ کرے۔ جو شخص اس سورہ کو صبر و استقامت کے ساتھ، خدا کے لئے واجب یا مستحب نماز میں پڑھے گا تو خدا اسے نیک افراد کی منازل میں جگہ دے گا اور جنت کے باغوں میں سے تین باغ اس کے اپنے باغ کے علاوہ اس کے احترام میں اسے مرحمت فرمائے گا۔[[125]](#footnote-125)؎

## دعا

خداوندا! ہمیں توفیق مرحمت فرما کہ ہم ولایت آئمہ، اہل بیت کو قبول کرنے کے طریق سے بیت انبیاء میں داخل ہوں۔

پروردگارا! ہمیں ایسی استقامت عطا فرما کہ ہم نوحؑ ایسے بزرگ انبیاء کے مانند تیرے دین و آئین کی طرف دعوت کی راہ میں خستہ نہ ہوں۔

بارالٰہا! جس وقت تیرے خشم و غضب کا طوفان ائے تو ہمیں اپنے لطف و کرم و رحمت کی نجات کی کشتی کے ذریعے رہائی بخش دے۔

آمین یا رب العالمین.

٭٭٭

# سورہ جِن

|  |  |  |  |
| --- | --- | --- | --- |
| سورہ:۷۲ | پارہ:۲۹ | مکہ | آیت:۲۸ |

## فضیلت تلاوت

۱۔ رسولِ اکر ﷺ:

جو شخص سورہ جن کو پڑھے تو اُسے ہر جن اور شیطان کی تعداد کے برابر جس نے حضرت محمدؐ کی تصدیق یا تکذیب کی ہے۔ علام آزاد کرنے کا ثواب دیا جائے گا۔[[126]](#footnote-126)؎

۲۔ ایضاً:

جو شخص سورہ جن کو بکثرت پڑھے تو وہ دنیا کی زندگی میں ہرگز جنوں کی نظر بد، ان کے جادو، سحر اور مکر و فریب سے نقصان نہیں اٹھا ئے گا۔ اور وہ محمدؐ کے ہمراہ ہوگا اور کہے گا پروردگارا! میں اس کی بجائے کسی اور کو نہیں چاہتا اور نہ اس سے کسی دوسرے کی طرف مائل ہوتا ہوں۔[[127]](#footnote-127)؎

## دعا

پروردگارا! اس دن جس میں انس و جن تیری دادگاہِ عدل میں حاضر ہوںگے اور سب بدکار اپنے کئے پر پشیمان ہوں گے تو ہمیں اپنے سایۂ لطف میں قرار دے۔

خداوندا! تیرے ملک کا دامن وسیع اور کشادہ ہے اور ہماری معلومات اور ہماری معرفت محدود ہے ہمیں تفرتوں، خطاؤں اور غیر حق فیصلے کرنے سے محفوظ فرما۔

بارالٰہا! تیرے پیغمبر کا مقام انتا بلند ہے کہ اس کی دعوت کو انسانوں کے علاوہ جن و پری نے بھی قبول کیا ہے۔ ہمیں اس کی دعوت پر ایمان لانے والوں میں سے قرار دے۔

آمین یا رب العالمین.

٭٭٭

# سورہ المزّمِّل

|  |  |  |  |
| --- | --- | --- | --- |
| سورہ:۷۳ | پارہ:۲۹ | مکہ | آیت:۲۰ |

## فضیلت تلاوت

۱۔ پیغمبر اسلام ﷺ:

جو شخص سورہ مزّمّل کو پڑھے گا تو دنیا و آخرت کی سختیاں اس سے اُٹھ جائیں گی۔[[128]](#footnote-128)؎

۲۔ امام صادق ﷣:

جو شخص سورہ مزّمّل کو دوسری نماز عشاء (نماز عشاء ہی مراد ہے کیوں کہ بعض اوقات مغرب کو پہلی عشاء کہا جاتا ہے) یا آخر شب میں پڑھے۔ تو رات اور دن اور اسی طرح یہ سورہ، قیامت کے دن اس کے گواہ ہوں گے اور خدا اسے پاکیزہ زندگی اور پاکیزہ موت دے گا۔[[129]](#footnote-129)؎

## دعا

خداوندا! ہمیں تمام ابعاد و جہالت میں جہاد کرنے کی توفیق عطا فرما۔

بارالٰہا! ہم سب کو رات کے قیام اور قرآن کریم کی تلاوت اور اس آسمانی کتاب کے نور کے سائے میں اپنی اصلاح کی توفیق عطا فرما۔

پرور دگارا! ہمارے معاشرے کو اسی مضامین سے پُر سورہ سے ہدایت حاصل کرنے کے ساتھ شائستہ مقام اور دیرینہ عظمت تک پہونچا۔ آمین یا رب العالمین.

٭٭٭

# سورہ المدّثر

|  |  |  |  |
| --- | --- | --- | --- |
| سورہ:۷۴ | پارہ:۲۹ | مکہ | آیت:۵۶ |

## فضیلت تلاوت

۱۔ پیغمبر گرامی اسلام ﷺ:

جوشخص سورہ مدثر کو پڑھے گا اسے ان لوگوں کی تعداد میں جنھوں نے مکہ میں پیغمبر اسلامؐ کی تصدیق یا تکذیب کی تھی۔ دس گنا نیکیاں دی جائیں گی۔[[130]](#footnote-130)؎

۲۔ امام محمد باقر ﷣:

جو شخص سورہ مدّثر کو واجب نماز میں پڑھے تو خدا پر حق ہے کہ اُس کو پیغمبرؐ کے ہمراہ ان کے جوار میں اور ان کے درجہ میں قرار دے اور دنیا ہی میں دنیاوی زندگی میں بدبختی اور رنج و غم و تکلیف اسے دامن گیر نہ ہوں۔[[131]](#footnote-131)؎

## دعا

پروردگارا! ہمیں تقویٰ اور اپنی مغفرت کے مستحق افراد میں قرار دے۔ خداوندا! جب تک تیری توفیق اور تیرا لطف ہماری دستگیری نہیں کرے گا ہم کچھ نہیں کر سکتے۔ ہمیں اس عنایت کا مشمول فرما۔

بارالٰہا! جال سخت ہے اور راستہ پُر پیح و خم ہے اور شیطان گمراہ کرنے پر آمادہ ہے۔ اس راستے کو تیری مدد کے بغیر طے نہیں کیا جاسکتا، ہماری مدد فرما۔

آمین یا رب العالمین.

٭٭٭

# سورہ قیامت

|  |  |  |  |
| --- | --- | --- | --- |
| سورہ:۷۵ | پارہ:۲۹ | مکہ | آیت:۴۰ |

## فضیلت تلاوت

۱۔ پیغمبر اکرم ﷺ:

جو شخص سورہ قیامت کو پڑھے گا تو میں اور جبرئیل اس کے لئے قیامت کے دن گواہی دیں گے کہ وہ قیامت کے دن پر ایمان رکھتا تھا اور اس دن اس کا چہرہ تمام لوگوں سے زیادہ درخشندہ ہوگا۔[[132]](#footnote-132)؎

۲۔ امام جعفر صادق ﷣:

جو شخص سورہ ’’لا اُقسم‘‘ (قیامت) کو پابندی کے ساتھ پڑھے گا اور اس پر عمل کرے گا۔ تو خدا اس سورہ کو قیامت کے دن اس کے ہمراہ اس کی قبر سے بہترین چہرے کیٔ ساتھ اٹھائے گا اور یہ اس کو مسلسل بشارت دیتی رہے گی اور اس کے سامنے ہنستی رہے گی۔ یہاں تک کہ وہ پل صراط اور میزان سے گزر جائے گا۔[[133]](#footnote-133)؎

## دعا

خداوندا! ہم گواہی دیتے ہیں کہ تو اس بات پَر ہر قدرت رکھتا ہے کہ ایک ہی لمحے میں تمام مردوں کو حیات و زندگی کا لباس پہنادے کوئی چیز بھی تیری قدرت کے مقابل میں مشکل اور ناممکن نہیں ہے۔

پروردگارا! جس دن روحیں گلے تک پہونچ جائیں گی اور ہر چیز سے قطع امید کریں گی تیری پاک ذات ہی ہماری امید ہے۔

بارالٰہا! ہمیں خلقت و آفرینش کے ہدف سے آشنا فرما۔

آمین یا رب العالمین.

٭٭٭

# سورہ الدھر

|  |  |  |  |
| --- | --- | --- | --- |
| سورہ:۷۶ | پارہ:۲۹ | مدینہ | آیت:۳۱ |

## تلاوت کی فضیلت

۱۔ پیغمبر اکرم ﷺ:

جو شخص سورہ ھل اتیٰ کو پڑھے گا اس کی جزا و ثواب خدا پر ہے، جنت اور جنت کے ریشمی لباس ہیں۔[[134]](#footnote-134)؎

۲۔ امام محمد باقر ﷣:

جو شخص ہر جمعرات کی صبح کو سورہ ہل اتیٰ پڑھے گا۔ اس کی جزاؤں میں سے ایک جزاء یہ ہے کہ وہ قیامت کے دن پیغمبر خدا کے ساتھ ہوگا۔[[135]](#footnote-135)؎

## دعا

خداوندا! ہمیں اپنی رحمت میں داخل کر اور دردناک عذاب سے جو ظالموں کے اشکیار رہتی ہے، رہائی دے۔

پروردگارا! تونے راستہ بتا دیا ہے۔ ہم بھی اس راہ کو طے کرنے کا مصمم ارادہ کرچکے ہیں ہماری مدد کر۔

بارالٰہا! اگر ہم ابرار نہیں ہیں تو ان کے دوست اور محبت کرنے والے ضرور ہیں۔ ہمیں ان کے ساتھ ملحق کردے۔

آمین یا رب العالمین.

٭٭٭

# سورہ المُرسلات

|  |  |  |  |
| --- | --- | --- | --- |
| سورہ:۷۷ | پارہ:۲۹ | مکہ | آیت:۵۰ |

## تلاوت کی فضیلت

۱۔ پیغمبر اکرم ﷺ:

جو شخص سورہ مُرسلات کو پڑھے گا تو یہ لکھا جائے گا کہ یہ مشرکین سے نہیں ہے۔[[136]](#footnote-136)؎

۲۔ امام جعفر صادق ﷣:

جو شخص اس سورہ کو پڑھے گا تو خدا پیغمبر آشنا (اور ہم جوار) بنادے گا۔[[137]](#footnote-137)؎

۳۔ ایک مرتبہ اصحاب نے رسول اکرم ﷺ سے عرض کیا کہ اے رسولِ خداﷺ! آپ میں بوڑھاپے کے آثار کتنی جلدی ظاہر ہوگئے ہیں؟آپؐ نے فرمایا:

مجھے سورہ ہود، واقعہ، مرسلات اور عم یتسائلون نے بوڑھا کردیا۔[[138]](#footnote-138)؎

## دعا

خداوندا! ہمیں توفیق عطا فرما کہ ہم ہرگز تیری آیات کی تکذیب سے آلودہ نہ ہوں۔

پروردگارا! ہمیں غرور، نخوت اور ہوادہوس سے جو جرائم کے اصلی سرچشمے میں محفوظ رکھے۔

بارالٰہا! جس دن پرہیزگاروں کی تیرے جوارِ قرب میں پورے احترام کے پزیرائی ہوری ہوگی۔ ہمیں ان کی صف میں قرار دینا۔

آمین یا رب العالمین.

٭٭٭

# سورہ نباء (سورہ عم)

|  |  |  |  |
| --- | --- | --- | --- |
| سورہ:۷۸ | پارہ:۳۰ | مکہ | آیت:۴۰ |

## تلاوت کی فضیلت

۱۔ رسولِ اکرم ﷺ:

جو شخص سورہ یتسائلون پڑھے اسے خدا وند عالم قیامت میں جنت کے ٹھنڈے اور خوش گوار مشروب سے سیراب کرے گا۔[[139]](#footnote-139)؎

۲۔ آنحضرتؐ:

جو شخص اسے پڑھے اور یاد کرے تو قیامت میں اس کا حساب اتنی جلدی مکمل ہوگا کہ جتنی دیر میں ایک نماز پڑھی جاتی ہے۔[[140]](#footnote-140)؎

۳۔ حضرت امام جعفر صادق ﷣:

جو شخص روزانہ سورہ عم یتسائلون تلاوت کرتا رہے۔ اس کا ایک سال مکمل نہیں ہوگا کہ وہ خانۂ کعبہ کی زیارت سے مشرف ہوگا۔[[141]](#footnote-141)؎

## دعا

پروردگارا! ہمیں معلوم ہے کہ جہنم سرکشوں کے لئے مرصاد اور جنت متقیوں کے لئے کامیابی کی جگہ ہے۔ ہم سب کی چشم امید تیرے لطف و کرم پر لگی ہے۔

بارالٰہا! وہ دن جس میں ہم اپنے اعمال اپنی آنکھوں سے دیکھیں گے تو ہمیں اس روز شرمندگی و شرمساری سے بچا لیجیو۔

آمین یا رب العالمین.

٭٭٭

# سورہ النٰزعٰت

|  |  |  |  |
| --- | --- | --- | --- |
| سورہ:۷۹ | پارہ:۳۰ | مکہ | آیت:۴۶ |

## تلاوت کی فضیلت

۱۔ پیغمبر اسلام ﷺ:

جو شخص سورہ نازعات کو پڑھے گا تو قیامت کے دن اس کا توقف و حساب روزانہ کی ایک نماز پڑھنے کی مقدار کے برابر ہوگا اس کے بعد وہ جنت میں داخل ہو جائے گا۔

۲۔ امام جعفر صادق ﷣:

جو شخص اس سورہ کو پڑھے تو وہ اس دنیا سے سیراب ہوجائے گا اور خدا اسے سیراب میں محشور کرے گا اور سیراب ہی جنت میں داخل کرے گا (حق تعالیٰ کی رحمیت بے پایاں سے سیراب)[[142]](#footnote-142)؎

## دعا

پروردگار! ہم سب کو عالم برزخ میں اس دنیا میں اور اس عظیم دن امن و امان اور سکون و اطمینان عطا فرمائے ۔

خدا وندا! کوئی شخص بھی اس عظیم دن کی سختیوں سے رہائی حاصل نہیں کر سکتا سوائے اس طرح کہ تیرا لطف و کرم ہو جائے ہم پر ایسا لطف و کرم فرما۔

بارالٰہا! ہمیں ایسے افراد سے قرار دے جو تیرے مقام سے خائف ہیں اور جو اپنے نفس کو ہوا و ہوس سے روکتے ہیں اور بہشت بریں جن کا ملجا و ماویٰ ہے۔

آمین یا رب العالمین.

٭٭٭

# سورہ عَبَسَ

|  |  |  |  |
| --- | --- | --- | --- |
| سورہ:۸۰ | پارہ:۳۰ | مکہ | آیت:۴۲ |

## تلاوت کی فضیلت

۱۔ پیغمبر اسلام ﷺ:

جو شخص سورہ عَبسَ کی تلاوت کرے وہ بروز محشر اس حالت میں وارد ہوگا کہ اس کا چہرہ خنداں اور وہ ہشاش بشاش ہوگا۔[[143]](#footnote-143)؎

## دعا

خداوندا! ہمیں اصلاح نفس کی توفیق عطا فرما۔

پروردگارا! ہمیں روحانی جان پر در غزا سے محروم نہ فرما۔

بارالٰہا! صیحہ محشر سے پہلے ہمیں خواب گراں سے بیدار کردے۔

آمین یا رب العالمین.

٭٭٭

# سورہ تکویر

|  |  |  |  |
| --- | --- | --- | --- |
| سورہ:۸۱ | پارہ:۳۰ | مکہ | آیت:۲۹ |

## تلاوت کی فضیلت

۱۔ پیغمبر اسلام ﷺ:

وہ شخص جو اذ الشمس کورت کو پڑھے تو خدا اس وقت ہر رسوائی سے محفوظ رکھے گا۔ جب اعمال نامے کھولے جائیں گے۔

۲۔ ایضاً:

جو شخص چاہتا ہے کہ قیامت میں میرا دیدار کرے تو وہ سورہ اذ الشمس کورت کی تلاوت کرے۔

۳۔ ایضاً:

جو شخص دوست رکھتا ہے کہ قیامت میں مجھے دیکھے (گویا آنکھ سے دیکھے) تو سورہ اذا الشمس کورت اور اذا السما انفطرت اور اذا السماء انشقت کی تلاوت کرے۔ اس لئے کہ ان سورتوں میں قیامت کی نشانیاں اس طرح بیان ہوئی ہیں کہ تلاوت کرنے والے کو گویا صحۂ قیامت سے دو چار کردیتی ہے۔[[144]](#footnote-144)؎

۴۔ لوگوں نے پیغمبر اسلام ﷺسے عرض کیا کہ آپ پر اس قدر جلد کیوں بڑھاپے کے آثار نمایاں ہوگئے ہیں تو آپؐ نے فرمایا کہ

سورہائے ہود، واقعہ، مرسلات، عم اور اذا الشمس کورت نے مجھے بوڑھا کردیا۔ اس لئے کہ قرآن کے ہولناک حادثات کی ان میں اس طرح تصویر کشی کی گئی ہے کہ ہر بیدار انسان کو جلد بوڑھا کردیتی ہے۔[[145]](#footnote-145)؎

۱۔ امام جعفر صادق ﷣:

جو شخص سورہ عبس وتولیٰ اور اذا الشمس کورت کو پڑھے تو پروردگار کے لطف و کرم کے زیر سایہ وہ جنت جاوداں میں ہوگا۔ اور خدا کے نزدیک یہ کوئی اہم چیز نہیں ہے کہ وہ ارادہ کرے۔[[146]](#footnote-146)؎

## دعا

خداوندا! ہم جانتے ہیں کہ راہ مستقیم کو طے کرنا تیری توفیق کے بغیر ممکن نہیں ہے۔ ہمیں اس راہ کو طے کرنے کی توفیق عطا فرما۔

پروردگارا! ہماری خواہش ہے کہ ہم راہِ ہدایت پر چلیں تو بھی ارادہ فرما کہ اس راہ میں ہماری دستگیری فرما۔

بارالٰہا! محشر کا منظر اور تیری دادگاہِ عدل و الضاف بہت ہی ہولناک ہے اور ہمارا نامۂ اعمال حسنات سے خالی ہے۔ ہمیں اپنے عفو و فضل کی پناہ میں جگہ دے۔ نہ کہ میزان عدل و انصاف کے سامنے۔

آمین یا رب العالمین.

٭٭٭

# سورہ انفطار

|  |  |  |  |
| --- | --- | --- | --- |
| سورہ:۸۲ | پارہ:۳۰ | مکہ | آیت:۱۹ |

## تلاوت کی فضیلت

۱۔ حضرت امام جعفر صادق ﷣:

جو ان دو سورتوں کو سورہ انفطار اور سورہ انشقاق کی تلاوت کرے گا اور دونوں کو نماز فریضہ اور نافلہ میں اپنا اضب العین بنالے تو کوئی اسے خدا سے محجوب نہیں کر سکے گا اور کوئی چیز اس کے اور خداوند متعال کے درمیان حائل نہیں ہوگی۔

## دعا

خداوند! اس ہولناک دن کے بارے میں سب کی نظریں تیری طرف لگی ہوئی ہیں۔ ہم ابھی سے تیری طرف نظریں لگائے ہوئے ہیں۔

پروردگارا! ہمیں اس جہاں میں اور اُس جہاں میں اپنے بے پایاں لطف و کرم سے محروم نہ کرنا۔

بارالٰہا! ہر حالت میں حاکم مطلق تو ہے۔ ہمیں وادی شرک میں محصور ہونے سے بچا اور دوسروں کی پناہ لینے سے محفوظ رکھ۔

آمین یا رب العالمین.

٭٭٭

# سورہ المُطفّفین

|  |  |  |  |
| --- | --- | --- | --- |
| سورہ:۸۳ | پارہ:۳۰ | مکہ | آیت:۳۶ |

## تلاوت کی فضیلت

۱۔ پیغمبر اسلام ﷺ:

جو شخص سورہ مطففین پڑھے خدا اسے خالص شراب سے جو کسی کو میسر نہیں ہوئی قیامت میں سیراب کرے گا۔[[147]](#footnote-147)؎

۲۔ امام جعفر صادق ﷣:

جو شخص اپنی فریضہ نمازوں میں سورہ مطفّفین پڑھے خدا قیامت میں اسے عذاب جہنم سے محفوظ رکھے گا۔ نہ جہنم کی آگ اسے دیکھے کی اور نہ وہ جہنم کی آگ کو دیکھے گا۔[[148]](#footnote-148)؎

## دعا

خداوندا! ہم سب کو غرور و جہالت اور کبر و نخوت سے محفوظ فرما۔

پروردگارا! ہمیں حق طلبی، حق جوئی اور تواضع کی روح مرحمت فرما۔

بارالٰہا! ہمارا نامۂ اعمال علیین میں قراردے اور سختیوں کے زُمرے سے خارج کردے۔

آمین یا رب العالمین.

٭٭٭

# سورہ انشقاق

|  |  |  |  |
| --- | --- | --- | --- |
| سورہ:۸۴ | پارہ:۳۰ | مکہ | آیت:۲۵ |

## تلاوت کی فضیلت

۱۔ پیغمبر اسلام ﷺ:

جو شخص سورہ انشقاق کو پڑھے تو وہ قیامت میں خدا اس شرسے اس کوامان میں رکھے گا کہ اس کا نامۂ اعمال پس پشت سے دیا جائے گا۔[[149]](#footnote-149)؎

۲۔ امام جعفر صادق ﷣:

جو شخص ان دونوں سورتوں (سورہ انفطار اور سورہ انشقاق) کو پڑھے اور نماز فریضہ و نوافل میں اپنا نصب العین بنالے تو خدا اس کو اس کی خواہشات تک پہونچائے گا۔ کوئی چیز اس کے اور خدا کے درمیان حائل نہیں ہوگی۔ وہ ہمیشہ لطف خدا پر نظر رکھے گا اور خدا اس پر نظر رکھے گا۔ یہاں تک کہ لوگوں کے حساب سے فارغ ہوگا۔

## دعا

خداوندا! جس دن سب لوگ تیری دادگاہِ عدل میں حاضر ہوں گے ہم پر حساب آسان کردیجیوں۔

پروردگارا! اس راہ میں جہاں تمام بندے تیرے طرف سفر کرتے ہیں۔ صراطِ مستقیم پر طے کرنے میں ہماری مدد فرما۔

بارالٰہا! ہم تیرے قرآن کریم کے سامنے سر تسلیم خم کئے ہوئے ہیں ہم سب کو اس پر عمل کرنے کی توفیق مرحمت فرما۔

آمین یا رب العالمین.

٭٭٭

# سورہ البروج

|  |  |  |  |
| --- | --- | --- | --- |
| سورہ:۸۵ | پارہ:۳۰ | مکہ | آیت:۲۲ |

## تلاوت کی فضیلت

۱۔ پیغمبر اسلام ﷺ:

جو شخص اس سورہ کو پڑھے تو خدا وندِ عالم اسے ان افراد کی تعداد سے جو نماز جمعہ میں جمع ہوتے ہیں اور ن کی تعداد سے جو یوم عرفہ میں عرفات میں جمع ہوتے ہیں۔ دس ۱۰؍ گنا حسنات دیتا ہے اور اس کی تلاوت خوف و ہراس اور مصائب سے رہائی بخشتی ہے۔[[150]](#footnote-150)؎

## دعا

خداوندا! ہمیں اپنی اس عظیم آسمانی کتاب کی حقیقت سے آشنا فرما۔

پروردگارا! اس دن جس میں مومنین صالح فوز کبیر حاصل کریں گے اور کافرین مجزم عذاب حریق میںگرفتار ہوںگے۔ہمیں اپنے دامن عافیت میں پناہ دیجیوں۔

بارالٰہا! تو غفور و ودود و رؤف ومہربان ہے۔ تو ہم سب پر وہ سلوک کر جو تیرے ان اسمائے صفات سے ہم آہنگ ہے وہ سلوک نہ کرنا جس کا ہمارے اعمال تقاضا کرتے ہیں۔

آمین یا رب العالمین.

٭٭٭

# سورہ الطارق

|  |  |  |  |
| --- | --- | --- | --- |
| سورہ:۸۶ | پارہ:۳۰ | مکہ | آیت:۱۷ |

## تلاوت کی فضیلت

۱۔ پیغمبر اسلام ﷺ:

جو شخص اس کی تلاوت کرے خدا اسے ہر اس ستارے کی تعداد کے مقابلے میں جو اسمان میں ہے دس۱۰؍گنا نیکیاں عطا کرتا ہے۔ [[151]](#footnote-151)؎

۲۔ امام جعفر صادق ﷣:

جو شخص نماز فریضہ میں اور نماز واجب میں سورہ الطارق کی تلاوت کرے وہ روز قیامت خدا کے ہاں عظیم مقام و منزلت کا حامل ہوگا۔ اور جنت میں پیغمبروں کے رفقاداور ان کے اصحاب میں سے ہوگا۔

## دعا

خداوندا! دشمنوں کے کبر و مکر کا رخ جو ہمارے زمانے میں بہت زیادہ ہوگیا ہے خود انہیں کی طرف کردے اور ان کے منحوس منصوبے نقش برآب کردے۔

پروردگارا! جس روز اسرار کھل جائیں گے اس روز شرمندہ نہ کرنا۔

بارالٰہا! ہم تیرے علاوہ کوئی قوت، ناصر اور مددگار نہیں رکھتے ہیں غیر کے سپرد نہ کرنا۔

آمین یا رب العالمین.

٭٭٭

# سورہ الاعلیٰ

|  |  |  |  |
| --- | --- | --- | --- |
| سورہ:۸۷ | پارہ:۳۰ | مکہ | آیت:۱۹ |

## تلاوت کی فضیلت

۱۔ پیغمبر اسلام ﷺ:

جو شخص سورہ اعلیٰ کی تلاوت کرے خدا ہر اس حرف کے بدلے جو اس نے ابراہیم ﷣، موسی﷣ اور محمد ﷺ پر نازل کیا ہے دس ۱۰؍ نیکیاں اسے عطا فرمائے گا۔[[152]](#footnote-152)؎

۲۔ امام جعفر صادق ﷣:

جو شخص اپنے فرائض یا نوافل میں سورہ اعلیٰ کی تلاوت کرے تو قیامت کے دن اس سے کہا جائے گا کہ جنت کے جس دروازے سے چاہے داخل ہوجا۔ (انشاء اللہ)[[153]](#footnote-153)؎

۳۔ حضرت علی ﷣:

نمازوں میں اس سورہ کو پڑھو۔ اسے جو شخص پڑھے گا گویا اس نے موسیٰ و ابراہیم ﷦کے صحف کی تلاوت کی ہے۔[[154]](#footnote-154)؎

۴۔ حضرت علی ﷣:

یہ سورہ رسول اللہؐ کا محبوب سورہ تھا۔

## دعا

خداوندا! دنیا کی محبت جو تمام گناہوں کا سر چشمہ ہے اسے ہمارے دلوں سے نکال دے۔

پروردگارا! تو خود ہی تکاصل و ارتقاء کے پُر پیچ راستے میں ہمارا ہاتھ تھام کر منزل مقصود تک ہماری ہدایت فرما۔

بارالٰہا! تو آشکار و پنہاں سب سے آگاہ ہے۔ ہمارے مخفی اور آشکار گناہ اپنے لطف و کرم سے بخش دے۔

آمین یا رب العالمین.

٭٭٭

# سورہ الغاشیہ

|  |  |  |  |
| --- | --- | --- | --- |
| سورہ:۸۸ | پارہ:۳۰ | مکہ | آیت:۲۶ |

## تلاوت کی فضیلت

۱۔ پیغمبر اسلام ﷺ:

جو شخص اس کی تلاوت کرے گا۔ پروردگار عالم بروز قیامت اس کا حساب آسان کردے گا۔

۲۔ امام جعفر صادق ﷣:

جو شخص واجب اور مستحب نمازوں میں اس سورہ کی قرآت کی پابندی کرے گا۔ خدا اس کو دنیا و آخرت میں اپنے سائیہ رحمت میں جگہ دے گا۔

## دعا

خداوندا! جس دن تمام مخلوقات کی باز گشت تیری طرف ہے اور سب کا حساب تجھے لینا ہے۔ ہم پر اپنا لطف و کرم کر۔

پروردگارا! ہمیں اپنی رحمت کبریائی سے کام لے کر عذاب اکبر سے رہائی بخش۔

بارالٰہا! تیری جنت کی نعمتیں جن کا ایک گوشہ تونے اس سورہ میں بیان کیا ہے۔ بہت ہی بیش بہا اور شوق انگیز ہیں۔ اگر ہم اپنے اعمال کی وجہ سے اس کے مستحق نہیں ہیں تو ہمیں ان کو اپنے فضل و کرم سے مرحمت فرما۔

آمین یا رب العالمین.

٭٭٭

# سورہ والفجر

|  |  |  |  |
| --- | --- | --- | --- |
| سورہ:۸۹ | پارہ:۳۰ | مکہ | آیت:۳۰ |

## تلاوت کی فضیلت:

۱۔ پیغمبر اسلام ﷺ:

جو شخص اسے دس ۱۰؍ راتوں (اول ذی الحجہ کی دس راتوں) میں پڑھے گا خدا اس کے گناہوں کو بخش دیتا ہے۔ اور جو شخص باقی ایام میں پڑھے تو قیامت کے دن اس کے لئے نور و روشنی ہوگی۔

۲۔ امام جعفر صادق ﷣:

سورہ فجر کو ہر واجب و مستحب نمازوں میں پڑھو کہ یہ حسین ابن علی ﷦ کا سورہ ہے۔ جو شخص اسے پڑھے گا وہ قیامت میں امام حسین ﷣کے ساتھ ان کے درجے میں ہوگا۔ [[155]](#footnote-155)؎

نوٹ: دس۱۰؍ راتوں سے محرم کا پہلا عشرہ بھی مراد ہو سکتا ہے۔

## دعا

خداوندا ہمیں اس قسم کے اطمینان و سکون سے مفتخر فرما تاکہ ہم اس عظیم خطاب کے لائق و شائستہ بنیں۔

پروردگارا! اس مقام تک پہنچنا تیرے لطف و کرم کے بغیر ممکن نہیں ہے۔ ہمیں اپنے لطف و کرم سے نواز۔

بارالٰہا! ہم جانتے ہیں کہ یہ سکون و اطمینان تیرے ذکر کے سائے کے بغیر ممکن نہیں ہے تو ہمیں اپنے ذکر کی خود توفیق عطا فرما۔

آمین یا رب العالمین.

٭٭٭

# سورہ البلد

|  |  |  |  |
| --- | --- | --- | --- |
| سورہ:۹۰ | پارہ:۳۰ | مکہ | آیت:۲۰ |

## تلاوت کی فضیلت

۱۔ پیغمبر اسلام ﷺ:

جو شخص سورہ بلد پڑھے گا خدا اسے قیامت میں اپنے غضب سے امان میں رکھے گا۔[[156]](#footnote-156)؎

۲۔ امام جعفر صادق ﷣:

جو شخص نماز واجب میں سورہ بلد پڑھے گا وہ دنیا میں ان صالحین میں شمار ہوگا۔ جو بارگاہِ خدا میں مقام و منزلت رکھتے ہیں۔ اور انبیائ، شہداء کے دوستوں میں سے ہوگا۔[[157]](#footnote-157)؎

## دعا

خداوندا! ہمیں اس قسم کے جانگداز عذاب سے اپنے لطف و کرم کی پناہ میں محفوظ رکھنا۔ (ایسی حالت کہ دوزخ کی جلانے والی تمام بھٹیاں دہکادی جائیں گی اور تمام دروازے بند کردیتے جائیں گے۔

پروردگارا! ان گھاٹیوں سے گزر نا جو ہمارے سامنے ہیں۔ تیری توفیق کے بغیر ممکن نہیں ہیں تو اپنی توفیق کو ہم سے نہ روکنا۔

بارالٰہا! ہمیں اصحاب میمنہ کی صف میں جگہ دینا اور نیک اور ابرار لوگوں کے ساتھ محشور کرنا۔

آمین یا رب العالمین.

٭٭٭

# سورہ الشمس

|  |  |  |  |
| --- | --- | --- | --- |
| سورہ:۹۱ | پارہ:۳۰ | مکہ | آیت:۱۵ |

## تلاوت کی فضیلت:

۱۔ رسول خدا ﷺ:

جو شخص اس سورہ کو پڑھے گا تو گویا اس نے ان تمام چیزوں کی تعداد میں جن پر سورج اور چاند طلوع کرتے ہیں۔ صدقہ دیا ہے۔[[158]](#footnote-158)؎

## دعا

خداوندا! ہوائے نفس کے ساتھ مبارزہ کرنے میں تو ہماری مدد اور نصرت فرما۔

پروردگارا! تونے ہمیں فجور و تقویٰ کا الہام کیا ہے۔ ہمیں اس الہام سے فائدہ اٹھانے کی توفیق عنایت فرما۔

بارالٰہا! شیطان کے مکرو فریب انسان کے نفس میں مخفی و پوشیدہ ہیں۔ ہمیں ان مکروں کے شناخت سے آشنا کردے۔

آمین یا رب العالیمن.

٭٭٭

# سورہ اللیل

|  |  |  |  |
| --- | --- | --- | --- |
| سورہ:۹۲ | پارہ:۳۰ | مکہ | آیت:۲۱ |

## تلاوت کی فضیلت

۱۔ رسول خدا ﷺ:

جو اس سورہ کی تلاوت کرے گا۔ خدا اسے اس قدر عطا کرے گا کہ وہ راضی اور خوش ہوجائے گا۔ اور اسے سختیوں سے نجات دے گا۔ اور زندگی کی راہوں کو اس کے لئے آسان کردے گا۔

## دعا

خداوندا! ہم سب کو توفیق دے تاکہ ہم اس عظیم کار خیر میں قدم رکھیں۔

پروردگار! تمام اعمال میں ہمارے خلوص نیت میں اضافہ فرما۔

بارالٰہا! ہم تجھ سے دعا کرتے ہیں کہ تو ہمیں اپنی نعمت و رحمت کا اس طرح سے مشمول قرار دے کہ تو بھی ہم سے خوش ہو اور ہم بھی خوش اور راضی ہوں۔

آمین یا رب العالمین.

٭٭٭

# سورہ الضحیٰ

|  |  |  |  |
| --- | --- | --- | --- |
| سورہ:۹۳ | پارہ:۳۰ | مکہ | آیت:۱۱ |

## تلاوت کی فضیلت:

۱۔ پیغمبر اکرم ﷺ:

جو شخص اس کی تلاوت کرے گا۔ وہ ایسے لوگوں میں سے ہوگا جن سے اللہ راضی ہوگااور وہ اس لائق ہوگا کہ محمدؐ اس کی شفاعت کریں اور ہر یتیم اور سوال کرنے والے مسکین کے برابر دس۱۰؍دس۱۰؍ حسنان اس کے لئے ہوں گے۔[[159]](#footnote-159)؎

## دعا

خداوندا! تیری نعمتیں اس سے کہیں زیادہ ہیں کہ انھیں بیان کیا جا سکے۔ ان کو ہم سب سے سلب نہ کرنا اور اپنے فضل و کرم سے ان میں اضافہ فرمانا۔

پروردگارا! ہم اس دنیا میں تیرے احسان میں غرق ہیں اور یہ توقع رکھتے ہیں کہ اُس جہاں میں بھی اسی طرح ہوں۔

بارالٰہا! ہمیں توفیق مرحمت فرما کہ ہم ہمیشہ محروم لوگوں کے پشتیان اور یتمیوں کے حقوق کے محافظ ہوں۔

آمین، یا رب العالمین.

٭٭٭

# سورہ الم نشرح

|  |  |  |  |
| --- | --- | --- | --- |
| سورہ:۹۴ | پارہ:۳۰ | مکہ | آیت:۸ |

## تلاوت کی فضیلت

۱۔ پیغمبر اکرم ﷺ:

جو شخص اس سورہ کو پڑھے اس کو اس شخص کا اجر ملے گا جس نے محمدؐ کو غمگین دیکھا اور آپؐ کے قلب مبارک سے غم و اندوہ کو دور کیا ہو۔[[160]](#footnote-160)؎

## دعا

خداوندا! ہمارے دل کو حُب ذات سے خالی کردے اور اپنے عشق و محبت سے پُر کردے۔

پروردگارا! تونے خود وعدہ دیا ہے کہ ہر مشکل کے ساتھ راحت اور اُسود گی ہے۔ اس زمانے کے مسلمانوں کو ان عظیم اور سخت مشکلات سے جو دشمنوں کی طرف سے انھیں پہنچ رہی ہے آسودہ کر دے۔

بارالٰہا! تیری نعمتیں اور مواہب ہم پر بہت زیادہ ہیں۔ ہمیں ان کی شکر گزاری کی توفیق مرحمت فرما۔

آمین یا رب العالمین.

٭٭٭

# سورہ التین

|  |  |  |  |
| --- | --- | --- | --- |
| سورہ:۹۵ | پارہ:۳۰ | مکہ | آیت:۸ |

## تلاوت کی فضیلت

پیغمبر اکرم ﷺ:

جو شخص اس سورہ کو پڑھے گا، جب تک وہ دنیا میں رہے گا خدا اس کو دو نعمتیں عطا کرے گا۔ سلامتی اور یقین اور جب دنیا سے رخصت ہوجائے گا تو ان تمام لوگوں کی تعداد کے برابر جنھوں نے اس سورہ کو پڑھا ہے۔ ان سب کے ایک دن کے روزے کا ثواب اجر کے طور پر اسے عطا کرے گا۔[[161]](#footnote-161)؎

## دعا

خداوندا! ہم بھی گواہی دیتے ہیں کہ تو احکم الحاکمین ہے۔

پروردگارا! تونے ہی ہماری خلقت کو بہترین صورت میں قرار دیا ہے۔ ہمیں توفیق عطا فرما کہ ہمارا عمل اور ہمارے اخلاق بھی بہترین صورت میں ہوں۔

آمین یا رب العالمین.

٭٭٭

# سورہ علق

|  |  |  |  |
| --- | --- | --- | --- |
| سورہ:۹۶ | پارہ:۳۰ | مکہ | آیت:۱۹ |

## تلاوت کی فضیلت

امام جعفر صادق ﷣:

جو شخص دن میں یا رات کو ’’سورہ اقراء باسم ربّک‘‘ بڑھے گا وہ اس رات یا دن کو اگر مر جائے تو وہ دنیا سے شہید جائے گا اور خدا اسے شہید مبعوث کرے گا اور شہیدوں کی صف میں اسے جگہ دے گا۔ اور وہ قیامت میں اس شخص کی مانند ہوگا۔ جس نے راہ خدا میں پیغمبر اکرم ﷺ نور مجسم کی معیت میں شمشیر سے جہاد کیا ہو۔[[162]](#footnote-162)؎

## دعا

خداوندا! ہمیں کبرو غرور سے جو تجھ سے دوری کا اصل سبب ہے۔ محفوظ رکھ۔

پروردگارا! ہمیں دنیا و آخرت میں ایک لمحہ کے لئے بھی ہمارے اپنے سپرد نہ کرنا۔

بارالٰہا! ہمیں ایسی قدرت عطا فرما کہ ہم ان مغرور متکبّرین کی ناک کو، جو تیرے سامنے سدّراہ بنے ہوئے ہیں رگڑ کر رکھ دیں۔ اور ان کے تمام منصوبوں کو مٹادیں۔

آمین، یا رب العالمین.

٭٭٭

# سورہ القدر

|  |  |  |  |
| --- | --- | --- | --- |
| سورہ:۹۷ | پارہ:۳۰ | مکہ | آیت:۵ |

## تلاوت کی فضیلت

۱۔ پیغمبر اکرم ﷺ:

جو شخص اس سورہ کی تلاوت کرے گا وہ اس شخص کی طرح ہوگا جس نے ماہ رمضان کے روزے رکھے اور شبِ قدر کو احیاء کیا ہو۔ [[163]](#footnote-163)؎

۲۔ امام محمد باقر ﷣:

جو شخص سورۂ انا انزلناہُ کو بلند آواز سے پڑھے وہ اس شخص کے مانند ہے جس نے راہ خدا میں تلوار کھینچی اور جہاد کیا اور وہ شخص جو اسے آہستہ اور پنہاں آواز میں پڑھے وہ اس شخص کے مانند ہے جو راہ خدا میں اپنے خون میں لت پت ہو۔

## دعا

خداوندا! ہمیں اس قسم کی بیداری و آگا ہیں عطا فرما کہ لیلۃ القدر کی فضیلت سے پورا پورا فائدہ اٹھائیں۔

پروردگارا! ہماری چشم اُمید تیرے لطف و کرم پر لگی ہوئی ہے ہمارے مقدرات کو اس کے موافق معین فرما۔

بارالٰہا! ہمیں اس مہینے کے محرومین میں سے قرار نہ دے کہ جس سے بالاتر کوئی محرومیت نہیں ہے۔

آمین یا رب العالمین.

٭٭٭

# سورہ البینۃ

|  |  |  |  |
| --- | --- | --- | --- |
| سورہ:۹۸ | پارہ:۳۰ | مکہ | آیت:۸ |

## تلاوت کی فضیلت

پیغمبر اکرم ﷺ:

اگر لوگوں کو معلوم ہوتا کہ اس سورہ میں کون کون سی برکتیں ہیں تو وہ اپنے گھروالوں اور مال و منال کو چھوڑ کر اس کی طرف بڑھتے۔

## تلاوت کا اجر و ثواب

آپؐ نے فرمایا:

کوئی منافق اور وہ لوگ جن کے دل میں شک و شبہ ہے اس کی تلاوت نہیں کریں گے۔ لیکن اگر کوئی شخص اسے رات کے وقت پڑھے گا تو خدا ایسے فرشتے کو مامور کرے گا۔ جو اس کے دین و دنیا کی حفاظت کریں گے اور اس کے لیئے بخشش اور رحمت طلب کریں گے۔

اور اگر دن میں پڑھے گا تو ان چیزوں کی مقدار میں جنھیں دن روشن کرتا ہے اور رات انھیں تاریک بنادیتی ہے۔ اسے ثواب دیں گے۔[[164]](#footnote-164)؎

## دعا

خداوندا! ہم خیر ابریۃ کے بلند مقام تک پہنچنے کے لئے تیرے لطف و کرم سے مدد طلب کرتے ہیں۔

پروردگارا! ہمیں اس عظیم اور بزرگ ہستی کے شیعوں اور پیر و کاروں میں سے قرار دے۔ جو اس کے لئے سب سے لائق اور شائسۃ ہے۔

بارالٰہا! ہمیں اس قسم کا خلوص مرحمت فرما کہ ہم تیرے سوا کسی کی پرستش نہ کریں۔ اور تیرے غیر سے محبت نہ رکھیں۔

آمین یا رب العالمین.

٭٭٭

# سورہ الزلزال

|  |  |  |  |
| --- | --- | --- | --- |
| سورہ:۹۹ | پارہ:۳۰ | مدینہ | آیت:۸ |

## تلاوت کی فضیلت

۱۔ پیغمبر اکرم ﷺ:

جو شخص اس کی تلاوت کرے گویا اس نے سورہ بقرہ کی قرآت کی اس کا اجر و ثواب اس شخص کے برابر ہے جس نے قرآن کے ایک چوتھے حصے کی قرائت کی۔[[165]](#footnote-165)؎

۲۔ امام جعفر صادق ﷣:

سورہ اذا زلزلت الارض کی تلاوت کرنے سے ہرگز خستہ نہ ہونا کیوں کہ جو شخص اس کو نافلہ نمازوں میں پڑھے گا۔ وہ ہرگز زلزلہ میں گرفتار نہ ہوگا۔ اور نہ ہی اس کی وجہ سے مرے گا اور مرتے دم تک صاعقہ اور آفات دنیا میں سے کسی آفت میں گرفتار نہ ہوگا۔[[166]](#footnote-166)؎

## دعا

خداوندا! جب تیرا پیغمبرؐ اس عظمت و بزرگی کے باوجود تیری بخشش اور عفو پر دل پستہ ہے۔ تو پھر ہما ری حالت تو واضح ہے۔

پروردگارا! اگر ہمارے اعمال ہماری نجات کا معیار ہوں تو وائے ہے ہماری حالت پر اور اگر تیرا کرم ہمارا مدد گار ہوتو بھر خوشا حال۔

بارالٰہا! جس دن ہمارے چھوٹے بڑے گناہ ہمارے سامنے مجسم ہوجائیں گے۔ اس دن کے لئے ہم صرف تیرے ہی لطف و کرم پر نظر رکھے ہوئے ہیں۔

آمین یا رب العالمین.

٭٭٭

# سورہ العادیات

|  |  |  |  |
| --- | --- | --- | --- |
| سورہ:۱۰۰ | پارہ:۳۰ | مکہ | آیت:۱۱ |

## تلاوت کی فضیلت

۱۔ پیغمبر اسلام ﷺ:

جو شخص اس سورہ کی تلاوت کرے گا تو تمام حاجیوں کی تعداد سے (جو عید قربان کی رات) مزدلفہ میں توقف کرتے ہیں اور وہاں حاضر رہتے ہیں۔ دس۱۰؍ گنا زیادہ نیکیاں اسے دی جائیں گے۔

۲۔ امام جعفر صادق ﷣:

جو شخص سورہ عادیات کو پڑھے گا اور اس کی مداومت کرے گا تو خدا اسے قیامت کے دن خصوصیت کے ساتھ امیر المومنین ﷣کے ہمراہ مبعوث کرے گا اور آپ کی جماعت میں اور آپ کے دوستوں کے درمیان ہوگا۔[[167]](#footnote-167)؎

بعض روایات میں یہ بھی معلوم ہوتا ہے کہ سورہ عادیات نصف قرآن کے برابر ہے۔[[168]](#footnote-168)؎

## دعا

خداوندا! ہمیں اپنی رضا اور خوشنودی کی راہ میں جہاد کرنے اور قربانی دینے کی توفیق مرحمت فرما۔

پروردگارا! نفس سرکش، ناشکری اور کفران کی طرف مائل رہتا ہے۔ ہمیں اس کے خطرات سے محفوظ فرما۔

بارالٰہا! تو ہر شخص کے اندرونی اور بیرونی اسرار سے آگاہ ہے اور ہمارے اعمال سے باخبر ہے۔ اپنے لطف و کرم اور عنایت و بخشیش سے ہمارے ساتھ سلوک کرنا۔

آمین یا رب العالمین.

٭٭٭

# سورہ القارعۃ

|  |  |  |  |
| --- | --- | --- | --- |
| سورہ:۱۰۱ | پارہ:۳۰ | مکہ | آیت:۱۱ |

## تلاوت کی فضیلت

۱۔ امام محمد باقر ﷣:

جو شخص سورہ قارعہ کو پڑھے گا تو خدا وند تعالیٰ اسے دجال کے فتنے اور اس پر ایمان لانے سے محفوظ رکھے گا۔ اور اسے قیامت کے دن انشاء اللہ پیپ سے دور رکھے گا۔[[169]](#footnote-169)؎

## دعا

خداوندا! ہمارے عمل کی ترازو کو محمد و آل محمد ﷺ کی محبت کے ذریعے سنگین اور وزنی کردے۔

پروردگارا! عیشۃ الرّاضیہ کا حصول تیرے لطف و کرم کے بغیر آسان نہیں ہے۔ پس تو خود ہی اس راہ میں ہماری مدد فرما۔

بارالٰہا! تیری دوزخ کی آگ بہت ہی سخت جلانے والی ہے اور ہم میں اس کو برداشت کرنے کی طاقت نہیں ہے اسے اپنے رحم و کرم کے پانی سے ہمارے لئے خاموش کردے۔

آمین یا رب العالمین.

٭٭٭

# سورہ التکاثر

|  |  |  |  |
| --- | --- | --- | --- |
| سورہ:۱۰۲ | پارہ:۳۰ | مکہ | آیت:۸ |

## تلاوت کی فضیلت

۱۔ پیغمبر اکرم ﷺ:

جو شخص اس کو پڑھے گا تو خدا اُس سے ان نعمتوں کا حساب نہیں لے گا۔ جو اس نے اسے دارِ دنیا میں دی ہیں۔ اور اسے اس قدر اجر و ثواب عطا کرے گا گویا کہ اس نے قرآن کی ہزار آیتوں کی تلاوت کی ہے۔[[170]](#footnote-170)؎

۲۔ امام جعفر صادق ﷣:

اس سورہ کا واجب اور مستحب نمازوں میں پڑھنا شہداء کی شہادت کا ثواب رکھتا ہے۔ (وہی مدرک، تلخیص کے ساتھ)

## دعا

خداوندا! تو اپنی بے انتہا نعمتوں کو خصوصاً ایمان و ولایت کی نعمت کو ہمیشہ ہمیشہ ہم پر جاری رکھ۔

پروردگارا! ہمیں ان تمام نعمتوں کے حق کی ادائیگی کی توفیق مرحمت فرما۔

بارالٰہا! ہم پر ان عظیم نعمتوں میں اضافہ کرتارہ اور انہیں ہرگز ہم سے سلب نہ کرنا۔

آمین یا رب العالمین.

٭٭٭

# سورہ العصر

|  |  |  |  |
| --- | --- | --- | --- |
| سورہ:۱۰۳ | پارہ:۳۰ | مکہ | آیت:۳ |

## تلاوت کی فضیلت

۱۔ امام جعفر صادق ﷣:

جو شخص سورہ والعصر کو نافلہ نمازوں میں پڑھے گا۔ خدا اسے قیامت کے دن اس حالت میں اٹھائے گا کہ اس کا چہرہ نورانی، لب خنداں اور اس کی آنکھ خدا کی نعمتوں سے روشن اور ٹھنڈی ہوگی یہاں تک کہ وہ جنت میں داخل ہوگا۔[[171]](#footnote-171)؎

## دعا

خداوندا! ہمیں صبر و استقامت اور حق و صبر کی ایک دوسرے کو وصیت و نصیحت کرنے کی توفیق مرحمت فرما۔

پروردگارا! ہم سب خسارے میں ہیں اور خسارے کی تلافی تیرے لطف و کرم کے بغیر ممکن نہیں ہے۔

بارالٰہا! ہم ان چاروں احکام پر جو تونے اس سورہ میں دیئے ہیں عمل کرنا چاہتے ہیں، تو ہمیں اس کی توفیق عطافرما۔

آمین یا رب العالمین.

٭٭٭

# سورہ الہُمِزۃ

|  |  |  |  |
| --- | --- | --- | --- |
| سورہ:۱۰۴ | پارہ:۳۰ | مکہ | آیت:۹ |

## تلاوت کی فضیلت

۱۔ پیغمبر اسلام ﷺ:

جو شخص اس سورہ کی تلاوت کرے گا اسے ان لوگوں کی تعداد سے جنھوں نے محمدؐ اور ان کے اصحاب کا مذاق اڑایا تھا، دس ۱۰؍ گنا حسنات دیئے جائیں گے۔

۲۔ امام جعفر صادق ﷣:

جو شخص اس کو واجب نماز میں پڑھے گا، تو اس سے فقر و فاقہ دور ہو جائے گا اور روزی اس کا رخ کرے گی۔ اور قبیح اور بری موت اس سے دور ہوجائے گی۔[[172]](#footnote-172)؎

## دعا

خداوندا !ہمیں مال و غضب، دنیا و شہوات کی مستی سے محفوظ فرما۔

پروردگارا! ہمیں شیطان کے تسلط اور درہم و دینار کی بندگی سے رہائی عطافرما۔

بارالٰہا! جہنم کی آگ سخت توڑے والی ہے اور تیرے لطف و کرم کے بغیر اس سے نجات ممکن نہیں ہے۔ ہمیں اپنے لطف کا مشمول قرار دے۔

آمین یا رب العالمین.

٭٭٭

# سورہ الفیل

|  |  |  |  |
| --- | --- | --- | --- |
| سورہ:۱۰۵ | پارہ:۳۰ | مکہ | آیت:۵ |

## تلاوت کی فضیلت

۱۔ امام جعفر صادق ﷣:

جو شخص سورہ فیل کو نماز واجب میں پڑھے گا۔ قیامت میں ہر پہاڑ اور ہموار زمین اور سنگلاخ حصے اس کو گواہی دیے گے کہ وہ نماز گذاروں میں سے ہے۔ اور ایک منادی ندادے گا کہ تم نے میرے بندے کے بارے میں سچ کہا ہے میں تمہاری گواہی کو اس کے حق میں قبول کرتا ہوں۔ میرے بندے کو حساب کے بغیر جنت میں داخل کردو۔ کیوں کہ وہ الیسا شخص ہے، جسے میں دوست رکھتا ہوں اور اس کے عمل کو بھی دوست رکھتا ہوں۔[[173]](#footnote-173)؎

## دعا

خداوندا! ہمیں توفیق مرحمت فرما کہ ہم اس توحید کے عظیم مرکز کی پاسداری کریں۔

پروردگارا! ان لوگوں کے ہاتھ، جو اس مقدس مرکز کی ظاہری حفاظت پر قناعت کرنا چاہتے ہیں، لیکن اس کی حقیقت کے پیام کو نظر انداز کرتے ہیں، ان کو مرکز سے کاٹ دے۔

بارالٰہا! تمام اشتیاق رکھنے والوں کو مکمل آگا ہی و عرفان کے ساتھ اس کی زیارت نصیب فرما۔

آمین یا رب العالمین.

٭٭٭

# سورہ القُریش

|  |  |  |  |
| --- | --- | --- | --- |
| سورہ:۱۰۶ | پارہ:۳۰ | مکہ | آیت:۴ |

## تلاوت کی فضیلت

۱۔ پیغمبر اکرم ﷺ:

جو شخص اس کو پڑھے تو اسے ان لوگوں کی تعداد سے دس۱۰؍ گنا نیکیاں دی جائیں گی جنھوں نے خانۂ کعبہ کا طواف کیا ہے۔ یا وہاں اعتکاف کیا ہے۔[[174]](#footnote-174)؎

## دعا

خداوندا! ہمیں عبادت و بندگی اور نعمتوں کا شکر ادا کرنے اور اس عظیم گھر کی حفاظت، پاسداری اور احترام کرنے کی توفیق مرحمت فرما۔

پروردگارا! اس عظیم اسلامی مرکز کو روز بروز زیادہ سے زیادہ دنیا جہاں کے مسلمانوں کے لیے حلقۂ اتصال قرار دے۔

بارالٰہا! سارے خونخوار دشمنوں اور ان لوگوں کے جو اس عظیم مرکز سے غلط فائدہ اٹھاتے ہیں ہاتھ کاٹ دے۔

آمین یا رب العالمین.

٭٭٭

# سورہ الماعون

|  |  |  |  |
| --- | --- | --- | --- |
| سورہ:۱۰۷ | پارہ:۳۰ | مکہ | آیت:۷ |

## تلاوت کی فضیلت

۱۔ امام محمد باقر ﷣:

جو شخص اس سورے کو نافلہ اور فریضہ نمازوں میں پڑھے گا تو خدا اس کے نماز و روزہ کو قبول کرے گا اور ان کاموں کے مقابلے میں جو اس دنیا کی زندگی میں سرزد ہوئے ہیں۔ اس کا کوئی حساب نہیں لے گا۔[[175]](#footnote-175)؎

## دعا

خداوندا! خلوص نیت سخت مشکل کام ہے، تو خود اس راہ میں ہماری مدد فرما۔

پروردگارا! ہمیں ایسا ایمان مرحمت فرما کہ تیرے ثواب و عقاب کے علاوہ اور کچھ نہ سوچیں اور مخلوق کی رضا مندی ار خو شنودی اور غصہ و غضب تیری راہ میں ہمارے لئے یکساں ہوں۔

بارالٰہا! اس راہ میں جو خطا اور غلطی اب تک ہم نے کی ہے وہ بخش دے۔

آمین یا رب العالمین.

٭٭٭

# سورہ الکوثر

|  |  |  |  |
| --- | --- | --- | --- |
| سورہ:۱۰۸ | پارہ:۳۰ | مکہ | آیت:۳ |

## تلاوت کی فضیلت

۱۔ پیغمبر اسلام ﷺ:

جو شخص اس کی تلاوت کرے گا خدا اسے جنت کی نہروں سے سیراب کرے گا۔ اور ہر قربانی کی تعداد میں جو خدا کے بندے عید (قرباں) کے دن کرتے ہیں اور اس طرح سے وہ قربانیاں جو اہل کتاب اور مشرکین دیتے ہیں۔ ان سب کے برابر اس کو اجر دے گا۔[[176]](#footnote-176)؎

## دعا

خداوندا! ہمیں اس خیر کثیر کی برکات سے جو تو نے اپنے پیغمبر کو مرحمت فرمائی ہیں محروم نہ کرنا۔

پروردگار! تو جانتا ہے کہ ہم آنحضرت صلی اللہ علیہ و آلہٖ و سلم اور ان کی ذریت طاہرہ کو خلوص دل کے ساتھ دوست رکھتے ہیں لہٰذا ہمیں ان ہی کے ساتھ محشور کرنا۔

بارالٰہا! آنحضرت ﷺ اور آپ کے دین و آئین کی بہت بڑی عظمت ہے اس عظمت و عزت و شوکت میں روز بروز اضافہ فرما۔

آمین یا رب العالمین.

٭٭٭

# سورہ الکفرون

|  |  |  |  |
| --- | --- | --- | --- |
| سورہ:۱۰۹ | پارہ:۳۰ | مکہ | آیت:۶ |

## تلاوت کی فضیلت

۱۔ پیغمبر اسلام ﷺ:

جو شخص سورہ قل یا ایہا الکافرون پڑھے گا تو اسے وہ اجر ملے گا جو چوتھائی قرآن پڑھنے پر ہوتا ہے۔ سر کش شیاطین اس سے دور رہیں گے۔ وہ شرک سے پاک ہوجائے گا اور روز قیامت کی گھیراہٹ سے امان میں رہے گا۔

۲۔ جب بستر پر جائے تو سورہ قل یا ایہا الکافرون کو پڑھے۔ اس کے بعد سو جائے، کیوں کہ یہ شرک سے بیزاری ہے۔

۳۔ سفر پر جانے سے پہلے پڑھے۔ زادِراہ کے لحاظ سے بہتر ہے کہ ان ۵ سورتوں کو پڑھ لیا کرے:

(۱) قل یا ایہا الکافرون

(۲) اذا جاء نصر اللہ و الفتح (سورہ النصر)

(۳) قل ہو اللہ

(۴) قل اعوذ برب الفلق

(۵) قل اعوذ برب الناس

۴۔ امام جعفر صادق ﷣:

یہ سورہ رُبع قرآن ہے۔ اس سورہ کے تلاوت کے بعد اِعْبَدُ اللّٰہَ وَحْدَہٗ - اِعْبَدُ اللّٰہَ وَحْدَہٗ پڑھو۔[[177]](#footnote-177)؎

## دعا

خداوندا! ہمیں شرک اور شرک آلودہ افکار و اعمال سے دور رکھ۔

پروردگارا! ہمارے زمانے کے مشرکین کے وسوسے بھی خطرناک ہین۔ ہمیں ان کے دامِ فریب میں گرفتار ہونے سے محفوظ رکھ۔

بارالٰہا! ہمیں ایسی شجاعت اور صراحت و قطیعت مرحمت فرما کہ ہم بھی پیغمبر اکرم صلی اللہ علیہ و آلہٖ و سلم کی طرح ہر قسم کے کفر و شرک کی مصالحت کی پیش کش کو رد کردیں۔

آمین یا رب العالمین.

٭٭٭

# سورہ النصر

|  |  |  |  |
| --- | --- | --- | --- |
| سورہ:۱۱۰ | پارہ:۳۰ | مدینہ | آیت:۳ |

## تلاوت کی فضیلت

۱۔ پیغمبر اکرم ﷺ:

جو شخص اس کی تلاوت کرے گا وہ اس شخص کے مانند ہے جو پیغمبر کے ہمراہ تھا۔

۲۔ امام جعفر صادق ﷣:

جو شخص اس سورہ کو نافلہ یا واجب نمازوں میں پڑھے گا۔ خدا اس کو اس کے تمام دشمنوں پر فتح یاب کرے گا۔ اور وہ قیامت میں اس حالت میں واردِ محشر ہوگا کہ اس کے ہاتھ میں ایک عہد نامہ ہوگا۔ جو بات کرے گا۔ خدا نے اسے اس کی قبر کے اندر سے باہر بھیجا ہے۔ اور وہ جہنم کی آگ سے امان نامہ ہے۔[[178]](#footnote-178)؎

## دعا

خداوندا! تو اس بات کی قدرت رکھتا ہے کہ اس دیرینہ عظمت کو آنحضرت ﷺ کی سنت کی اقتداء کے سائے میں مسلمانوں کے لئے دوبارہ پلٹا دے۔

پروردگارا! ہمیں پیغمبر اسلام ﷺ کے سچے دوستوں کے زمرہ میں قرار دے۔

بارالٰہا! ہمیں ایسی توفیق مرحمت فرما کہ ہم دنیا میں اسلام کی عادلانہ حکومت کو اس طرح پھیلائیں کہ ساری دنیا کے لوگ فوج در فوج اسے دل و جان سے قبول کر لیں۔

آمین یا رب العالمین.

٭٭٭

# سورہ اَللَّہَبُ

|  |  |  |  |
| --- | --- | --- | --- |
| سورہ:۱۱۱ | پارہ:۳۰ | مکہ | آیت:۵ |

## تلاوت کی فضیلت

۱۔ پیغمبر اکرم ﷺ:

جو شخص اس سورہ کی تلاوت کرے گا مجھے امید ہے کہ خدا اسے اور ابولہب کو ایک گھر میں اکٹھا نہیں کرے گا۔ (یعنی وہ اہل بہشت سے ہوگا جب کہ ابو لہب اہل دوزخ سے ہے)[[179]](#footnote-179)؎

## دعا

خداوندا! ہمارے دل کو ہر قسم کے تردُّد اور عناد سے پاک کردے۔

پروردگارا! ہم سب اپنے انجام اور عاقبت کار سے دڑتے ہیں ہمیں امن و سکون و آرام بخش دے۔ وَاجْعَلْ عَاقِبَۃ اَمْرِنَا خَیْرًا (ہماری عاقیت بخیر کر)

بارالٰہا! ہم جانتے ہیں کہ اس عظیم عدالت میں نہ تو مال و دولت کام آتے ہیں اور نہ ہی کوئی رشتہ داری فائدہ دیتی ہے صرف تیرا لطف و کرم ہی کام آتا ہے۔ لہٰذا ہم پر اپنا لطف و کرم کر۔

آمین یا رب العالمین.

٭٭٭

# سورہ الاخلاص

|  |  |  |  |
| --- | --- | --- | --- |
| سورہ:۱۱۲ | پارہ:۳۰ | مکہ | آیت:۴ |

## تلاوت کی فضیلت

۱۔ پیغمبر اکرم ﷺ:

سورہ اخلاص ایک تہائی قرآن کے برابر ہے اسے رات میں پڑھا کرو۔

۲۔ اٹھتے بیٹھتے چلتے اور سوار ہوتے قل ہو اللہ پڑھا کرو۔ اس طرح پڑھنے سے سعد بن معاذ کے جنازے پر ستر ہزار فرشتوں نے جس میں حضرت جبر ئیل ﷣ بھی شامل تھے، نماز پڑھی۔

۳۔ پنجگانہ نمازوں میں قل ہو اللہ پڑھنے والا نماز یوں میں شمار ہوگا۔

۴۔ جو شخص خدا اور روز قیامت پر ایمان رکھتا ہے وہ ہر نماز کے بعد قل ہو اللہ احد کے پڑھنے کو ترک نہ کرے کیوں کہ جو شخص اسے پڑھے گا۔ خدا اس کے لئے خیر دنیا و آخیرت جمع کردے گا۔ اور خد اسے اور اس کے ماں باپ اور اسکی اولاد کو بخش دے گا۔

۵۔ گھر میں داخل ہوتے وقت اس سورہ کا پڑھنا رزق کو بڑھاتا ہے۔ اور فقرو فاقہ کو دور کر دیتا ہے۔

۶۔ امام زین العابدین ﷣:

خدا وند تعالیٰ جانتا تھا کہ آخری زمانہ میں ایسی قومیں آئیں گی جو سائل میں تعمق اور غور و خوض کرنے والی ہوں گی لہٰذا اس نے (مباحث توحید اور خدا شناسی کے سلسلے میں) سورہ قل ہو اللّٰہُ احد اور سورۂ حدید کی ابتدائی آیات ’’علیم بذات الصُّدُور‘‘ تک نازل فرمائیں جو شخص اس سے زیادہ کا طلب گار ہوگا وہ ہلاک ہوگا۔[[180]](#footnote-180)؎

## دعا

خداوندا! ہمیں ساری عمر توحید کے راستے پر ثابت قدم رکھ۔

پروردگارا! شرک کی شاخیں بھی توحید کی شاخوں کی طرح بہت زیادہ ہیں۔ اور تیرے لطف کے بغیر شرک سے نجات ممکن نہیں تو ہمیں اپنے لطف و کرم کا مشمول قراردے۔

بارالٰہا! ہمیں توحید کے ساتھ زندہ رکھنا اور توحید کے ساتھ ہی ہمیں موت دینا اور حقیقت توحید کے ساتھ ہمیں محشور کرنا۔

آمین یا رب العالمین.

٭٭٭

# سورہ الفلق اور سورہ الناس

|  |  |  |  |
| --- | --- | --- | --- |
| سورہ:۱۱۳ | پارہ:۳۰ | مکہ | آیت:۵ |
| سورہ:۱۱۴ | پارہ:۳۰ | مکہ | آیت:۶ |

## تلاوت کی فضیلت

۱۔ پیغمبر اکرم ﷺ:

مجھ پر ایسی آیتیں نازل ہوئی ہیں کہ ان کی مثل اور مانند اور نازل نہیں ہوئیں اور وہ جو سورتیں فلق اور ناس ہیں۔

۲۔ امام محمد باقر ﷣:

جو شخص نماز وتر میں سورہ فلق و ناس اور قل ہو اللہ احد کو پڑھے گا تو اس کو یہ کہا جائے گا کہ اے بندہ ٔخدا تجھے بشارت ہو تیری نماز وتر خدا نے قبول کر لی ہے۔

۳۔ پیغمبر اکرم ﷺ:

قرآن کی سورتوں میں سب سے افضل و برتر سورے معوذتیں ہیں ہر آدمی نماز صبح میں تلاوت کرے اور جب بیدار ہو تو یا سونے لگے تو ان دونوں سورتوں کو پڑھا کرے۔[[181]](#footnote-181)؎

## دعا

۱۔ سورہ فلق:

خدا وندا! ہم بھی حاسدوں کے شر سے تیری مقدس ذات سے پناہ مانگتے ہے۔

پروردگارا! ہم تجھ سے یہ درخواصت کرتے ہیں کہ تو ہمیں بھی دوسروں پر حسد کرنے سے محفوظ رکھ۔

بارالٰہا! ہمیں نفآثات فی العقد اور راہ حق میں وسوسے دالنے والوں کے شر سے محفوظ رکھ۔

آمین یا رب العالمین.

٭٭٭

## دعا

۲۔ سورہ الناس

خداوندا! تو ہمیں تمام شکوک و شبہات سے اور خناس کے تمام وسوسوں سے محفوظ فرما۔

پروردگارا! دام فریب سخت ہے اور دشمن بیدار اور اس کے منصوبے مخفی اور پنہاں ہیں اور تیرے لطف کے بغیر نجات ممکن نہیں ہے۔ آمین یا رب العالمین.

٭٭٭

# جدول

## تلاوت کے اوقات کے لحاظ سے مخصوص قرآنی سورے

روزانہ نماز واجب میں (پہلی رکعت میں)

|  |  |  |  |  |
| --- | --- | --- | --- | --- |
| نمبر شمار | پارہ نمبر | سورہ نمبر | نام سورہ | کیفیت |
| ۱ | ۲۶ | ۵۰ | ق | (مستحب نمازوں میں بھی) |
| ۲ | ۲۷ | ۵۷ | الحدید |  |
| ۳ | ۲۸ | ۵۸ | المجادلۃ | (مستحب نمازوں میں بھی) |
| ۴ | ۲۸ | ۶۰ | الممتحنۃ | (مستحب نمازوں میں بھی) |
| ۵ | ۲۸ | ۶۱ | الصف | (مستحب نمازوں میں بھی) |
| ۶ | ۲۸ | ۶۴ | التغابن |  |
| ۷ | ۲۸ | ۶۵ | الطلاق |  |
| ۸ | ۲۸ | ۶۶ | التحریم |  |
| ۹ | ۲۹ | ۶۸ | القلم |  |
| ۱۰ | ۲۹ | ۶۹ | الحاقۃ | (نوافل میں بھی) |
| ۱۱ | ۲۹ | ۷۱ | نوح | (مستحب نمازوں میں بھی) |
| ۱۲ | ۲۹ | ۷۴ | المدثر |  |
| ۱۳ | ۳۰ | ۸۲ | الاِنفطار |  |
| ۱۴ | ۳۰ | ۸۳ | المطففین |  |
| ۱۵ | ۳۰ | ۸۴ | الانشقاق | (نوافل) |
| ۱۶ | ۳۰ | ۸۶ | الطارق |  |
| ۱۷ | ۳۰ | ۸۸ | الخاشیۃ |  |
| ۱۸ | ۳۰ | ۸۷ | الاعلیٰ | (نوافل میں بھی) |
| ۱۹ | ۳۰ | ۸۹ | الفجر |  |
| ۲۰ | ۳۰ | ۹۰ | البلد |  |
| ۲۱ | ۳۰ | ۱۰۲ | التکاثر |  |
| ۲۲ | ۳۰ | ۱۰۴ | الہمزۃ |  |
| ۲۳ | ۳۰ | ۱۰۵ | الفیل |  |
| ۲۴ | ۳۰ | ۱۰۷ | الماعون |  |
| ۲۵ | ۳۰ | ۱۱۰ | النصر |  |

٭٭٭

روزانہ نوافل نمازوں میں

|  |  |  |  |  |
| --- | --- | --- | --- | --- |
| نمبر شمار | پارہ نمبر | سورہ نمبر | نام سورہ | کیفیت |
| ۱ | ۲۹ | ۶۹ | الحاقۃ | (واجب میں بھی) |
| ۲ | ۳۰ | ۸۲ | الانفطار |  |
| ۳ | ۳۰ | ۸۴ | الانشقاق | (واجب میں بھی) |
| ۴ | ۳۰ | ۸۷ | الاعلیٰ | (واجب میں بھی) |
| ۵ | ۳۰ | ۹۹ | الزلزال |  |
| ۶ | ۳۰ | ۱۰۳ | العصر |  |
| ۷ | ۳۰ | ۱۰۷ | الماعون | (واجب میں بھی) |
| ۸ | ۳۰ | ۱۱۰ | النصر | (واجب میں بھی) |

٭٭٭

روزانہ مستحب نمازوں میں

|  |  |  |  |  |
| --- | --- | --- | --- | --- |
| نمبر شمار | پارہ | سورہ نمبر | نام سورہ | کیفیت |
| ۱ | ۲۶ | ۵۰ | ق | (واجب میں بھی) |
| ۲ | ۲۸ | ۵۸ | المجادلۃ | (واجب میں بھی) |
| ۳ | ۲۸ | ۶۰ | الممتحنۃ | (واجب میں بھی) |
| ۴ | ۲۸ | ۶۱ | الصف | (واجب میں بھی) |
| ۵ | ۲۹ | ۶۸ | القلم | (واجب میں بھی) |
| ۶ | ۲۹ | ۶۹ | الحاقۃ | (واجب و نوافل) |
| ۷ | ۲۹ | ۷۱ | نوح |  |
| ۸ | ۳۰ | ۸۸ | الغاشیۃ | (واجب میں بھی) |
| ۹ | ۳۰ | ۱۰۲ | التکاثر | (واجب میں بھی) |

٭٭٭

روزانہ آہستہ اور بلند آواز میں۔

|  |  |  |  |  |
| --- | --- | --- | --- | --- |
| نمبر شمار | پارہ نمبر | سورہ نمبر | نام سورہ | کیفیت |
| ۱ | ۳۰ | ۹۷ | القدر |  |
| ۲ | ۳۰ | ۹۸ | البینۃ |  |

٭٭٭

روزانہ ہر وقت اٹھتے، بیٹھتے، چلتے، پھرتے۔

|  |  |  |  |  |
| --- | --- | --- | --- | --- |
| نمبر شمار | پارہ نمبر | سورہ نمبر | نام سورہ | کیفیت |
| ۱ | ۳۰ | ۱۱۲ | الاخلاص |  |

٭ نماز پنجگانہ میں۔

٭ سفر کرتے ہوئے (دس ۱۰؍ بار)

٭ گھر میں داخل ہوتے ہوئے (ایک بار)

|  |  |  |  |  |
| --- | --- | --- | --- | --- |
| نمبر شمار | پارہ نمبر | سورہ نمبر | نام سورہ | کیفیت |
| ۱ | ۳۰ | ۱۱۲ | الاخلاص |  |

٭٭٭

روزانہ (منازل آخرہ سے)

|  |  |  |  |  |
| --- | --- | --- | --- | --- |
| نمبر شمار | پارہ نمبر | سورہ نمبر | نام سورہ | کیفیت |
| ۱ | ۱۲ | ۱۲ | یوسف |  |
| ۲ | ۲۵ | ۴۳ | الزخرف |  |
| ۳ | ۲۵ | ۴۴ | الدخان |  |
| ۴ | ۳۰ | ۷۸ | النباء |  |

٭٭٭

روزانہ نافلہ نماز صبح

|  |  |  |  |  |
| --- | --- | --- | --- | --- |
| نمبر شمار | پارہ نمبر | سورہ نمبر | نام سورہ | کیفیت |
| ۱ | ۳۰ | ۱۰۹ | الکٰفرون |  |

٭٭٭

روزانہ بعد نماز صبح

|  |  |  |  |  |
| --- | --- | --- | --- | --- |
| نمبر شمار | پارہ نمبر | سورہ نمبر | نام سورہ | کیفیت |
| ۱ | ۲۲/۲۳ | ۳۶ | یٰسین | ۹۳ عدد یا محمدؐ تسبیح کے بعد |
| ۲ | ۲۷ | ۵۵ | الرحمٰن |  |
| ۳ | ۲۹ | ۷۳ | المزمل |  |
| ۴ | ۲۹ | ۷۶ | الدہر | خصوصاً (ہر دو شنبہ - نماز صبح کی پہلی رکعت میں) (ہر جمعرات وقت صبح) |
| ۵ | ۳۰ | ۹۷ | القدر | دس ۱۰؍ بار |
| ۶ | ۳۰ | ۱۱۲ | الاخلاص | گیارہ ۱۱؍ بار |

٭٭٭

روزانہ وقت صبح

|  |  |  |  |  |
| --- | --- | --- | --- | --- |
| نمبر شمار | پارہ نمبر | سورہ نمبر | نام سورہ | کیفیت |
| ۱ | ۲۴ | ۴۰ | المومن |  |
| ۲ | ۲۴ | ۴۱ | حٰمٓ سجدہ |  |
| ۳ | ۲۵ | ۴۲ | الشوریٰ |  |
| ۴ | ۲۵ | ۴۳ | الزخرف |  |
| ۵ | ۲۵ | ۴۴ | الدخان |  |
| ۶ | ۲۵ | ۴۵ | الجاثیۃ |  |
| ۷ | ۲۶ | ۴۶ | الاحقاق |  |

٭٭٭

روزانہ کسی نماز کی نوافل میں (منازل آخرہ سے)

|  |  |  |  |  |
| --- | --- | --- | --- | --- |
| نمبر شمار | پارہ نمبر | سورہ نمبر | نام سورہ | کیفیت |
| ۱ | ۲۵ | ۴۴ | الدخان |  |
| ۲ | ۲۹ | ۶۸ | نٓ و القلم |  |
| ۳ | ۳۰ | ۹۹ | الزلزال |  |
| ۴ | ۳۰ | ۱۰۳ | والعصر |  |

٭٭٭

روزانہ نماز ظہر کے بعد

|  |  |  |  |  |
| --- | --- | --- | --- | --- |
| نمبر شمار | پارہ نمبر | سورہ نمبر | نام سورہ | کیفیت |
| ۱ | ۳۰ | ۷۸ | النبا | یا علی﷣۱۱۰؍ مرتبہ تسبیح کے بعد |
| ۲ | ۳۰ | ۹۷ | القدر | دس۱۰؍ بار |

٭٭٭

روزانہ نماز عصر کے بعد

|  |  |  |  |  |
| --- | --- | --- | --- | --- |
| نمبر شمار | پارہ نمبر | سورہ نمبر | نام سورہ | کیفیت |
| ۱ | ۳۰ | ۱۰۳ | والعصر | یا فاطمۃ ۱۳۵؍ بار تسبیح کے بعد |

٭٭٭

روزانہ غروب آفتاب کے پہلے

|  |  |  |  |  |
| --- | --- | --- | --- | --- |
| نمبر شمار | پارہ نمبر | سورہ نمبر | نام سورہ | کیفیت |
| ۱ | ۲۲/۲۳ | ۳۶ | یٰسین |  |
| ۲ | ۲۷ | ۵۵ | الرحٰمن |  |
| ۳ | ۲۸ | ۵۹ | الحشر |  |

٭٭٭

روزانہ نماز مغرب کے بعد

|  |  |  |  |  |
| --- | --- | --- | --- | --- |
| نمبر شمار | پارہ نمبر | سورہ نمبر | نام سورہ | کیفیت |
| ۱ | ۲۷ | ۵۶ | الواقعۃ | یا حسن ۱۱۸ بار تسبیح کے بعد |

٭٭٭

روزانہ نماز عشاء میں

|  |  |  |  |  |
| --- | --- | --- | --- | --- |
| نمبر شمار | پارہ نمبر | سورہ نمبر | نام سورہ | کیفیت |
| ۱ | ۲۹ | ۷۳ | المزمل | پہلی رکعت میں |

٭٭٭

روزانہ نماز عشاء کے بعد

|  |  |  |  |  |
| --- | --- | --- | --- | --- |
| نمبر شمار | پارہ نمبر | سورہ نمبر | نام سورہ | کیفیت |
| ۱ | ۲۹ | ۶۷ | المُلک | ۱۲۸؍ بار یا حسین؈ تسبیح کے بعد |
| ۲ | ۳۰ | ۹۷ | القدر | ۷ بار |

٭٭٭

روزانہ سونے کے پہلے

|  |  |  |  |  |
| --- | --- | --- | --- | --- |
| نمبر شمار | پارہ نمبر | سورہ نمبر | نام سورہ | کیفیت |
| ۱ | ۲۲/۲۳ | ۳۶ | یٰسین |  |
| ۲ | ۲۴ | ۴۱ | حٰمٓ سجدہ |  |
| ۳ | ۲۷ | ۵۵ | الرحمٰن |  |
| ۴ | ۲۷ | ۵۷ | الحدید |  |
| ۵ | ۲۸ | ۵۹ | الحشر |  |
| ۶ | ۲۸ | ۶۱ | الصف |  |
| ۷ | ۲۸ | ۶۲ | الجمعۃ |  |
| ۸ | ۲۸ | ۶۴ | التغابُن |  |
| ۹ | ۲۹ | ۶۷ | المُلک |  |

٭٭٭

روزانہ سوتے ہوئے

|  |  |  |  |  |
| --- | --- | --- | --- | --- |
| نمبر شمار | پارہ نمبر | سورہ نمبر | نام سورہ | کیفیت |
| ۱ | ۳۰ | ۹۷ | القدر | ۱۱ بار |
| ۲ | ۳۰ | ۱۰۹ | الکفرون | ایک بار |
| ۳ | ۳۰ | ۱۱۰ | النصر | ایک بار |
| ۴ | ۳۰ | ۱۱۲ | الاخلاص | ایک بار |
| ۵ | ۳۰ | ۱۱۳ | الفلق | ایک بار |
| ۶ | ۳۰ | ۱۱۴ | الناس | ایک بار |
| ۷ | ۳ | ۲ | آیۃ الکرسی | ایک بار |
| ۸ | ۳۰ | ۱۱۲ | الاخلاص | ۳ بار |
| ۹ | ۳۰ | ۱۱۲ | الاخلاص | ۱۰۰؍ بار(دائیں کروٹ لیٹ کر) |

٭٭٭

روزانہ نماز وتر میں

|  |  |  |  |  |
| --- | --- | --- | --- | --- |
| نمبر شمار | پارہ نمبر | سورہ نمبر | نام سورہ | کیفیت |
| ۱ | ۳۰ | ۱۱۲ | الاخلاص | ۳ ؍بار |
| ۲ | ۳۰ | ۱۱۳ | الفلق | ۱؍ بار |
| ۳ | ۳۰ | ۱۱۴ | الناس | ۱؍ بار |

٭٭٭

روزانہ نماز شب کے بعد

|  |  |  |  |  |
| --- | --- | --- | --- | --- |
| نمبر شمار | پارہ نمبر | سورہ نمبر | نام سورہ | کیفیت |
| ۱ | ۲۹ | ۷۳ | المزّمّل | ۱۳۳؍ بار یا عباس ؑپڑھ کر |

٭٭٭

## ہفتے میں ایک بار

ہر دوشنبہ نماز صبح کی پہلی رکعت میں:

|  |  |  |  |  |
| --- | --- | --- | --- | --- |
| نمبر شمار | پارہ نمبر | سورہ نمبر | نام سورہ | کیفیت |
| ۱ | ۲۹ | ۷۶ | الدہر |  |

٭٭٭

ہر جمعرات نماز صبح کے بعد

|  |  |  |  |  |
| --- | --- | --- | --- | --- |
| نمبر شمار | پارہ نمبر | سورہ نمبر | نام سورہ | کیفیت |
| ۱ | ۲۹ | ۷۶ | الدہر |  |

ہر شب جمعۃ

|  |  |  |  |  |
| --- | --- | --- | --- | --- |
| نمبر شمار | پارہ نمبر | سورہ نمبر | نام سورہ | کیفیت |
| ۱ | ۱۵ | ۱۷ | بنی اسرائیل |  |
| ۲ | ۱۵/۱۶ | ۱۸ | الکہف | شب و روز جمعہ |
| ۳ | ۱۶ | ۱۹ | مریم | ساتھ میں |
| ۴ | ۱۶ | ۲۰ | طٰہٰ |  |
| ۵ | ۱۹ | ۲۶ | الشعراء | ساتھ میں |
| ۶ | ۱۹ | ۲۷ | النمل |  |
| ۷ | ۲۰ | ۲۸ | القصص |  |
| ۸ | ۲۱ | ۳۲ | الشجدہ |  |
| ۹ | ۲۳ | ۳۸ | ص |  |
| ۱۰ | ۲۷ | ۵۶ | الواقعۃ | ہر شب بھی |
| ۱۱ | ۲۸ | ۶۲ | الجمعۃ | ساتھ میں روزانہ بھی |
| ۱۲ | ۳۰ | ۸۷ | الاعلیٰ |  |
| ۱۳ | ۲۵ | ۴۴ | الدخان | شب و روز جمعہ اور ہر شب بھی |

٭٭٭

ہفتہ میں ایک بار ہر روز جمعۃ

|  |  |  |  |  |
| --- | --- | --- | --- | --- |
| نمبرذ شمار | پارہ نمبر | سورہ نمبر | نام سورہ | کیفیت |
| ۱ | ۴/۵/۶ | ۴ | النساء |  |
| ۲ | ۸/۹ | ۷ | الاعراف | یا ہفتے میں ایک بار |
| ۳ | ۱۵/۱۶ | ۱۸ | الکہف | شب و روز جمعہ |
| ۴ | ۱۸ | ۲۳ | المومنون |  |
| ۵ | ۲۳ | ۳۷ | الصافات |  |
| ۶ | ۲۵ | ۴۴ | الدخان | شب و روز جمعہ ہر شب |
| ۷ | ۲۶ | ۴۶ | الاحقاف |  |
| ۸ | ۲۶ | ۵۰ | ق | ہر ہفتہ، عید، بقر عیہ، عید غدیر میں |

٭٭٭

ہر ماہ ایک بار کم از کم

|  |  |  |  |  |
| --- | --- | --- | --- | --- |
| نمبر شمار | بارہ نمبر | سورہ نمبر | نام سورہ | کیفیت |
| ۱ | ۸/۹ | ۷ | الاعراف | یا ہر روز جمعہ |
| ۲ | ۹ | ۸ | الانفال |  |
| ۳ | ۱۰،۱۱،۱۲ | ۹ | التوبۃ |  |

٭٭٭

سال میں شب قدر شب ۲۳ رمضان المبارک

|  |  |  |  |  |
| --- | --- | --- | --- | --- |
| نمبر شمار | بارہ نمبر | سورہ نمبر | نام سورہ | کیفیت |
| ۱ | ۲۰/۲۱ | ۲۹ | العنکبوت | ساتھ میں |
| ۲ | ۲۱ | ۳۰ | الروم |  |

٭٭٭

ہر روز عید (عید الفطر، عید الاضحی، عید غدیر، عید جمعہ)

|  |  |  |  |  |
| --- | --- | --- | --- | --- |
| نمبر شمار | بارہ نمبر | سورہ نمبر | نام سورہ | کیفیت |
| ۱ | ۲۶ | ۵۰ | ق |  |

٭٭٭

۱۔ ہر ماہ ذی الحجہ کی پہلی دس۱۰؍ راتوں میں۔

۲۔ ہر محرم الحرام کے پہلے عشرہ میں

|  |  |  |  |  |
| --- | --- | --- | --- | --- |
| نمبر شمار | پارہ نمبر | سورہ نمبر | نام سورہ | کیفیت |
| ۱ | ۳۰ | ۸۹ | الفجر | روزانہ بھی |

٭٭٭

مخصوص اوقات سفر پر جانے کے پہلے

|  |  |  |  |  |
| --- | --- | --- | --- | --- |
| نمبر شمار | پارہ نمبر | سورہ نمبر | نام سورہ | کیفیت |
| ۱ | ۳۰ | ۱۰۹ | الکٰفرون | ایک ایک بار |
| ۲ | ۳۰ | ۱۱۰ | النصر | ایک ایک بار |
| ۳ | ۳۰ | ۱۱۲ | الاخلاص | ایک ایک بار |
| ۴ | ۳۰ | ۱۱۳ | الفلق | ایک ایک بار |
| ۵ | ۳۰ | ۱۱۴ | الناس | ایک ایک بار |

٭٭٭

ہمیشہ گھر میں داخل ہوتے ہوئے۔

|  |  |  |  |  |
| --- | --- | --- | --- | --- |
| نمبر شمار | پارہ نمبر | سورہ نمبر | نام سورہ | کیفیت |
| ۱ | ۳۰ | ۱۱۲ | الاخلاص | ایک بار |

٭٭٭

1. مجمع البیان، نور الثقلین، آغاز سورہ حمد صفحہ ۱ -۲ [↑](#footnote-ref-1)
2. مجمع البیان، آغاز سورہ حمد [↑](#footnote-ref-2)
3. نور الثقلین، جلد ۱، ص ۲۶، بحوالۂ کتاب ثواب الاعمال، مجمع البیان، جلد ۱، ص ۳۲ [↑](#footnote-ref-3)
4. مجمع البیان [↑](#footnote-ref-4)
5. تفسیر البیان [↑](#footnote-ref-5)
6. تفسیر برہان [↑](#footnote-ref-6)
7. خواص القرآن [↑](#footnote-ref-7)
8. تفسیر برہان حصہ دوم ص۲، نور الثقلین ج ۲، ص۲ [↑](#footnote-ref-8)
9. تفسیر مجمع البیان مزکورہ آیت کے ذیل میں [↑](#footnote-ref-9)
10. تفسیر نور الثقلین ج۲، ص۰۹۲ اور دیگر تفاسیر [↑](#footnote-ref-10)
11. تفسیر برہان، ج۲، ص۶۰۲ [↑](#footnote-ref-11)
12. تفسیر برہان، ج ۲، ص ۶۰۲ [↑](#footnote-ref-12)
13. مجمع البیان محل بحث سورہ کے ضمن میں [↑](#footnote-ref-13)
14. مجمع البیان و نور الثقلین، اس سورہ کی تفسیر کے آغاز میں [↑](#footnote-ref-14)
15. مجمع البیان و نور الثقلین، اس سورہ کی تفسیر کے آغاز میں [↑](#footnote-ref-15)
16. مجمع البیان، ج۶، ص ۷۴۳ [↑](#footnote-ref-16)
17. مجمع البیان [↑](#footnote-ref-17)
18. مجمع البیان [↑](#footnote-ref-18)
19. مجمع البیان [↑](#footnote-ref-19)
20. مجمع البیان، ذیل اس آیت کے [↑](#footnote-ref-20)
21. مجمع البیان ج۷، ص۱ [↑](#footnote-ref-21)
22. مجمع البیان، ج۷، ص۱ [↑](#footnote-ref-22)
23. تفسیر نور الثقلین، ج ۳، ص ۲۱۴ [↑](#footnote-ref-23)
24. تفسیر نور الثقلین، ج ۳، ص ۲۱۴ [↑](#footnote-ref-24)
25. مجمع البیان، سورہ حج کی تفیر کے آغاز میں [↑](#footnote-ref-25)
26. تفسیر مجمع البیان، ج۷، ص ۸۹ [↑](#footnote-ref-26)
27. تفسیر روح المعانی ج ۸۱، ص۲ [↑](#footnote-ref-27)
28. تفسیر مجمع البیان، ج۷، ص ۸۹ [↑](#footnote-ref-28)
29. نور الثقلین ج ۳، ص ۸۶۵، بحوالہ ثواب الاعمال از شخ صدوق اور تفسیر مجمع البیان، اسی سورہ کے ذیل میں [↑](#footnote-ref-29)
30. مجمع البیان، اسی آیت کے ضمن میں [↑](#footnote-ref-30)
31. ثواب الاعمال، صدوقؓ، منقول از تفسیر نور الثقلین ج ۴، ص ۲ [↑](#footnote-ref-31)
32. مجمع البیان، سورہ شعراء کا آغاز [↑](#footnote-ref-32)
33. مجمع البیان اسی آیت کے ذیل میں [↑](#footnote-ref-33)
34. ثواب الاعمال منقول از نور الثقلین، ج ۴، ص۴۷ [↑](#footnote-ref-34)
35. تفسیر مجمع البیان اور آغاز سورہ القصص [↑](#footnote-ref-35)
36. تفسیر نور الثقلین، سورہ قصص کے آغاز میں بحوالہ ثواب الاعمال [↑](#footnote-ref-36)
37. تفسیر مجمع البیان [↑](#footnote-ref-37)
38. (ثواب الاعمال مطابق تفسیر نور الثقلین ج۴، صفحہ ۷۴۱ [↑](#footnote-ref-38)
39. مجمع البیان آغاز سورہ روم [↑](#footnote-ref-39)
40. تفسیر نور الثقلین ج۴ص۹۶۱ بحوالہ ثواب الاعمال از شیخ صدوق [↑](#footnote-ref-40)
41. مجمع البیان ج۷، ص ۲۱۳ [↑](#footnote-ref-41)
42. نور الثقلین ج۴، ص ۳۹۱ [↑](#footnote-ref-42)
43. مجمع البیان ج ۷ ص ۴۲۳ [↑](#footnote-ref-43)
44. مجمع البیان ج ۸، ص ۵۲۳ [↑](#footnote-ref-44)
45. مجمع البیان، ج ۸، ص ۴۳۳ [↑](#footnote-ref-45)
46. مجمع البیان ج ۸، ص ۴۳۳ [↑](#footnote-ref-46)
47. مجمع البیان سورہ سباء کا آغاز ج۸ ص ۵۷۳ [↑](#footnote-ref-47)
48. مجمع البیان سورہ سباء کا آغاز ج۸ ص ۵۷۳ [↑](#footnote-ref-48)
49. مجمع البیان، آغاز سورہ فاطر [↑](#footnote-ref-49)
50. ثواب الاعمال مطابق نقل تفسیر نور الثقلین ج ۴، ص ۵۴۳ [↑](#footnote-ref-50)
51. مجمع البیان آغاز سورہ یٰس [↑](#footnote-ref-51)
52. مجمع البیان آغاز سورہ یٰس [↑](#footnote-ref-52)
53. مجمع البیان آغاز سورہ یٰس [↑](#footnote-ref-53)
54. مجمع البیان آغماز سورہ صافات [↑](#footnote-ref-54)
55. تفسیر مجمع ابیان، آغاز سورہ صافات، تفسیر فرہان میں بھی یہ حدیث مختصر فرق کے ساتھ مرحوم صدوق ﷬سے نقل ہوئی ہے [↑](#footnote-ref-55)
56. مجمع البیان، آغاز سورہ ص، ج۸، ص ۲۶۴ [↑](#footnote-ref-56)
57. مجمع البیان، آغاز سورہ ص، ج۸، ص ۲۶۴ [↑](#footnote-ref-57)
58. مجمع البیان، سورہ زمر کی ابتداء میں [↑](#footnote-ref-58)
59. مجمع البیان، ثواب الاعمال اور تفسیر نور الثقلین [↑](#footnote-ref-59)
60. تفسیر مجمع البیان سورہ مومن کا آغاز (بعض نسخوں میں تاج آیاہے اور بعض میں دیباج آیا ہے [↑](#footnote-ref-60)
61. تفسیر مجمع البیان سورہ مومن کا آغاز [↑](#footnote-ref-61)
62. تفسیر مجمع البیان، سورۂ مؤمن کا آغاز [↑](#footnote-ref-62)
63. بیہقی، منقول روح المعانی ج ۴۲ ص ۶۳ [↑](#footnote-ref-63)
64. تفسیر مجمع البیان، آغاز سورہ مومن [↑](#footnote-ref-64)
65. تفسیر مجمع البیان سورہ حٰمٓ سجدہ کے آغاز میں، ج۹، ص۲ [↑](#footnote-ref-65)
66. تفسیر مجمع البیان سورہ حٰمٓ سجدہ کے آغاز میں، ج۹ ص۲ [↑](#footnote-ref-66)
67. تفسیر روح المعانی، ج۴، ص۴۸ [↑](#footnote-ref-67)
68. مجمع البیان سورہ شوریٰ کا آغاز [↑](#footnote-ref-68)
69. ثواب الاعمال منقول از تفسیر نور الثقلین، ج۴، ص۶۵۵، مختصر تلخیص کے ساتھ [↑](#footnote-ref-69)
70. تفسیر مجمع البیان: سورہ زخرف کا آغاز [↑](#footnote-ref-70)
71. مجمع البیان، ج ۹، سورہ دخان کا آغاز [↑](#footnote-ref-71)
72. مجمع البیان، ج ۹، سورہ دخان کا آغاز [↑](#footnote-ref-72)
73. مجمع البیان، ج ۹، سورہ دخان کا آغاز [↑](#footnote-ref-73)
74. تفسیر مجمع البیان، سرہ جاثیہ کے آغاز میں [↑](#footnote-ref-74)
75. تفسیر حرہان سورہ جاثیہ کے آغاز میں۔ جلد ۴، ص ۷۶۱ [↑](#footnote-ref-75)
76. تفسیر مجمع البیان، سرہ احقاف کا آغاز [↑](#footnote-ref-76)
77. تفسیر مجمع البیان اور تفسیر نور الثقلین، سورہ احقاف کا آغاز [↑](#footnote-ref-77)
78. تفسیر مجمع البیان، ج ۹، سورہ محمد کا آغاز [↑](#footnote-ref-78)
79. تفسیر نور الثقلین، ج ۵، ص ۵۲، بحوالہ ثواب الاعمال [↑](#footnote-ref-79)
80. مجمع ابیان، ج ۹، اس سورت کا آغاز، تفسیر روح المعانی، ج ۶۲، ص ۳۳، تفسیر در منثور، ج ۶، ص ۶۴ [↑](#footnote-ref-80)
81. مجمع البیان، ج ۹، ص ۸۰۱ [↑](#footnote-ref-81)
82. نور الثقلین، ج ۵، ص ۶۴، بحوالہ ثواب الاعمال [↑](#footnote-ref-82)
83. تفسیر قرطبی، ج ۹، ص ۵۱۶ [↑](#footnote-ref-83)
84. تفسیر ظلال، ج ۷، ص ۷۴۵ [↑](#footnote-ref-84)
85. تفسیر مجمع البیان، ج ۹، ص 140 [↑](#footnote-ref-85)
86. مجمع البیان، آغاز سورہ ذاریات، ثواب الاعمال، مطابق تفسیر نور الثقلین، ج ۵، ص 120 [↑](#footnote-ref-86)
87. مجمع البیان، ج ۹، ص ۲۶۱، تفسیر برہان، ج ۴، ص 240 [↑](#footnote-ref-87)
88. مجمع البیان، ج ۹، ص ۲۶۱، تفسیر برہان، ج ۴، ص 240 [↑](#footnote-ref-88)
89. مجمع البیان، ج ۹، ص 170 [↑](#footnote-ref-89)
90. بحار الانوار، ج ۹۲، ص ۵۳ [↑](#footnote-ref-90)
91. مجمع البیان، ج ۹، آغاز سورہ قمر [↑](#footnote-ref-91)
92. نور الثقلین، ج ۵، ص ۷۸۱ [↑](#footnote-ref-92)
93. بحار الانوار، ج ۲۹، ص ۶۰۳ [↑](#footnote-ref-93)
94. مجمع ابیان ج ۹، ص ۶۵۲ [↑](#footnote-ref-94)
95. تفسیر مجمع البیان، ج ۹، ص ۲۱۳، تفسیر برہان، ج ۴، ص ۷۳۲ [↑](#footnote-ref-95)
96. خصال صددق، باب الاربعہ، حدیث نمبر 10 [↑](#footnote-ref-96)
97. مجمع البیان، ج ۹، ص ۲۱۲ [↑](#footnote-ref-97)
98. روح المعانی، ج ۷۲، ص ۱۱۱ [↑](#footnote-ref-98)
99. مجمع البیان، آغاز سورہ حدید [↑](#footnote-ref-99)
100. مجمع البیان آغاز سورہ حدید و در المنثور، ج ۶، ص۱۷۰ [↑](#footnote-ref-100)
101. مجمع البیان آغاز سورہ حدید [↑](#footnote-ref-101)
102. مجمع البیان، ج۹، ص ۲۵۵اور۲۵۶، پہلی حدیث کو قرطبی نے بھی سورہ کے آغاز میں تحریر کیا ہے [↑](#footnote-ref-102)
103. مجمع البیان، ج۹، ص۲۶۷ [↑](#footnote-ref-103)
104. تفسیر نور الثقلین، ج۵، ص ۲۹۳ [↑](#footnote-ref-104)
105. تفسیر نور الثقلین، ج۵، ص۲۹۳ [↑](#footnote-ref-105)
106. تفسیر در المنثور، ج۶، ص۲۰۱ [↑](#footnote-ref-106)
107. مجمع البیان، ج۹، ص ۲۷۷، نور الثقلین، ج ۵، ص ۳۰۹ [↑](#footnote-ref-107)
108. مجمع البیان آغاز سورہ جمع، نور الثقلین، ج۵، ص ۳۲۰ [↑](#footnote-ref-108)
109. نور الثقلین، ج۵، ص۳۲۰، مجمع البیان آغاز سورہ جمعہ [↑](#footnote-ref-109)
110. نور الثقلین، ج۵، ص ۳۲۱ [↑](#footnote-ref-110)
111. مجمع البیان، آغاز سورہ منافقون [↑](#footnote-ref-111)
112. ثواب الاعمال مطابق نقل نورالثقلین، ج۴، ص۳۳۱ [↑](#footnote-ref-112)
113. ۱ اور ۲ مجمع البیان، ج۱۰، ص ۲۹۶ [↑](#footnote-ref-113)
114. مجمع البیان، ج۱۰، ص۳۰۲ [↑](#footnote-ref-114)
115. مجمع البیان، جلد ۱۰، ص۳۱۱ [↑](#footnote-ref-115)
116. ثواب الاعمال نور الثقلین، ج۵، ص۳۶۷ [↑](#footnote-ref-116)
117. مجمع البیان، ج۱۰، ص۳۲۰ [↑](#footnote-ref-117)
118. مجمع البیان، ج۱۰، ص۳۲۰ [↑](#footnote-ref-118)
119. مجمع البیان، ج۱۰، ص۳۲۰ [↑](#footnote-ref-119)
120. تفسیر نور الثقلین، ج۵، ص ۳۸۷ [↑](#footnote-ref-120)
121. مجمع البیان، ج۱۰، ص۳۳۰ [↑](#footnote-ref-121)
122. مجمع البیان، ج ۱۰، ص۳۴۲ [↑](#footnote-ref-122)
123. مجمع البیان، ج ۱۰، ص۳۴۲ [↑](#footnote-ref-123)
124. مجمع البیان، ج ۱۰، ص ۳۵۹ [↑](#footnote-ref-124)
125. مجمع البیان، ج ۱۰، ص ۳۵۹ [↑](#footnote-ref-125)
126. مجمع البیان، ج ۱۰، ص ۳۶۵ [↑](#footnote-ref-126)
127. تفسیر برہان، ج۴، ص ۳۹۰ [↑](#footnote-ref-127)
128. مجمع البیان، ج ۱۰، ص ۳۷۵ [↑](#footnote-ref-128)
129. مجمع البیان، ج ۱۰، ص ۳۷۵ [↑](#footnote-ref-129)
130. مجمع البیان، ج۱۰، ص ۳۸۳ [↑](#footnote-ref-130)
131. مجمع البیان، ج۱۰، ص ۳۸۳ [↑](#footnote-ref-131)
132. مجمع البیان، ج ۱۰، ۳۹۳ [↑](#footnote-ref-132)
133. مجمع البیان، ج ۱۰، ۳۹۳ [↑](#footnote-ref-133)
134. مجمع البیان، ج ۱۰، ص ۴۰۲ [↑](#footnote-ref-134)
135. مجمع البیان، ج ۱۰، ص ۴۰۲ [↑](#footnote-ref-135)
136. مجمع البیان، ج ۱۰، ص ۴۱۴ [↑](#footnote-ref-136)
137. مجمع البیان، ج ۱۰، ص ۴۱۴ [↑](#footnote-ref-137)
138. خصال صدوق، باب الاربعہ، حدیث نمبر ۱۰ [↑](#footnote-ref-138)
139. تفسیر برہان، ج۴، ص ۴۱۹ [↑](#footnote-ref-139)
140. تفسیر برہان، ج۴، ص ۴۱۹ [↑](#footnote-ref-140)
141. مجمع البیان، ج ۱۰، ص ۴۴۰ [↑](#footnote-ref-141)
142. مجمع البیان، ج۱۰، ص۴۲۸ [↑](#footnote-ref-142)
143. تفسیر مجمع البیان، ج ۱۰، ص ۴۳۵ [↑](#footnote-ref-143)
144. تفسیر قرطبی، ج ۱۰، ص ۷۱۷ [↑](#footnote-ref-144)
145. تفسیر نور الثقلین، ج۵، ص ۵۱۳ [↑](#footnote-ref-145)
146. ثواب الاعمال، مطابق نقل نور الثقلین، ج ۵، ص ۵۱۲ [↑](#footnote-ref-146)
147. مجمع البیان، ج۱۰، ص ۴۵۱ [↑](#footnote-ref-147)
148. ثواب الاعمال، مطابق نور الثقلین، ج۵، ص ۵۲۷ [↑](#footnote-ref-148)
149. مجمع البیان، ج۱۰، ص ۴۵۸ [↑](#footnote-ref-149)
150. تفسیر برہان، ج ۴، ص ۴۴۵ [↑](#footnote-ref-150)
151. مجمع البیان، ج ۱۰، ص ۴۶۹ [↑](#footnote-ref-151)
152. نور الثقلین، تفسیر، ج ۵، ص ۵۳۳ [↑](#footnote-ref-152)
153. تفسیر نورا لثقلین، ج۵، ص ۵۳۳ [↑](#footnote-ref-153)
154. تفسیر نور الثقلین، ج۵، ص ۵۴۴ [↑](#footnote-ref-154)
155. مجمع البیان، ج ۱۰، ص ۴۸۱ [↑](#footnote-ref-155)
156. مجمع البیان، ج ۱۰، ص ۴۹۰ [↑](#footnote-ref-156)
157. ثواب الاعمال، نقل نور الثقلین، ج ۵، ص ۵۷۸ [↑](#footnote-ref-157)
158. مجمع البیان، ج ۱۰، ص ۴۹۶ [↑](#footnote-ref-158)
159. مجمع البیان، ج ۱۰، ص ۵۰۳ [↑](#footnote-ref-159)
160. مجمع البیان، ج ۱۰، ص ۵۰۷ [↑](#footnote-ref-160)
161. مجمع البیان، ج ۱۰، ص ۵۱۰ [↑](#footnote-ref-161)
162. تفسیر برہان، ج۴، ص ۴۷۸ [↑](#footnote-ref-162)
163. مجمع البیان، ج۱۰، ص ۵۱۶ [↑](#footnote-ref-163)
164. مجمع البیان، ج۱۰، ص ۵۱۲ [↑](#footnote-ref-164)
165. مجمع البیان، ج۱۰، ص ۵۲۴ [↑](#footnote-ref-165)
166. اصول کافی، مطابق نور الثقیلن، ج ۵، ص ۳۴۷ [↑](#footnote-ref-166)
167. مجمع البیان، ج ۱۰، ص ۵۲۰ [↑](#footnote-ref-167)
168. در المنثور، ج۶، ص ۳۸۴ [↑](#footnote-ref-168)
169. مجمع البیان، جلد ۱۰، ص ۵۳۰ [↑](#footnote-ref-169)
170. مجمع البیان، ج ۱۰، ص ۵۳۲ [↑](#footnote-ref-170)
171. تفسیر مجمع البیان، ج ۱۰، ص ۵۴۵ [↑](#footnote-ref-171)
172. مجمع البیان، ج۱۰، ص ۵۳۶ [↑](#footnote-ref-172)
173. مجمع البیان، ج۱۰، ص ۵۳۹ [↑](#footnote-ref-173)
174. مجمع البیان، ج ۱۰، ص ۵۴۳ [↑](#footnote-ref-174)
175. مجمع البیان، ج ۱۰، ص ۵۴۶ [↑](#footnote-ref-175)
176. مجمع البیان، ج ۱۰، ص ۵۴۸ [↑](#footnote-ref-176)
177. مجمع البیان، ج ۱۰، ص ۵۵۱ [↑](#footnote-ref-177)
178. مجمع البیان، ج۱۰، ص ۵۵۳ [↑](#footnote-ref-178)
179. مجمع ابیان، ج ۱۰، ص ۵۵۸ [↑](#footnote-ref-179)
180. مجمع البیان، ج۱۰، ص ۵۶۱ اور اصول کافی نمبر ۶ کے لئے [↑](#footnote-ref-180)
181. نور الثقلین، ج۵، ص ۷۱۶، مجمع ابیان، ج ۱۰، ص ۵۶۷ [↑](#footnote-ref-181)